
INTRODUKSJON 


Vitenskapelig 
(u)redelighet 


Vidar Enebakk, Sekretariatsleder for Den 
nasjonale forskningsetiske komité for 
samfunnsvitenskap og humaniora (NESH) 


Jacob C. Hølen, Sekretariatsleder for Den 
nasjonale forskningsetiske komité for medisin og 
helsefag (NEM) 


Torkild Vinther, Sekretariatsleder for Nasjonalt 
utvalg for gransking av redelighet i forskning 
(Granskingsutvalget) 


I denne antologien har vi samlet bidrag fra flere forskere, som 
presenterer ulike perspektiver pa vitenskapelig redelighet - og 
uredelighet. De representerer et bredt spekter av fagområder, og 
mange av dem har erfaring enten fra Nasjonalt utvalg for gran- 
sking av redelighet i forskning (Granskingsutvalget) eller fra de 
tre nasjonale forskningsetiske komiteene for henholdsvis medisin 
og helsefag (NEM), naturvitenskap og teknologi (NENT) og sam- 
funnsvitenskap og humaniora (NESH). 

Formålet med boka er ikke å gi entydige og endelige svar på hva 
vitenskapelig uredelighet er. Tvert imot handler det om å formidle 

et mangfold av posisjoner og perspektiver. Bidragene viser blant 
annet at forskningsetikk handler om mye mer enn gransking av 
uredelighet. Arbeidet med forskningsetikk handler forst og fremst 
om a fremme god forskningsskikk og a forebygge uskikk. I tittelen 
pa boka har vi derfor satt u-en i parentes. 


Uredelighet og vitenskapelighet 


Hva er «uredelighet»? I normativ forstand dreier uredelighet seg 
dypest sett om brudd pa den vitenskapelige sannhetsforpliktelsen. 
Debatten kan fores tilbake til antikken og til skillet mellom filo- 
sofi og sofisteri. Mens filosofene brukte logikk og systematikk i sin 
soken etter sann kunnskap, brukte sofistene retorikken til 4 over- 
tale snarere enn å overbevise, være seg i politikken eller i etikken. 
I følge filosofene forsøkte sofistene å forfalske, fordreie eller holde 
tilbake sannheten. De var med andre ord uredelige. Redelighet, 
derimot, handler om å snakke sant (Pontoppidan 2007). 

Hva da med «vitenskapelig redelighet»? Moderne vitenskap vok- 
ste på 1600-tallet fram i et oppgjør med antikkens metafysikk og 
tro på en absolutt sannhet. Vitenskapelig kunnskap var i beste fall 
sannsynlig. Vitenskapene hadde like fullt sannhetssøken som et 
felles normativt utgangspunkt - ofte omtalt som et institusjonelt 
imperativ og som «vitenskapens ethos». Ved bruk av vitenskapelige 
metoder kunne forskerne skape et sikkert fundament, som framti- 
dige forskere trygt kunne bygge videre på - oppsummert i Newtons 
berømte formulering fra 1675: «If I have seen farther, it is by stan- 
ding on the shoulders of giants» (Merton 1993). Nye metoder i seg 
selv var imidlertid ikke tilstrekkelig. Forskerne måtte også offentlig- 
gjøre sine funn og kritisere hverandres resultater for å utvikle ny 
og sikker kunnskap. Derfor er åpenhet og integritet grunnleggende 
redelighetsnormer sammen med krav om etterrettelighet og etter- 
prøvbarhet. Det handler altså ikke bare om å søke sannhet, men 
også om å snakke sant. Tillit forutsetter troverdighet (Shapin 1994). 

I nyere tid har tilliten til forskning veert utfordret fra flere hold, 
og forskningsetikken har vokst fram i spenningsfeltet mellom 
vitenskap og samfunn. Etter andre verdenskrig forte de grusomme 
eksperimentene i tyske konsentrasjonsleire til okt bevissthet om 
bade forsvarlig forskning og krav om samtykke ved deltakelse i 
forskning. Innenfor samfunnsvitenskap og humaniora var det okt 
oppmerksomhet rundt interessekonflikter og respekten for ulike 
kulturer og grupper i samfunnet. Og i naturvitenskapene førte 
debatter om atomvåpen og forurensning til formuleringen av prin- 
sipper om bærekraft og føre-var. Forskningsetikken skulle bidra til 
vern av individet, samfunnet og naturen. Men selv om debatter om 
vitenskap og samfunn ofte var intense, var det få som stilte spørs- 


målstegn ved vitenskapens integritet og troverdighet. 


Skandaler og sanksjoner 


Siden 1980-åra har det vært en markert økning i antall avsløringer 
av fusk i forskning. Slike saker svekker ikke bare tilliten til forskning 
i samfunnet, de bidrar også til at selve forskningen blir svekket. 
Vannskillet i norsk sammenheng var Sudbø-saken: I januar 2006 
ble det avdekket at den anerkjente kreftforskeren Jon Sudbø hadde 
fabrikkert data i en artikkel i The Lancet året før. Granskingen av 
saken avslørte at flere av Sudbøs tidligere artikler også var basert på 
et fiktivt pasientmateriale. Mest omtalt i dag er Macchiarini-saken: 
I januar 2016 rapporterte det svenske dokumentarprogrammet 
Uppdrag granskning om den omfattende kritikken og mistenk- 
somheten rettet mot stjernekirurgen Paolo Macchiarini, tilknyttet 
Karolinska Institutet i Stockholm. Han hadde blant annet operert 
inn kunstige struperør på pasienter, og til tross for at flere hadde 
dødd i etterkant av inngrepene, hadde den svenske institusjonen 
tilsynelatende ikke gjort noe med saken. Skandalen har rystet den 
forskningsetiske debatten både i Sverige og internasjonalt, og i 

september 2016 ble hele styret ved Karolinska Institutet avskjediget. 
Disse sakene er selvsagt både spesielle og spektakulære, men det 
finnes også mange nyanser og gråsoner på skalaen fra fusk og dis- 
kutabel forskning til slurv, sjusk og snusk. 

På grunn av det økte omfanget av forskningsfusk har mange land 
iverksatt ulike tiltak for å forebygge uskikk og fusk. I noen land finnes 
det systemer for sanksjonering og straff ved alvorlige brudd på god 
vitenskapelig praksis. Denne håndteringen kan, på den ene siden, 
bygge på prinsippet om akademisk selvregulering, hvor forskersam- 
funnet selv setter standardene og sanksjonerer brudd. På den andre 
siden kan det være snakk om juridisk regulering, hvor uredelighet er 
nedfelt i lovverket og blir håndtert som brudd på juridiske lover. Både 
forskningen og forskningsetikken havner dermed i en spenning mel- 
lom intern selvregulering og ekstern lovregulering. Dette kan skape 
uklarheter om hva som er det normative grunnlaget for håndterin- 
gen av saker hvor det foreligger mistanke om fusk. Det kan også være 
uklart hva sentrale begreper som «uredelighet» og «god vitenskape- 
lig praksis» faktisk betyr i ulike sammenhenger. Konsekvensen har 
vært en økt bevissthet rundt forskningsetikken de siste førti årene, 
men også økt byråkratisering av behandlingen av uredelighet. 


Etikk eller juss 


Forskjellen mellom etikk og juss har preget mye av debatten i Norge 
siden sommeren 2006, da vi fikk kunngjort en ny «Lov om behand- 
ling av etikk og redelighet i forskning». Denne lå også til grunn 
for etableringen av et Nasjonalt utvalg for gransking av redelighet i 
forskning (Ot.prp. nr. 58 (2005-2006)). Loven trådte i kraft 1. juli 
2007 og hadde flere formål, blant annet å sikre uavhengigheten til 
de forskningsetiske komiteene og å skissere rammene for håndte- 
ringen av mulige brudd på god vitenskapelig praksis. Sudbø-saken 
bidro samtidig til et sterkt fokus på gransking og mulige sanksjoner, 

og en egen definisjon av «vitenskapelig uredelighet» ble tatt inn i 


loven: 


Med vitenskapelig uredelighet menes forfalskning, fabrikkering, 
plagiering og andre alvorlige brudd med god vitenskapelig praksis 
som er begått forsettlig eller grovt uaktsomt i planlegging, gjennom- 


føring eller rapportering av forskning ($ 5). 


I forarbeidene til loven ble det presisert at det sentrale begrepet «god 
vitenskapelig praksis» var knyttet til «forskningens sannhetssøken» 
(Ot.prp. nr. 58 (2005-2006), s. 9). Dette harmonerte med den forsk- 
ningsetiske forståelsen formulert av NEM, NESH og NENT i 1997 i en 
rapport om Fusk i forskning, hvor uredelige handlinger var alvorlige 
brudd «på forskningens normer knyttet til forskernes sannhetsforplik- 
telse» (NEM, NENT og NESH 1997, $. 25). Tilsvarende i retningslin- 
jene til NESH fra 2006, under punkt 27 om vitenskapelig redelighet: 
«Uredelighet dreier seg om brudd på vitenskapens sannhetsbestre- 
belse» (NESH 2006, s. 25). Uredelighet defineres med andre ord som et 
brudd på et sett av redelighetsnormer knyttet til sannhetssøken og sann- 
hetsforpliktelse. Forskningsetikken omfatter selvsagt også en rekke 
andre normsystemer knyttet til vern av mennesker, samfunn og natur. 
Uredelighet derimot, handler om brudd på «vitenskapens ethos», og 
her er det vitenskapens troverdighet og tillit som er skadelidende 
og derfor må vernes. 

Arbeidet i Granskingsutvalget har vist at det er vanskelig å hånd- 
tere forskningsetikkloven i praksis. Et problem er at den juridiske 
definisjonen av «plagiat» som er nedfelt i loven ikke nødvendigvis 
er sammenfallende med definisjonen av plagiat internt i forsker- 
samfunnet. Et annet er at «vitenskapelig uredelighet» i loven har 
et høyt skyldkrav. Bruddene må være «begått forsettlig eller grovt 
uaktsomt» ($ 5). Det betyr at plagiat i objektiv forstand ikke nødven- 
digvis utgjør vitenskapelig uredelighet etter loven. Tilsvarende kan 
det være alvorlige brudd i forskningsetisk forstand, for eksempel 

manglende innhenting av samtykke, som likevel faller utenfor 
lovens juridiske definisjon av uredelighet. Et tredje problem er at 
selve begrepsbruken i forskningsetikkloven og i benevnelsen pa det 
nasjonale Granskingsutvalget er uklar: Utvalget gransker jo ikke 
redelighet, men mistanker om uredelighet. 

Mye av debatten rundt forskningsetikk har i lopet av de siste 
ti åra havnet i skyggen av en ganske snever og spesialisert debatt 
om gransking og uredelighet. Forskningsetikkens proaktive fokus 
på å fremme god vitenskapelig praksis er blitt fortrengt til fordel 
for et reaktivt fokus på juridiske spørsmål om skyld, sanksjoner 
og straff. 

Høsten 2014 varslet Kunnskapsdepartementet at de ville eva- 
luere forskningsetikkloven. Forslag til en ny lov ble lagt fram av 
regjeringen i september 2016 (Prop. 158 L 2015-2016). De nasjo- 
nale forskningsetiske komiteene (FEK) var kritiske til noen av 
endringene, for eksempel av den sentrale definisjonen av «urede- 
lighet». I lovutkastet er blant annet den sentrale formuleringen 
«god vitenskapelig praksis» i selve definisjonen byttet ut med 
«anerkjente forskningsetiske normer», uten at det kommer tyde- 
lig frem hva denne endringen faktisk innebærer. Gitt at den 
nye loven vil legge rammene for det forskningsetiske arbeidet i 
framtiden, håper vi denne antologien kan bidra til en bedre og 
bredere debatt. 


Ulike perspektiver 


I kapittel 1 skisserer Torkild Vinther hvordan uredelighet har vært 
håndtert ulikt i forskjellige land siden 1990-åra, hvilke spørsmål 
som er de mest sentrale i den internasjonale debatten, samt hvordan 
utviklingen i Norge kan forstås i et komparativt lys. I kapittel 2 
drøfter Rune Nydal og Berge Solberg fundamentale filosofiske 
spørsmål knyttet til forskningsetikklovens definisjon av vitenskapelig 

uredelighet og andre alvorlige brudd. I kapittel 3 rekonstruerer 
Ragnvald Kalleberg vitenskapenes normative grunnlag (vitenska- 
pens ethos) med utgangspunkt i arbeidene til Robert K. Merton, 
Knut Erik Tranøy og Jurgen Habermas. I kapittel 4 argumenterer 
Anne-Hilde Nagel for betydningen av forebyggende arbeid og av 
å fremme «god akademisk folkeskikk» allerede i utdanningen. 
I kapittel 5 drøfter Ole-Andreas Rognstad og Harald Irgens-Jensen 
plagiatbegrepet både i forskningen og i forskningsetikkloven, samt 
hvordan dette skiller seg fra opphavsretten og åndsverksloven. 
I kapittel 6 gir Bjørn Hofmann en oversikt over forskningen på ure- 
delighet både internasjonalt og i Norge, og problematiserer hva 
ulike undersøkelser forteller oss om både omfanget av og ulike 
former for fusk i forskningen. Avslutningsvis, i kapittel 7, forklarer 
Charlotte Haug hvordan den generelle forskningsetikken de senere 
åra har blitt supplert med en egen publiseringsetikk, en utvikling 
som har vært ledet av fremragende medisinske tidsskrifter og den 
internasjonale Committee on Publication Ethics (COPE). 

Samlet gir forfatterne viktige bidrag til forståelsen av uredelig- 
het og vitenskapelig redelighet. I boka finnes et mangfold av per- 
spektiver fra den forskningsetiske debatten, noen overlappende 
og noen motstridende. På denne måten formidler antologien også 
noen av de uklarhetene som finnes internasjonalt, for eksempel 
når det gjelder betydningen av research integrity og behandlin- 
gen av scientific misconduct (European Science Foundation/All 
European Academies 2011; NordForsk 2014; Science Europe 
2015). Det finnes med andre ord ingen entydige definisjoner, 
ingen felles tilnærming til problemet, og følgelig heller ikke noen 
enkle svar. 

Vi håper denne antologien vil være en viktig ressurs for studen- 
ter og forskere, ikke minst i undervisning og opplæring, men også 
for andre som er involvert i arbeidet med å forebygge uredelighet 
og fremme god vitenskapelig praksis. 

KAPITTEL 1 


Arbeidet med 
vitenskapelig 
uredelighet i et 
komparativt lys 


Torkild Vinther, Sekretariatsleder for Nasjonalt 
utvalg for gransking av redelighet i forskning 
(Granskingsutvalget) 


Abstract 


Dealing with research misconduct in different countries with a 


special focus on Norway 


Formalized, systematic approaches to handling possible research mis- 
conduct are a fairly recent invention. Who were the first to establish 
national systems? How do approaches and policies vary in different 
countries? How is misconduct defined? Who is responsible for dealing 
with allegations of research misconduct and according to which rules 
or agreements? How is research integrity promoted? This chapter looks 
at these questions via a brief overview of developments in different 
countries and some key issues. The overview indicates that while the 
challenges in many ways are the same, reactions, solutions and policies 


differ widely, ranging from hardly any focus on research misconduct 

in some institutions and/or countries, to complex regulation in others. 
Norway belongs to this latter category and is one of the few countries 
with a rather elaborate system regulated by law. The strengths and 
weaknesses of the “Norwegian model” are discussed and compared 
primarily with the “Canadian model’, which represents quite a diffe- 


rent way of regulating misconduct and promoting research integrity. 


Innledning 


Hvordan forholder man seg til uredelighet i forskjellige land? 
Hvilken policy har vært og er gjeldende? Hvordan definerer og 
behandler man uredelighet? Hvordan er ansvaret fordelt? Hva har 
vi gjort i Norge? Det er noen av spørsmålene som behandles i dette 
kapitlet. Vi skal se nærmere på noen land hvor det er innført for- 
skjellige tiltak for håndtering av uredelighet. Disse initiativene kan 
imidlertid ikke drøftes isolert fra arbeidet med å fremme god skikk. 
Derfor vil vi også komme nærmere inn på dette. 

Før 1990-tallet ble mistanker om uredelighet behandlet ganske 
vilkårlig, hvis de ble behandlet i det hele tatt. Det var også en utbredt 
oppfatning om at uredelighet forekom ganske sjelden. Mange saker 
ble utvilsomt fortiet, feid under teppet eller behandlet bak lukkede 
dører. Mange mistanker ble heller ikke anmeldt. Det var en her- 
skende oppfatning at en åpen behandling kunne skade både forsk- 
ningen og omdømmet til de involverte forskningsinstitusjonene. 
Det begynte imidlertid å endre seg på slutten av 1980-tallet. 


1 I 1987 skrev redaktøren for Science, Daniel E. Koshland, at det var beundringsverdig 
og passende at National Institute of Health (NIH) og forskjellige universiteter hadde 
innført prosedyrer for å håndtere forskningssvindel («fraud»). Samtidig påpekte 
redaktøren at man må erkjenne at 99,9999 prosent av (vitenskapelige) rapporter 
er presise og sanne. Koshland mente det ikke var bevis for at det lille antall saker 
som var kommet frem, nødvendiggjorde en fundamental endring i de rutinene som 
hadde produsert så mye god forskning. (Koshland, D.E. (1987). Fraud in Science, 
Science 235: 141.) 

I del 1 skal vi se nærmere på utviklingen i ulike land. Og det 
begynte i Nord-Amerika, nærmere bestemt i USA, hvor de tok 
utgangspunkt i ekstern regulering og behandling av uredelighet 
(Research Misconduct). Dette skilte seg fra utviklingen i Canada, 
hvor man tok utgangspunkt i forskningens selvregulering og 
arbeidet med å fremme god vitenskapelig praksis (Research 
Integrity). Disse to modellene danner utgangspunktet for den 
videre drøftingen av utviklingen først i Norden og deretter i resten 
av Europa. I del 2 skal vi drøfte noen sentrale utviklingstrekk og 
skissere noen likheter og forskjeller mellom landene. Og i del 3 
skal vi se nærmere på utviklingen i Norge både i lys av de andre 
landene og de sentrale utviklingstrekkene. Her vil vi også komme 
tilbake til den canadiske modellen som et godt alternativ til den 
amerikanske og juridiske modellen som i dag har stor innflytelse 
bade i Europa og internasjonalt. 


Utviklingen i en rekke utvalgte land 
Utviklingen i Nord-Amerika 


På begynnelsen av 1980-tallet var det liten oppmerksomhet omkring 
uredelighet, og under en kongresshøring i Washington 31. mars 1981 
uttalte daværende leder av National Academy of Sciences (NAS), 
Philip Handler, følgende: 


The matter of falsification of data, I contend, need not be a matter of 
general societal concern. It is rather, given the size of the total rese- 
arch effort, a relatively small matter which is generated within and is 
normally effectively managed by that smaller segment of the larger 


society, which is the scientific community itself. 


It occurs in a system that operates in an effective, democratic, self- 
correcting mode - the very «peer review system...» (Hearings Com- 


mittee 1981, s. 10-11) 

Utsagnet viser at mange i forskningsmiljøene ikke sa pa uredelig- 
het som noe stort problem. Kongresshøringen i USA var imidlertid 
foranlediget av store skandaler og mediesaker som involverte for- 
skere ved ledende amerikanske universiteter. Disse sakene skapte 
debatt og var med på å endre holdningene i USA, som ble det første 
landet hvor problemet med vitenskapelig uredelighet førte til en 
nasjonal respons. (Rennie og Gunsalas 2008, s. 34). Diskusjonen i 
USA er viktig også fordi den bidro til utviklingen av konkrete løs- 
ningsforslag i Norden og senere i andre deler av Europa. 

Det er ikke helt enkelt å oppsummere kort det som skjedde i 
USA. Det var en lang debatt på 1980- og 90-tallet om synet på 
uredelighet (Steneck 2008). Kommisjoner ble nedsatt, kongresshø- 
ringer avholdt og utredninger utarbeidet. Noen temaer dominerte 
debatten: Var det behov for regulering utenfra? Hvordan skulle 
uredelighet defineres? Hvem skulle behandle saker, og hvordan? 

På den ene siden hadde man store deler av forskersamfunnet 
og dets faglige organisasjoner, og på den andre siden det poli- 
tiske og administrative systemet, først og fremst på føderalt nivå. 
Forskersamfunnet ønsket minst mulig innblanding, samt en snever 
og presis definisjon av uredelighet. Fra politisk og administrativ 
side «fulgte man pengene». Offentlige midler til forskning skulle 
ikke misbrukes, og dersom det ble oppdaget noe slikt, skulle det 
reageres hardt med regulering og sanksjoner. Hva ble resultatet? 
Området ble regulert, ikke ved lov, men ved føderale forordninger. 
Det ble stilt krav om at forskningsinstitusjonene skulle ha lokale 
ordninger for håndtering av mistanker om uredelighet, og at alvor- 
lige saker skulle rapporteres såfremt forskningen involverte føde- 
rale midler. Institusjonene skulle også etablere såkalte «Research 
Integrity Offices» (RIO) med ansvar for å registrere mistanker og 
behandle saker. 

Systemet er i hovedsak det samme i dag. Institusjonene har ansvaret 
lokalt, men skal likevel stå til ansvar for dem som finansierer forskningen. 

Det betyr at føderale, finansierende organer spiller en viktig rolle, ikke 
minst National Science Foundation (NSF), The Public Health Service 
(PHS) og National Institute of Health (NIH). De nasjonale forsknings- 
finansierende organene har egne avdelinger for håndtering av urede- 
lighet. PHS (NIH) har Office of Research Integrity (ORI), mens NSF 
har Office of the Inspector General (OIG). NIH og NSF kontrollerer til 
sammen over 50 prosent av all føderal finansiert offentlig forskning i 
USA, så dette er viktige nasjonale aktører også når det gjelder uredelig- 
het (Anderson mfl. 2013, s. 223). 

Det amerikanske systemet er lite smidig og preget av kompliserte 
juridiske regler og prosesser. Rettssikkerheten for de involverte 
spiller en viktig rolle. Partene involverer ofte advokater med mulig- 
het for endelig avgjørelse ved en domstol. Men også føderale myn- 
digheter kan gripe inn hvis ikke all saksbehandling er gått «etter 
boken». Saksbehandlingen tar derfor som regel lang tid, ofte flere 
år, først på lokalt nivå dernest på føderalt nivå. Mistanker kan rap- 
porteres både lokalt og føderalt. Men i utgangspunktet behandles 
sakene først lokalt med innsamling av dokumentasjon og høring 
av parter. Deretter blir sakene rapportert til føderalt nivå, som (re) 
vurderer saken, og kommer med forslag til sanksjoner. 

Men la oss gå tilbake til utgangspunktet og se nærmere på selve 
definisjonen av uredelighet. I 1989 ble følgende definisjon innført 
etter press fra Kongressen: «Fabrication, falsification, plagiarism 
and other practices that seriously deviate from those that are com- 
monly accepted within the scientific community» (Sitert fra Rennie 
mfl. 2008, s. 35). 

Vektleggingen av fabrikkering, falsifikasjon og plagiering (FFP) 
ble akseptert uten videre, men den vage formuleringen om andre 
(alvorlige) avvik ga opphav til debatt og misnøye i forskersamfunnet. 
Hvordan skulle forskere vite hva som var alvorlig avvik utover FFP? 
Hvordan kunne forskere bli stemplet og stigmatisert på et så tvil- 
somt grunnlag? 

I 1990 utstedte Clinton-administrasjonen nye føderale retnings- 
linjer, samt en revidert definisjon av uredelighet. Den omfattet 
nå bare FFP. Andre avvik og hederlige feil (honest error) var ikke å 
betrakte som uredelighet og følgelig heller ikke gjenstand for grans- 
king og sanksjoner. Samtidig ble det stilt krav om at uredelighet 
kun forelå når bruddene (FFP) var begått bevisst eller grovt uakt- 
somt og når det var overvekt av bevis (preponderance of evidence). 
Det var med andre ord en snever definisjon med høy terskel for 
sanksjonering. 

Også i Canada har man et nasjonalt system forankret i de nasjo- 
nale forskningsrådene: Canadian Institutes of Health Research 
(CIHR), Natural Sciences and Engineering Research Council of 
Canada (NSERC) og Social Sciences and Humanities Research 
Council (SSHRC). Men arbeidet i Canada er organisert på en helt 
annen måte. 

I 2007 satte de tre forskningsrådene (Tri-Agency) i gang et pro- 
sjekt for å forebygge uredelighet og fremme god vitenskapelig 
praksis. Det resulterte i en rapport i 2009 som blant annet omfattet 
en analyse av andre lands systemer (Hickling Arthurs Low 2009). 
Canadierne ønsket seg et fleksibelt system som ikke var lovfestet 
og som enkelt kunne forbedres etter hvert som man gjorde flere 
erfaringer. I 2011 innførte derfor Tri-Agency forskningsetiske ret- 
ningslinjer som alle forskere og forskningsinstitusjoner må følge 
for å kunne få finansiering fra føderalt nivå. Handlinger som ikke 
er i tråd med diss retningslinjene, er i utgangspunktet brudd på god 
eller ansvarlig vitenskapelig praksis (responsible conduct of research). 
Canada har følgelig ingen egentlig definisjon på uredelighet og 
heller ikke noen betingelser om alvorlighetsgrad eller intensjon. 
Retningslinjene er utgangspunktet. 


2 Se f.eks.: http://www.nserc-crsng.gc.ca/NSERC-CRSNG/Policies-Politiques/tpsin- 
tegrity-picintegritie eng.asp; og: http://www.rcr.ethics.gc.ca/eng/policy-politique/ 
framework-cadre/. (Begge lastet ned 4. oktober 2016.) 

Ved mistanke om mulige brudd på retningslinjene skal institusjo- 
nene undersøke disse og avgi en rapport. Spørsmålet om skyld eller 
intensjon tas først i betraktning når man skal fastsette oppfølgning 
og eventuell sanksjonering på lokalt nivå. Alle rapporter sendes til 
Tri-Agency, der et panel vurderer den lokale behandlingen og opp- 
følgningen. Råd fra panelet kan danne grunnlag for at Tri-Agency 
foretar en egen oppfølging, som blant annet kan medføre tilbakebe- 
taling av midler. Den canadiske modellen skiller seg altså betydelig 
fra den amerikanske modellen, og vi skal komme tilbake til dem 
begge i forbindelse med utviklingen i Norge. 


Utviklingen i Norden 

I Danmark valgte forskersamfunnet fra starten av en «frivillig» nasjo- 
nal og sentralisert modell i første rekke dekkende helsefaglig fors- 
kning. Begrunnelsen var at i små land kommer interessekonflikter 
«altfor tett på», slik at universiteter og akademiske institusjoner ikke 
ønsket å gå inn i sakene. Man hadde ikke noen definisjon, men tok 
utgangspunkt i brede begreper som «svikefulle handlinger» eller 
«grove tilfeller av slurv» når man skulle avgrense uredelighet. Og selv 
om det sentrale utvalget (UV VU) ikke baserte seg på en definisjon av 
FFP, viste det seg at utvalget i mange saker de facto tok utgangspunkt 
i nettopp FFP (UVVU 1995, s. 73). I 1998 ble det tatt initiativ til 
en lovfestet ordning (nå bestående av tre underutvalg med en felles 
leder) som dekket alle fagområder. «Frivilligheten» ble nå erstattet av 
en lovregulering med krav til subjektiv skyld, samtidig som FFP og 
andre alvorlige brudd ble definisjonen på uredelighet. Selv om det er 
kommet flere (lov)endringer etter hvert, er det prinsipielt sett samme 
ordning man har i dag. Større endringer kan imidlertid være på vei. 
En ekstern arbeidsgruppe nedsatt av vitenskapsministeren kom med 
en rekke anbefalinger i en rapport i slutten av 2015. (Uddannelses- 
og Forskningsministeriet, Styrelsen for Forskning og Innovation 
2015). En revidert lov er under forberedelse. 

Også Finland var tidlig ute etter europeisk målestokk. Allerede i 
1991 nedsatte Undervisningsministeriet et rådgivende forsknings- 
etikkutvalg (TENK), som skulle initiere en debatt og fremme ini- 
tiativer om forskningsetikk. I 1994 publiserte TENK praktiske 
retningslinjer for håndtering av mistanke om vitenskapelig urede- 
lighet. Disse er senere blitt oppdatert flere ganger, senest i 2012. 
Også i Finland opererer man med FFP, men her har de også lagt 
til «urettmessig tilegnelse» av andres ideer eller resultater. Den 
finske ordningen er spesiell på den måten at universiteter, høg- 
skoler og de fleste forskningsinstitusjonene frivillig har forpliktet 
seg til å følge TENKs retningslinjer. De beskriver hva som er god 
praksis, samt hva som er uredelighet eller dårlig praksis. Saker 
skal behandles lokalt av en ekspertgruppe basert på retningslin- 
jene, som inneholder en tolvpunkts prosedyreliste. Det nasjonale 
utvalget skal så informeres om behandlingen. Den innklagede eller 
varsleren kan be om en uttalelse fra TENK, som vel å merke ikke 
gransker saker selv. TENK kan derimot be en forskningsinstitusjon 
om å foreta en helt ny undersøkelse. Utvalget har også en rådgi- 
vende og forebyggende rolle. (TENK 2012). 

I Sverige etablerte man i 1997 en ekspertgruppe som skulle 
behandle saker innenfor det medisinske området. Denne var virk- 
som i noen år. (Nylenna mfl. 1999). Et par år senere kom en offentlig 
utredning om «God sed i forskning» (SoU 1999). Denne inneholdt 
noen forslag til hvordan man skulle innrette seg i Sverige, men la 
ikke opp til konkrete tiltak eller endringer. I 2001/2002 nedsatte 
Vetenskapsrådet en ekspertgruppe som skulle foreta undersøkel- 
ser om uredelighet innenfor alle fagområder. Utgangspunktet var 
lokalt ansvar, og gruppen kunne ta saker, men bare hvis rektor ved et 
universitet eller høgskole anmodet om dette. For andre forsknings- 
institusjoner var det ikke noen nasjonal ordning. Ekspertgruppen 
opererte ikke med noen egentlig definisjon, men skulle vurdere om 
det forelå avvik fra god vitenskapelig praksis. Ordningen opphørte 

etter cirka sju år. En tilsvarende ordning ble fra 2010 knyttet til det 
Centrale Etikprövningnåmnden, der det ble nedsatt en ny ekspert- 
gruppe. I 2005 utga Vetenskapsrådet retningslinjer om «God forsk- 
ningssed», som også omfattet (u)redelighet, og disse ble revidert i 
2011 (Gustafsson mfl. 2011). 

Den svenske ordningen er og har vært særdeles omdiskutert. 
(Hermeren 2015, s. 42-45). Kritikken har blant annet gått ut på 
at det mangler et uavhengig nasjonalt organ som supplement til 
lokale ordninger. Det at rektor kan forhindre at en sak blir lagt 
frem for det nasjonale utvalget, og at den nasjonale ordningen kun 
gjelder universitets- og høyskolesektoren, har også ført til kritikk. 
Senest har det vært omfattende kritikk av manglende behandling 
av den svært omtalte Macchiarini-saken ved Karolinska Institutet.’ 
I oktober 2015 utpekte regjeringen en offentlig utreder som skal 
vurdere behovet for endringer i Sverige. Det forventes å foreligge 
en rapport våren 2017 (Regjeringen 2015). 

Norge kopierte til en viss grad den danske ordningen: De nasjo- 
nale forskningsetiske komiteene har eksistert siden 1990. I 1994 
ble det opprettet et nasjonalt utvalg for gransking av uredelighet 
\innen helsefaglig forskning. Som i Danmark var utvalget tilknyttet 
forskningsrådet. En vesentlig forskjell var likevel at mens det dan- 
ske utvalget kunne/skulle behandle alle alvorlige saker, så kunne 
det norske utvalget kun behandle en sak dersom den ansvarlige 
institusjonen aksepterte dette. I motsetning til det danske utvalget 
la det norske også stor vekt på forebyggende virksomhet. (Norges 
Forskningsråd 2001). 

I regjeringens forskningsmelding fra 1999 ble det fremmet for- 
slag om en nasjonal ordning, og i 2001 forelå en innstilling fra en 


3 Saken har vært mye omtalt i medier. Se f.eks.: https://www.etikkom.no/Aktuelt/ 
Fagbladet-Forskningsetikk/arkiv/2016/2016-1/stjernekirurgen-som-falt-til-jorden/. 
(Lastet ned 5. oktober 2015.) 

arbeidsgruppe nedsatt av Norges forskningsrad med forslag om 4 
opprette et nasjonalt utvalg som dekket alle fagomradene. Det nye 
utvalget skulle ikke være lovhjemlet. (Norges Forskningsråd 2001). 
Det eksisterende Utvalget for helsefaglig forskning ble lagt ned i 
påvente av en ny ordning, men så skjedde det ikke så mye før Sudbø- 
saken (jf. Introduksjonen). Saken ble omtalt langt utover Norges 
grenser, ikke minst på grunn av de mange og alvorlige bruddene på 
god praksis. (Granskingskommisjon 2006). 

Gjennomgangen viser at de nordiske landene har valgt forskjellig 
tilnærming til behandlingen av uredelighet, noe som også framgår 
av NordForsk-rapporten Research Integrity in the Nordic Countries 
fra 2015. 


Utviklingen ellers i Europa 


Utenfor Norden markerte Tyskland seg tidlig, det vil si i slutten av 
1990-årene, ved å ta opp spørsmålet om uredelighet på nasjonalt 
nivå. Her førte en usedvanlig alvorlig sak, til at forskningsrådet, 
Deutsche Forschungsgemeinschaft (DFG), i 1997 nedsatte en inter- 
nasjonal kommisjon som skulle se på «Unredlichkeit» i det tyske 
forskningssystemet. Kommisjonen konkluderte med at uredelighet 
ikke fullstendig kunne unngås. Derfor var forebygging avgjørende. 
Løsningen var derfor ikke reguleringer fra regjeringen. I stedet 
måtte hver enkelt forsker, forskningsinstitusjon, akademi, viten- 
skapelig tidsskrift, og forskningsråd bidra til å fremme god forsk- 
ningsskikk. Det tyske systemet er altså basert på intern kontroll 
fremfor ekstern kontroll. Ansvaret ligger lokalt, ikke sentralt. Og 
reguleringen skjer ved etiske retningslinjer, ikke juridiske regler. 

DFG publiserte i forlengelse av anbefalingene retningslinjer som 
senest er revidert i 2013. (DFG 2013). 

Det tyske systemet er desentralisert («lander»-ansvar fremfor 
«bundes»-ansvar) og bygd opp omkring en ombudsordning og et 

uredelighetsutvalg ved hver forskningsinstitusjon. Saker om mulig 
uredelighet og andre mulige brudd blir behandlet lokalt. DFG har 
i tillegg et eget utvalg som behandler mistanke om uredelighet i 
forskning som er finansiert av DFG. Det finnes også et sentralt 
forskningsombud som primært har en meklerrolle i saker som ved- 
rører flere institusjoner. (Uddannelses- og Forskningsministeriet, 
Styrelsen for Forskning og Innovation 2015, s. 84). 

I Storbritannia har man også holdt fast på prinsippet om selvre- 
gulering eller «soft law». Allerede i 1997 ble det lansert en felles utta- 
lelse fra UK Research Council, Safeguarding good scientific practice. 
I tillegg har de fagoppdelte forskningsrådene utgitt retningslinjer 
på sine områder, og noen av disse dreier seg om hvordan man bør 
behandle saker om vitenskapelig uredelighet. (European Science 
Foundation 2008, s. 44-48). Men behandling av uredelighet er like 
fullt et lokalt ansvar. Hver enkelt forskningsinstitusjon bestemmer 
selv hvordan det skal foregå, Fra 2013 har britiske universiteter for- 
pliktet seg til rapportere årlig om omfanget av uredelighetssaker 
via et nasjonalt «concordat to support research integrity». Denne 
varslingsplikten er et krav for å få støtte fra diverse forsknings- 
råd og forskningfond, men bare noen få universiteter lever opp til 
denne forpliktelsen. (UK Universities 2012). På det biomedisinske 
området ble det i 2006 opprettet et uavhengig nasjonalt rådgivende 
organ, UK Research Integrity Office (UKRIO), støttet av blant 
annet universitetene. Det har til formål å fremme god vitenska- 
pelig praksis, dele erfaringer og gi råd og veiledning om behand- 
ling av mulige uredelighetssaker. UKRIO går ikke inn i de enkelte 
sakene, men kan gi råd selv om det ikke vedrører biomedisinsk 
forskning. Storbritannia har altså ikke noen nasjonal regulering av 
uredelighet, men ulike rådgivende organer. Flere universiteter har 
grundige regler og prosedyrer, og noen av institusjonene tar det 
lokale ansvaret alvorlig (se for eksempel nettstedene for universite- 
tene i Oxford og Cambridge). 

I Nederland ligger ansvaret for behandling av uredelighetssaker 
lokalt, men siden 2003 har det ogsa veert en nasjonal medlemsorga- 
nisasjon, Landeliijk Orgaan Wetenschappeliijke Integriteit (LOWI), 
som bistår universitetene. LOWI gir råd til forskningsinstitusjonene 
og behandler klager i saker der det er truffet en foreløpig avgjø- 
relse ved den lokale institusjonen (European Science Foundation 
2008, s. 29-30; Uddannelses- og Forskningsministeriet, Styrelsen 
for Forskning og Innovation, s. 83). 

Også i Østerrike har man et sentralt organ, Die Österreichische 
Agentur fiir wissenschaftliche Integrität (OEAWI), som ble etablert 
av universiteter og forskningsråd i 2008. Saker kan behandles 
lokalt, men det sentrale organet tilbyr institusjoner og forskere å 
undersøke mistanke om uredelighet på en upartisk og profesjonell 
måte. Selve behandlingen foretas av en uredelighetskomité som 
utelukkende består av utlendinger. Saker blir behandlet i fortrolig- 
het og blir ikke offentliggjort, og avgjørelsene er kun veiledende. 
I Østerrike er det også utarbeidet nasjonale retningslinjer, og det 
blir lagt stor vekt på forebyggende aktiviteter, deriblant støtte til 
opplæring. 

I Kroatia etablerte parlamentet i 2006 en uredelighetskomité, 
som har behandlet en rekke saker. Komiteen har også utarbeidet 
retningslinjer som institusjonene er forpliktet til å følge. Etter kon- 
klusjoner om uredelighet i noen konkrete tilfeller fikk komiteen 
sterk kritikk, og den fungerte i praksis ikke i en årrekke fra 2010. 
En ny komité er blitt utpekt, men med et mer begrenset mandat. 

I en rekke andre land er utgangspunktet at forskningsinstitu- 
sjonene selv behandler uredelighetssaker. Noen land har utarbei- 
det nasjonale retningslinjer for «Research Integrity», for eksempel 
Sveits og Irland. Noen land har nasjonale organer som kan gi råd om 
veiledning i behandlingen av saker selv om uredelighet, for eksem- 
pel Polen, Belgia/Flandern og Luxembourg. Også i andre land har 
det vært løpende diskusjoner om å innføre nasjonale retningslinjer 

eller nasjonale utvalg for eksempel Slovakia, Slovenia og Estland. 
Noe er altså «på gang» i mange land. * 


Sentrale utviklingstrekk 


Ovenstående beskrivelse av utviklingen i en rekke utvalgte 
land tegner et svært uensartet bilde. Forskjellen forklares ofte 
med historiske forhold samt kulturelle og politiske forskjeller. 
Utfordringene er de samme, men forslag til løsninger er forskjel- 
lige. Likevel skal vi i kortform prøve å trekke frem noen sentrale 
utviklingstrekk: 

For det første har redelighet og uredelighet fått økt oppmerk- 
somhet både internasjonalt og nasjonalt, om enn i forskjellig grad. 
Den økte oppmerksomheten skyldes at forskningen har fått en 
langt større samfunnsmessig og politisk betydning de siste 30-40 
årene. Offentlig tillit til forskning er helt avgjørende, og dette pre- 
ger forskningsetikken. Store og alvorlige uredelighetssaker, ofte 
med omfattende mediedekning, har ført til at myndighetene må 
reagere. Det har ført til at søkelyset i forskningsetikken rettes mot 
uredelighet 

For det andre har ulike land utviklet forskjellige løsninger, både 
når det gjelder virkemidler (regler eller retningslinjer) og plasse- 
ring av ansvaret (nasjonalt eller lokalt). Ser vi på europeiske land, 
kan disse inndeles etter fire delvis overlappende kategorier: (a) I 
noen land har man ikke hatt større debatt, og heller ikke igang- 
satt initiativer for håndtering av uredelighet verken lokalt eller 
nasjonalt. Det nasjonale systemet er stort sett basert på akademisk 
selvregulering, og det fungerer i varierende grad. (b) I andre land 


4 For beskrivelse av «systemene» i en rekke europeiske land se Hiney M. (2015) og 
nettstedet for ENRIO (European Network of Integrity Offices) www.enrio.eu/ 
organization. 

har det veert omfattende diskusjoner og overveielser, men man har 
likevel ikke valgt 4 innfore nasjonal regulering. Dette utelukker 
ikke at man har radgivende nasjonale organer, men det legges vekt 
pa selvregulering og lokalt ansvar. (c) Noen land tar utgangspunkt 
i lokalt ansvar, men med en eller annen form for nasjonal over- 
bygning, kontroll eller ankemulighet. (d) Og noen behandler bare 
de mest alvorlige sakene pa nasjonalt niva. Hovedansvaret for a 
behandle saker er i utgangspunktet lokalt i de fleste landene. En 
avgjørende skillelinje er om man i tillegg har nasjonale instanser, 
og hvorvidt disse ordningene bygger pa frivillighet, avtaler eller 
lovregulering. 

For det tredje er det en markant forskjell pa nasjonale systemer 
som legger vekt pa a beskytte selve forskningen og systemer som 
beskytter de involverte forskerne. I den forste gruppen er det snakk 
om et bredere perspektiv pa redelighet, mens det i den andre grup- 
pen primært handler om rettssikkerhet. I den første gruppen vil 
det ofte finnes forskningsetiske retningslinjer eller såkalte «codes 
of conduct» for god vitenskapelig praksis. I den andre gruppen er 
det formulert detaljerte rutiner og regler for håndtering av alvorlige 
brudd. Det må likevel understrekes at det finnes en del overlap- 
ping, og at noen land både har rådgivende retningslinjer og detal- 
jert regulering. 

For det fjerde er det stor variasjon i selve definisjonen av viten- 
skapelig uredelighet: Skal man ha en felles definisjon, hvor bred 
eller snever skal denne i tilfelle være, og skal den inneholde krav 
om skyld eller intensjon? Her finnes de store forskjeller mellom 
landene. Vi kan ikke gå nærmere inn på dette, men det handler for 
eksempel om åpenhet eller lukkethet i saksbehandling, anonymi- 
sering eller offentliggjøring av involverte personer og institusjoner, 
ankemulighet og ansvar for sanksjonering, avgrensing til alvorlige 
saker (FFP) eller mindre alvorlige brudd (QPR), samt behovet for 
beskyttelse av varslere. 

Norge i et komparativt lys 


Etter gjennomgangen av situasjonen i ulike land, og drøftingen av 
fire sentrale utviklingstrekk, skal vi nå se nærmere på utviklingen 
i Norge. Også her i Norge har det vært diskusjoner om hvordan 
man skal legge til rette for håndtering av vitenskapelig uredelighet 
og fremme av god forskningsetikk, spesielt etter Sudbø-saken i 2006 
og den nye forskningsetikkloven som hjemlet opprettelsen av et 
nasjonalt utvalg (Granskingsutvalget). Det nasjonale utvalget skulle 
være en rådgivende ressurs for institusjonene og et supplement til 
lokal behandling. Utvalget startet sin virksomhet i 2007. Det er 
fremdeles uklart hvilke endringer som følger av den nye forsknings- 
etikkloven som altså skal vedtas i 2017. 

På mange måter ligger Norge langt fremme i arbeidet med fors- 
kningsetikk og uredelighet. Norge har siden begynnelsen av 1990- 
årene hatt et mer nyansert og allsidig forskningsetisk system enn 
mange andre land med rådgivende nasjonale komiteer som dekker 
alle fagområder (NEM, NENT og NESH). I andre land har man 
primært lagt vekt på forskningsetikk i forbindelse med medisin og 
helseforskning, samt behandling av uredelighet. I Norge har vi også 
forskningsetiske retningslinjer på flere områder som skal fremme 
god vitenskapelig praksis og forebygge uredelighet. Andre land har 
i større grad fokusert på regler og ekstern regulering. 

Forskningsetikkloven førte til opprettelsen av et nasjonalt urede- 
lighetsorgan i 2007, som skulle være et supplement til lokalt ansvar 
og akademisk selvregulering. Modellen er altså basert på at selvre- 
gulering kan fungere godt hvis det også finnes et supplerende organ 
på nasjonalt nivå (Varantola 2014, s. 9). Forskningsetikkloven leg- 
ger vekt på at den nasjonale overbygningen nettopp har en viktig 
rådgivende funksjon. Og i dette arbeidet er samarbeidet med de 
andre forskningsetiske komiteene (NEM, NENT og NESH) helt 
avgjørende. 

Det som tydeligst skiller Norge fra de aller fleste land, er omfanget 
av lovreguleringen. Mange andre land har noen lovbestemmelser 
om håndteringen av redelighet og uredelighet (59 prosent) ifølge 
Uddannelses- og Forskningsministeriet, Styrelsen for Forskning og 
Innovation, s. 81-82). Men det er bare noen ytterst få land som 
kommer i nærheten av Norge når det gjelder detaljregulering. 
En regulering som synes å bli enda mer markant med forslaget til ny 
forskningsetikklov (Prop 158 L, 2015-2016). Den opprinnelige 
loven regulerte først og fremst på nasjonalt nivå. Med den nye loven 
legges det også opp til å regulere institusjonenes ansvar og til å 
skjerpe enkeltforskeres ansvar for å følge god skikk. Det innføres en 
økt aktsomhetsplikt, og det legges opp til sterkere lovregulering på 
bekostning av selvregulering. Det skal samtidig sies at revisjonen 
legger opp til at institusjonene selv får vurdere hvordan de best skal 
organisere seg for å imøtekomme lovens krav og intensjoner. 

Vi har tidligere vært inne på at den norske løsningen er tyde- 
lig inspirert av den danske ordningen, som igjen ble dannet etter 
amerikanske forbilder. I USA har man et meget juridisk orientert 
system som først og fremst skal «beskytte den føderale dollar», men 
som også stiller store krav til rettssikkerheten for de involverte. 
Også det norske systemet er mer innrettet mot beskyttelse av for- 
skeren enn av å beskyttelse selve forskningen. Svært få saker i det 
nasjonale Granskingsutvalget har konkludert med at det forelig- 
ger uredelighet. Antallet er litt større når det gjelder lokalt behand- 
lede saker, men ikke mye. Det skyldes ikke minst at definisjonen 
er forholdsvis snever (FFP og «andre alvorlige brudd»), og at det 
stilles store krav til bevisbyrden, deriblant til såkalt subjektiv skyld 
(«bevisst eller grovt uaktsomt»). Det fremføres som argument at 
predikatet vitenskapelig uredelighet er sterkt stigmatiserende og 
kan være ødeleggende for videre forskerkarriere. 

Med loven er «rettssikkerheten satt i system». Selv om behandlin- 
gen av uredelighetssaker ikke foregår ved en domstol, er det mange 

paralleller i det «systemet» som loven setter opp. Loven viser i tillegg 
til forvaltningsrettslige prinsipper. Alle parter må høres, og proses- 
sene skal være transparente og åpne. Den innklagede forskeren 
beskyttes, det er sterke krav til beviser når det gjelder både objektive 
og subjektive forhold. Lovfestingen bidrar altså til å dreie det forsk- 
ningsetiske søkelyset mot uredelighet og viser samtidig at dette tas 
på alvor av myndighetene og ansvarlige politikere. 

Likevel er det bare noen ganske få land som kommer i nærheten 
av en så detaljert lovregulering, først og fremst USA og Danmark. 
Enten ønsker man ikke regulering ved lov, eller så er det ikke gjen- 
nomførbart i praksis. Her er det betydelige kulturelle og politiske 
forskjeller mellom Norge og de fleste andre land. I Tyskland mener 
man for eksempel at politikken «ikke skal legge seg bort i» forsk- 
ningsetikken. I Norge gjør regjeringen akkurat dette med den 
gamle og den nye forskningsetikkloven. 

Det finnes to begrunnelser for at det er en forskningsetikklov 
i Norge. Dels er det en tradisjon i Norge (som i andre nordiske 
land) for lovregulering på langt flere områder enn i andre euro- 
peiske land. Dels har man langt på vei kopiert den danske lovregu- 
lerte ordningen. Etter hvert har danskene også hentet inspirasjon 
fra den norske løsningen. Så begge land bygger på internasjonale 
forbilder, men de speiler i praksis bare hverandre. 

En lov stiller som utgangspunkt krav til grundighet i forbindelse 
med innføring eller revisjon. Man kan anlegge en helhetsbetrakt- 
ning og i prinsippet gjennomføre det man finner formålstjen- 
lig, forutsatt at man oppnår politisk flertall for dette. Det er bra 
at forhold blir tenkt igjennom, og at erfaringer fra andre lover, 
fra tidligere saker, fra andre land og så videre blir trukket inn i 
vurderingen. Holder loven juridisk sett? Er det huller? Det blir 
høring om loven med mulighet for innspill. Forslaget til revisjon 
av loven inneholder da også riktig mange positive og gjennom- 
tenkte endringer. 

Den norske forskningsetikkloven har også noen særegne svak- 
heter. Ett eksempel er spørsmålet om skyld ved alvorlige brudd. 
Forskningsetikkloven av 2007 gjorde det særdeles vanskelig å påvise 
det subjektive skyldkravet. Det kan for eksempel foreligge plagiat 
i forskningsetisk og objektiv forstand, uten av det er uredelighet i 
juridisk og subjektiv forstand. Det er ikke nødvendigvis til fordel 
for forskningsetikken eller noe som fremmer redelighet. Loven eller 
jussen trumfer så å si etikken. 

En annen utfordring med loven fra 2007 har vært at loven er 
et uttrykk for ekstern regulering, i motsetning til selvregulering. 
Fokuset var i hovedsak på institusjonens ansvar, ikke den indivi- 
duelle forskeren. Dette blir imidlertid tydeligere i den nye loven 
i2017. 

Et tredje problem er at den eksisterende loven har lagt mye vekt 
på FFP og andre alvorlige brudd, på bekostning av det bredere 
arbeidet med forskningsetikk og mindre alvorlige brudd eller dis- 
kutabel forskning (QRP). 

Et fjerde problem er knyttet til rettssikkerhet for den som er 
innklaget og for en eventuell varsler. En gransking er ofte en stor 
belastning for de involverte. Det vil for de fleste påvirke både fors- 
kning og undervisning, samt forholdet til familie, venner og kol- 
leger. Ofte kan det ta flere år å behandle en sak. Det har skjedd i 
Norge, i Danmark og i USA, altså i land med store krav (ofte lovre- 
gulerte) til rettssikkerhet. 

Her kommer vi til det sentrale spørsmålet: Når detaljert lovre- 
gulering er så atypisk i internasjonalt sammenheng, og når man 
går i retning av ytterligere lovregulering i Norge, hadde det ikke 
da vært formålstjenlig med en omfattende faglig evaluering eller 
offentlig utredning før nye lovendringer blir lansert? Den nye forsk- 
ningsetikkloven mangler nettopp en slik faglig forankring og har 
derfor liten støtte blant noen forskere blant annet i de nasjonale 
forskningsetiske komiteene. 

I Danmark har man som nevnt nylig mottatt en rekke forslag fra 
en ekspertgruppe der mange av medlemmene er aktive forskere. 
Og denne forskerinvolveringen bidrar til å skape oppslutning og 
følelse av eierskap i forskersamfunnet. Tilsvarende i Canada hvor 
man foretok grundige utredninger før man valgte en ny ordning. 
Og kanskje burde Norge hente inspirasjon nettopp fra Canada, for 
den canadiske modellen har mange fordeler: Den prioriterer å 
fremme god skikk og forebygge uredelighet. Forskere og fors- 
kningsinstitusjoner vet på forhånd hva man plikter å gjøre; man har 
transparente og grundige prosedyrer både lokalt og nasjonalt; man 
unngår lange og komplekse overveielser om fortolkning av defini- 
sjon, herunder om spørsmål om skyld og alvorlighetsgrad, under 
selve behandlingen. Dette fører til at saker ikke «faller utenfor» 
eller avvises av disse grunnene. Det gjør også saksbehandlingstiden 
langt kortere enn det som for eksempel er vanlig i Norge.3 Alvorlige 
og mindre alvorlige brudd blir behandlet på samme måte. Systemet 
kan enkelt evalueres og endres ettersom det ikke er lovregulert, 
men avtalebasert. 

Man bruker «pengenes» makt, men på en mindre rigid måte enn 
for eksempel i USA. Spørsmål om sanksjonering blir en del av den 
samlede prosessen også på nasjonalt nivå; og man har på forhånd 
innhentet samtykke til å offentliggjøre konklusjoner/rapporter om 
alvorlige brudd. 

Skal man peke på en ulempe ved den canadiske ordningen, er det 
at den bare omhandler forskning finansiert av Tri-Agency. Tilsvarende 
ville det innebære at ansvaret i Norge lå hos Forskningsrådet. Man 
kunne kanskje kompensert for dette ved å bruke elementer fra den 
finske modellen, som også har mange fordeler, ved at alle forsknings- 
utførende institusjoner (private som offentlige) må skrive under på 


5 Dette bygger på muntlige opplysninger fra møte i New York 26. september 2016 
med Senior Advisor Karen Wallace, ansatt ved sekretariatet for Tri-Agency. 

at de vil folge retningslinjene fra forskningsradet ved behandling 
av saker som faller utenfor forskningsradets domene. I sa fall matte 
det settes opp et parallelt nasjonalt system eller man matte overlate 
nasjonal vurdering ogsa av slike saker til forskningsradet. Poenget 
er ikke her å komme opp med en ideell løsning, bare å antyde at den 
videre utviklingen i Norge kunne vært tjent med en grundig drof- 
ting av fordeler og ulemper i et komparativt lys. 


Avslutning 


I en rekke land har det vært en markant utvikling de senest tiå- 
rene når det gjelder spørsmål om redelighet og uredelighet. Det er 
tatt mange initiativer i forskjellige retninger. Det synes klart at det 
ikke finnes én modell som passer alle. Til det er utgangspunktet, i 
form av ulike fagområder, tradisjoner og kulturelle forhold, altfor 
forskjellig. 

Norge har jobbet med forskningsetikk på nasjonalt nivå i mange 
år og er ett av landene med lengst erfaring og kompetanse på områ- 
det internasjonalt. 

Den norske veien er helt klart en vei å gå også for andre land, 
samtidig som det også finnes andre modeller som vi dra nytte av. 
Både den canadiske og den finske ordningen har en rekke forde- 
ler og svar på noen av de utfordringene man kjemper med både i 
Norge og i andre land. 

Én ting er sikkert: Ingen land har funnet den endelige modellen 
for å fremme god skikk og forebygge uredelighet. Debatten vil derfor 
fortsette. I de senere årene har debatten også funnet sted i internasjo- 
nale fora, for eksempel verdenskonferanser om «research integrity», 
som er avholdt annethvert år de siste ti årene. Forskning er per 
definisjon internasjonal, og dette påvirker og vil påvirke forsknings- 
etikken også i årene fremover. Kanskje vil de forskjellige landene 
nærme seg hverandre i synet på redelighet i forskningen. Uansett er 

det viktig å holde seg orientert om utviklingen internasjonalt, sam- 
menlikne ulike modeller, og søke å dra nytte av hva som foregår i 
andre land. Det har vært et hovedformål med denne artikkelen. 

Abstract 


Can you be just a little fraudulent? Less serious violations on 


good scientific practice 


The Norwegian act of 2006 on ethics and integrity in research regulates 
serious breaches of good scientific practice that have been committed 
willfully or through gross negligence. Serious cases may be reported to 
the National commission for the investigation of scientific misconduct. 
Such cases are few in numbers. Far more frequent are cases of what we 


have come to call «less serious» breaches of good scientific practice. 

Local committees for research integrity are now established at all uni- 
versities in Norway, and these committees are supposed to process less 
serious cases of scientific misconduct. This may appear as a progress 
for research ethics, but we should be aware. It is not obvious what “less 
serious’ cases refer to. It matters whether we go down the path of inte- 
grity and ethics or whether we approach the case as a matter of proble- 
matic scientific quality. Good research ethics should also be concerned 


with the risk of too much ethics. 


Det uetiske ved vitenskapelig 
uredelighet 


Forskningsetikkloven definerer vitenskapelig uredelighet som 
«forfalskning, fabrikkering, plagiering og andre alvorlige brudd 
med god vitenskapelig praksis som er begatt forsettlig eller grovt 
uaktsomt i planlegging, gjennomforing eller rapportering av 
forskning»'. Definisjonen avspeiler et grunnelement i mye etisk 
tenkning: Gale handlinger er gale når de har blitt gjort med vond 
vilje eller med så mye uaktsomhet at ens vilje kan stilles til ansvar. 
Viljens eller intensjonens sentrale plass antyder at vitenskapelig 
uredelighet ikke primært er noe vi reagerer på ut fra uredelighetens 
mulige negative konsekvenser. Det er sviket som er det sentrale, og 
nærmere bestemt sviket mot sannhetsforpliktelsen i forskningen 
og dermed den enkelte forskers svik mot seg selv som vitenskaps- 
mann eller -kvinne. Vitenskapelig uredelighet representerer et svik 
mot vitenskapens etos, mot det vi er her for. En forsker som blir tatt 
for vitenskapelig uredelighet, kan oppleve svært harde formelle 
eller uformelle sanksjoner, endatil oppleve å bli en brennmerket 
forsker, en spedalsk i betydningen utstøtt, nettopp fordi vedkom- 
mende har sviktet det viktigste som binder forskere sammen. 


1 Lov 30. juni 2006 nr. 56 om behandling av etikk og redelighet i forskning 
(forskningsetikkloven), $ 5 andre ledd. 

Den store enigheten rundt alvorlige brudd pa god vitenskape- 
lig praksis gir oss imidlertid ingen klare svar pa hva vi ber tenke 
om mindre alvorlige brudd. Spørsmålet har blitt aktualisert i 
Norge i 2015 i forbindelse med gjennomgang av forskningsetikk- 
loven fra 2006. Dette er samtidig en diskusjon om rolle og 
mandat for Granskingsutvalget, De nasjonale forskningsetiske 
komiteene samt lokale forskningsetiske utvalg ved universite- 
tene. Kunnskapsdepartementet varslet i høringsnotatet? et behov 
for å ansvarliggjøre institusjonene (Kunnskapsdepartementet 
09.07.2015). 

Et nærliggende svar på spørsmålet om hva vi bør tenke om 
mindre alvorlige brudd, er å vise til de flytende overgangene som 
språket inviterer til. «Alvorlig» brudd med forsett finner vi på den 
ene siden av skalaen, og «mindre alvorlig» brudd uten forsett finner 
vi på den andre. Den første del av skalaen er selvsagt verre enn den 
siste, men samtidig synes det å være en forbindelse mellom dem ved 
at de begge er mer eller mindre av noe uønsket. En forsker som har 
begått et alvorlig brudd med forsett, vurderer vi som uredelig, mens 
en forsker som bare har gjort «litt» av dette, i ulike avskygninger av 
alvorlighet i handling og grad av reflektert intensjon, er det kanskje 
passende å vurdere som moralsk tvilsom? Men her melder et pro- 
blem seg: Kan vi egentlig tenke brudd på god vitenskapelig praksis 


som et kontinuum? Er det snakk om en skala? 


Kan man være «litt» vitenskapelig 
uredelig? 


Dersom vitenskapelig uredelighet er knyttet til vond vilje, til sviket 
mot vitenskapens etos, så må man trolig svare benektende på 


2  Kunnskapsdepartementets høringsnotat om forskningsetikkloven (https://www. 
regjeringen.no/no/dokumenter/horing-om-revisjon-av-forskningsetikkloven/ 
id2427309/). 

spørsmålet i tittelen. Man kan ikke være «litt» uredelig eller delvis 
uredelig, like lite som man kan snakke sant og lyve på en og samme 
tid. Det kan i prinsippet finnes uendelig med ulike former for 
brudd på god vitenskapelig praksis, men det kan ikke finnes uende- 
lige former for viljer. Enten handler man ut fra vond vilje, eller så 
handler man ikke ut fra vond vilje. Vitenskapelig uredelighet synes 
sånn sett å være enten-eller. 

Umiddelbart melder det seg en motinnvending. Det sto ikke 
bare noe om forsett i forskningsetikkloven. Det sto også noe om 
uaktsomhet. Hvis man har handlet uaktsomt, er det ikke nødven- 
dig med forsett eller det vi har kalt vond vilje. Vitenskapelig urede- 
lighet behøver ikke å være et enten-eller dersom oppmerksomheten 
flyttes fra forsettet og viljen til uaktsomheten. 

Denne innvendingen har noe for seg. Uaktsomhet er ikke inten- 
dert. Jeg glemmer å strø fortauet mitt når det er glatt om vinteren, 
og en forbipasserende detter og får kravebensbrudd. Det var 
ikke vond vilje og en intensjon om å skade vedkommende som 
gjorde seg gjeldende. Like fullt vil noen mene at jeg står ansvarlig for 
naboens fall (moralsk, og ikke bare juridisk), fordi jeg var uaktsom 
og hadde glemt det jeg ikke burde glemme. I trafikken spiller det fint 
liten rolle om brudd på trafikkreglene er gjort med vilje eller ei. Som 
trafikant har man ansvar for å kjenne til reglene. Kjenner man dem 
ikke, er man ansvarlig for ikke å kjenne til dem. 

Men kan man tenke slik i forskningsverden også? Ansvarlighet 
handler også om aktsomhet, altså hva vi burde vite. Joseph Raz 
(2010, s. 22) har påpekt at vi nettopp vokser som mennesker ved å 


bli tilskrevet ansvar for mer enn det rent intensjonelle: 


Actions due to malfunction of our capacities of rational agency 
result from failure to perform acts of which we are masters. In 
acknowledging our responsibility for these unintentional acts 
and omissions we affirm our mastery of these abilities, deny that 


we are disabled in the relevant regards. When others attribute to 

us responsibilities for such actions they acknowledge our mas- 
tery of those abilities, and hold us responsible for these results of 


their use. 


Om vi kan vere enig med Raz i at ansvaret vart gar langt utover 
intensjonelle handlinger, sa er det likevel slik at vi vurderer hand- 
linger begatt med forsett og uaktsomme handlinger eller hand- 
lingsunnlatelser forskjellig. Å klandre noen strengt for en liten 
forglemmelse handler i manges øyne mer om en utidig moralisme 
enn om positiv ansvarliggjøring av mennesket. Selv i mer alvorlige 
situasjoner er vi opplært til at et viktig spørsmål som må besvares 
før vi feller dommer som går på integriteten løs, er følgende: 
«Gjorde du det med vilje?» Alt etter om svaret er ja eller nei på 
dette spørsmålet, blir vurderingen vår av handlingen forskjellig. 
Dette utelukker ikke at vi samtidig tilskriver folk et visst ansvar for 
uaktsomhet. 

Nettopp denne intuisjonen kan ha ligget til grunn for forsk- 
ningsetikkloven?. Her er forsettet vektlagt tungt. Når uaktsomhet 
også er nevnt, så er det i form av grov uaktsomhet. Det er nærlig- 
gende å lese departementet slik at den grove uaktsomheten og for- 


settet nærmest henger sammen: 


For at en handling skal falle inn under definisjonen [av uredelighet], 
må utvalget sannsynliggjøre at handlingen har foregått med forsett 
eller som følge av grov uaktsomhet. For at kravet om forsettlig opp- 
treden skal være oppfylt, må det finnes bevist at forskeren har hatt 
som hensikt å bevisst villede eller forlede. Departementet mener at 
utvalget bør være svært restriktivt med å slå fast uredelighet i tilfeller 
der det kan være tvil om handlingen ligger innenfor kravet til forsett 


eller grov uaktsomhet (Ot.prop. nr. 58 2005-2006, s. 62). 


3 Lov 30. juni 2006 nr. 56 om behandling av etikk og redelighet i forskning 
(forskningsetikkloven). 

Tilsvarende formuleringer finnes i veileder for Granskingsutvalget.* 
Spørsmålet er imidlertid hvordan det er mulig å få grov uaktsomhet 
og vond vilje til å henge tett sammen. Tidligere rettsavgjørelser anty- 
der at grov uaktsomhet må «... dreie seg om en opptreden som er 
sterkt klanderverdig, hvor vedkommende altså er vesentlig mer å 
klandre enn hvor det er tale om alminnelig uaktsomhet»>. Høy klan- 
derverdighet er altså noe som forener handlinger begått med forsett 
og grov uaktsomhet. 

Her ser vi en mulig grunn for hvorfor føringene for forsknings- 
etikkloven var som de var: Begrepet «uredelighet» er et sterkt nor- 
mativt ladet ord. Det bærer i seg et stigma, og den uredelige 
forskeren blir betraktet som «spedalsk», som vi var inne på tidli- 
gere. I juridisk forstand er den uredelige forskeren en som kan 
isoleres fra forskerfellesskapet, fordi vedkommende har vist seg å 
være der på feil premisser. Begrepet «uredelighet» avgrenses her til 
det som er sterkt klanderverdig. Da blir det også rimelig å tenke at 
uaktsomme handlinger kun kan bli uredelige handlinger dersom 
uaktsomheten er så grov at den er forbundet med høy klanderver- 
dighet. Felles for forsettet og den grove uaktsomheten er altså at i 
begge tilfeller vil vi mene at det hefter noe suspekt ved personens 
vilje eller dømmekraft, og at vedkommende rettmessig kan isoleres 
fra forskerfellesskapet. I slike alvorlige tilfeller kan man rettmessig 
stilles til juridisk ansvar. 

Som vi har forsøkt å vise, er spørsmålet om man kan være «litt 
uredelig», komplisert. Ved første øyekast er svaret nei. Enten handler 
man forsettlig galt, eller så gjør man det ikke. Ved andre øyekast 


kommer man ikke forbi at vi også står ansvarlig for uaktsomhet. 


4 Veileder fra Kunnskapsdepartementet (https://www.etikkom.no/hvem-er-vi-og- 
hva-gjor-vi/Hvem-er-vi/Granskingsutvalget/Veileder-for-Granskingsutvalgets- 
arbeid/) 

5  https://www.etikkom.no/globalassets/documents/granskingsrapporter/vedtak- 
klageutvalget webutgave.pdf 

Uaktsom kan vi være i mange ulike varianter og grader. Dermed 
synes vi å kunne være «litt uredelig». Men ved tredje øyekast ser vi et 
fellestrekk mellom begrepet «grov uaktsomhet» og «uredelighet» — 
handlingene oppfattes som sterkt klanderverdige. 

Men vil ikke en slik avgrensing legge listen for uredelighet for 
høyt? Det som synes å være det sterke argumentet for en slik 
avgrensning er at man kan hevde at det å utføre eksempelvis for- 
falskning, fabrikkering og plagiering i forskning med nødvendighet 
må ha blitt utført med forsett eller grov uaktsomhet. Ingen av disse 
overtredelsene kan gjøres med alminnelig uaktsomhet, kunne man 
si. En slik posisjon fjerner behovet for å legge vekt på intensjonen 
og subjektive forhold i slike saker. 

Utfordringen for denne posisjonen er at den ikke engang vil 
gjelde fullt ut for lovens definerende eksempler på uredelighet, 
nemlig forfalskning, fabrikkering og plagiat (FFP). For forfalsk- 
ning og fabrikkering vil tankegangen treffe blink. For plagiering vil 
det derimot være større uenighet. Det er ikke uten grunn at den 
såkalte BI-saken fra 2013 har stått sentralt i diskusjonen om lovens 
definisjon av uredelighet. Her endte Klageutvalget opp med en 
konklusjon der man mente forskeren ikke kunne stemples som 
uredelig, til tross for at det samme utvalget mente at det forelå 
plagiat i objektiv forstand i avhandlingen. Utvalget fant det 
ikke usannsynlig at den problematiske henvisningsskikken kunne 
«... forstås som et resultat av manglende bevisstgjøring og mangel- 
full opptrening og sosialisering inn i forskningspraksiser» i kombi- 
nasjon med «institusjonalisert dårlig henvisningsskikk i deler av 
miljøet [ved BI]» (Klageutvalget 28.01.2013, S. 12). 

BI-sakens endelige konklusjon har vært omdiskutert, og den har 
trolig bidratt til et ønske om å senke terskelen for hva man skal 
kunne kalle vitenskapelig uredelighet. Listen synes å ha vært satt 
for høyt. Men lærdommen fra denne saken er ikke å tenke seg at 
alminnelig uaktsomhet skal være tilstrekkelig for å bli vurdert som 

vitenskapelig uredelig. I stedet bor målet vere å ha læringskulturer 
som fører til at forskerne ikke kan påberope seg alminnelig uakt- 
somhet. Da kan man forutsette at ingen kan begå plagiering uten at 
forsett eller grov uaktsomhet er til stede. Tross uenighet om kon- 
klusjonen i BI-saken kan den brukes konstruktivt i fremtiden ved å 
inngå i læringskulturer, og dermed bidra til å vanskeliggjøre at man 
kan påberope seg alminnelig uaktsomhet ved plagiering. Man kan 
heretter klandres for ikke å ha lært — eller fått det med seg. Det 
enkelte tilfellet av plagiat må selvsagt alltid undersøkes i sin egen- 
art, eksempelvis hvor mye plagiat som forekommer i en tekst, men 
i økende grad må man kunne ta for gitt at folk har lært eller burde 
ha lært. Da trenger man ikke lenger nevne premissene om forsett 
eller grov uaktsomhet i forbindelse med uredelighet ved FFP. Men 
grunnen er altså ikke at de har forsvunnet, men snarere at vi betrak- 
ter disse premissene som allerede innebygd i forståelsen av plagiat, 
forfalskning og fabrikkering. 

En avgrensning av uredelighet til FFP har trolig stått så sterkt 
fordi det er en slik enkel og utvetydig avgrensning av noe sterkt klan- 
derverdig. Legges listen lavere, vil nettopp spørsmålet om klander- 
verdighet stå sentralt. For å illustrere utfordringen her kunne man 
lagt listen veldig lavt og akseptert alminnelig uaktsomhet som pre- 
miss for uredelighet. Det ville tilsynelatende ha forenklet uredelig- 
hetsvurderingene. Folk kunne blitt dømt uredelig uten at man måtte 
gjøre nitidige vurderinger av forsettet eller aktsomheten. Men for 
det første ville dette ha ført til et etisk og språklig forklaringspro- 
blem. Vi ville stått overfor handlinger som fikk merkelappen «ure- 
delig» uten at vi samtidig opplevde dem som sterkt klanderverdige. 
Det ville oppstått et sprik mellom hva vi kalte handlingen, og hvor- 
dan vi opplevde handlingen gjennom våre moralske følelser. For det 
andre forutsetter man her at det finnes retningslinjer for god prak- 
sis som man «objektivt» kan avgjøre om man følger eller ikke (på 
samme måte som retningslinjene i trafikken). Som vi senere skal se, 

kjennetegnes nettopp mange av de mindre alvorlige sakene av at 
dette er uavklart. 

Vi star da i en situasjon der lovens snevre definisjon av uredelighet 
kan forstås avgrenset og begrunnet i et rimelig krav om at uredelige 
handlinger må være sterkt og utvetydig klanderverdige. Uredelighet 
er et enten-eller. Men samtidig har vi ikke løst problemet med at 
mindre alvorlige brudd i høyeste grad kan være gjort med forsett. Vil 
vi ikke også si at dette er uredelige handlinger? Hvor klanderverdig 
vil vi da si at de er? Dette leder oss til en nærmere undersøkelse av 
sammenhengen mellom klanderverdighet og det som omtales som 
diskutabel forskningspraksis. 


Klanderverdighet og diskutabel 
forskningspraksis 


Fabrikkering, som var tilfelle i Sudbø-saken, vekker et sinne, og for- 
skere mener en slik handling berettiger utestengelse og offentlig 
uthenging. Mye står på spill når det kan identifiseres slike synder det 
ikke finnes tilgivelse for, der det ikke finnes mulighet for å gjøre 
bot og starte på nytt. Uberettiget medforfatterskap, manglende åpen- 
het i habilitetsspørsmål, utelatelse av relevant litteratur eller lettbeint 
metode utløser ikke samme harme og villighet til iverksettelse av til- 
svarende sanksjoner. Alt er ikke like klanderverdig. Det er likevel det 
samme alvoret som ligger til grunn i den opprinnelige identifiserin- 
gen av hva som skal gjelde som «alvorlige» og «mindre alvorlige» 
brudd på god vitenskapelig praksis. Det er det samme som primært 
står på spill, nemlig sannhetsforpliktelsen som viljen måles opp mot, 
hva forskerens vilje i bunn og grunn er rettet mot. 

Når vi tolererer mindre alvorlige brudd mer enn alvorlige brudd, 
er det ikke nødvendigvis fordi det første er mindre galt. Det er ikke 
nødvendigvis verre om en forsker foretar ett alvorlig brudd, som 


å kopiere et studentarbeid, enn om forskeren opparbeider seg 

urettmessig vitenskapelig autoritet gjennom en rekke mindre 
alvorlige brudd. Begge deler kan være begått med vond vilje. 
Poenget er imidlertid at i det siste tilfellet er det mye vanskeligere å 
vurdere om viljen var vond, enn i det første tilfellet. Språket invite- 
rer oss inn i et terreng av snublesteiner ettersom skillet mellom 
alvorlige og mindre alvorlige brudd ikke sammenfaller med en 
normativ vurdering om hva som må tas på største alvor, hva vi ikke 
kan tolerere, og hva vi kan leve med. Vi finner derimot et tydeligere 
sammenfall i skillet mellom alvorlig og mindre alvorlig når vi ser 
på spørsmålet om hvordan anklager om vitenskapelig uredelighet 
kan bedømmes. 

Alvorlige brudd spesifiseres ofte i en liste der de tre nøkkelordene 
forfalskning, fabrikkering og plagiering står sentralt. Mindre alvor- 
lige brudd er vanskeligere å lage lister for. Slike lister vil være pro- 
blematiske ettersom de implisitt reiser diskusjonen om man kan 
være litt uredelig. Området for mindre alvorlige brudd omtales også 
ofte som «diskutable» forhold der forskningsetikken må diskuteres 
før man feller en dom. Derfor er det gjerne et sammenfall mellom 
det som omtales som en gråsone, og området for mindre alvorlige 
brudd. Det er ikke viljen som her er «grå», men selve saksforholdet 
som skal belyse om viljen har vært god eller vond. 

Sammenblanding av betegnelsene «mindre alvorlig brudd» og 
«diskutabel forskningspraksis» er opphav til forvirring her. For det 
første rommer begrepet om diskutable praksiser en diskusjon om 
når en handling er klanderverdig, som i spørsmålet om man har ute- 
latt data basert på en magefølelse, eller endret design ut fra press fra 
oppdragsgiver. Det kan være uenighet om handlinger vi vil føre opp 
på listen over mindre alvorlige brudd, faktisk er brudd på allment 
anerkjente normer for god forskningspraksis. For det andre står 
spørsmål om forsett sentralt; det er ofte vanskelig å formulere eksem- 
pler på mindre alvorlige brudd uten referanse til intensjon, som det 
å velge uegnet statistisk metode for å gjøre resultatene signifikante, 

bevisst feilaktig fremstilling av andres resultater eller «rigging» av 
et eksperiment for å få ønsket resultat (se for eksempel Mesko mål. 
2010; Elgesem mfl. 1997). Til tross for at det er udiskutabelt at vi 
snakker om bevisst bedrag her, finner vi likevel slike handlinger på 
en liste over diskutable forskningspraksiser som indikerer at hand- 
lingen også kunne vært forklart som redelig feiltak. For det tredje er 
diskutable praksiser ofte presentert som mindre alvorlige fordi de 
ikke direkte påvirker integriteten eller kvaliteten av forskningen. 
Mens fabrikkering direkte kompromitterer kvaliteten, vil mangel- 
fulle datalogger eller æresforfatterskap kunne gjør det mer indirekte 
(National Academy of Sciences 1992). Begrepet diskutable forsk- 
ningspraksiser rommer dermed også handlinger som vi intuitivt 
bedømmer som mindre alvorlige fordi sannhetsforpliktelsen synes 
mer indirekte å være satt på spill. 

I sum betyr dette at mens «FFP», «sterkt klanderverdig», «alvorlige 
brudd» og «uredelighet» er språklige uttrykk som går hånd i hånd, så 
peker uttrykk som «mindre alvorlige brudd», «diskutabel praksis» 
og til og med «sjusk» og «snusk» på høyst ulike typer forhold. Dels 
handler det om hvilke standarder som bør være gjeldende, og hvor- 
dan de må være for å sikre god forskningspraksis. Dels handler det 
om at viljen ofte vanskelig lar seg granske i slike saker. I forskningse- 
tisk forstand er spørsmålet om uredelighet et enten-eller, uavhengig 
av om uredelighet lar seg prosedere i juridisk forstand. Et kjerne- 
punkt i den uklare klassifiseringen av alvorlige og mindre alvorlige 
saker er spørsmålet om sanksjoner. 

Forskningsetikk handler ikke kun om et sett av handlingsnor- 
mer vi disiplineres til å ikke bryte, men også om normer for god 
forskning vi forplikter oss til å ville følge. Om det bare handlet 
om disiplinering, kunne et disiplineringssystem slik vi har i tra- 
fikken, ha fungert i forskningen. I trafikken er det slik at en min- 
dre forseelse gir én prikk på førerkortet. Får du åtte prikker eller 
mer i løpet av tre år, mister du førerkortet for seks måneder. 

Akkumulering av mange mindre alvorlige hendelser regnes som 
en alvorlig hendelse. 

Denne tankegangen treffer imidlertid ikke blink pa forskningsfeltet. 
Trafikkregler er i stor utstrekning basert pa en konvensjon. Regler 
gir effektiv og trygg trafikk, som ellers ville veert kaotisk og farlig. Vi 
er moralsk forpliktet til å følge trafikkreglene, for vi har ganske enkelt 
bestemt oss for en standard som forplikter alle trafikanter. Det er 
alvorlig om det viser seg at man systematisk slurver og tar snarveier. 
Retningslinjer for forskning er ikke på tilsvarende måte bygget på 
konvensjoner; vi kan ikke vedta standarder for god forskning. 
Standarder etableres over tid innenfor forskerfellesskap som ledd i å 
utvikle pålitelige kunnskapsfelt. Trafikkregler handler om å regulere 
effektivitet og sikkerhet for en aktivitet som ville vært der uten regler. 
Vi har også slike retningslinjer i forskning. Forskning på dyr kan ten- 
kes uavhengig av etiske standarder for dyreforsøk. Om noen bryter 
disse retningslinjene, vil ikke begrepet uredelig passe. Uredelighet 
handler om brudd på retningslinjer som har den funksjon at 
de muliggjør forskning som kunnskapsproduserende aktivitet. 
Standarder for dyrehold i dyrestallen bør diskuteres og reguleres i et 
bredere offentlig rom enn standarder for kunnskapsproduksjon, 
som reiser spørsmål om når spørsmålet om vitenskapens autonomi 
og selvregulering er truet, og hva som da står på spill. Selvregulering 
er et viktig prinsipp siden vi har ikke noen annen målestokk enn det 
som står seg over tid mot utprøving. Det er eksempelvis problema- 
tisk hvis spørsmål om forfatterskap eller andre etablerte insentivsys- 
temer oppfattes å stå i et ytre forhold til kunnskapsproduksjon. 
Normer for forfatterskap handler om hvem som kan stilles til ansvar 
for innholdet og opptre med legitim forskningsautoritet på temaom- 
rådet. Selv om innholdet i artikkelen ikke endres om man tilføyer en 
person til, vil forskningens kvalitetsbetingelser være truet. 

Vi utelukker ikke at man kan finne eksempler på mindre alvor- 
lige brudd på god forskningsskikk der alt entydig peker i retning av 

vond vilje. Men det som skiller det alvorlige bruddet fra det mindre 
alvorlige, er som regel at det sistnevnte ikke omhandler uomtviste- 
lige eller utvetydig klanderverdige saker. I stedet dreier det seg om 
diskutable saker der det også kan være elementer av vitenskapelig 
uenighet involvert. Rettmessig forfatterskap handler om standar- 
der for god profesjonsutøvelse, som vi også må kunne tåle å disku- 
tere i åpenhet. I spørsmål om fabrikkering er det derimot intet å 
diskutere. 

I de fleste tilfellene av mindre alvorlige brudd handler det ikke 
bare, og kanskje heller ikke primært, om testspørsmålet av typen: 
«Gjorde du det med vilje?» Det handler vel så mye om spørsmål av 
typen: «Gjorde du så godt du kunne? Var du rettet mot det du skulle 
være rettet mot, eller lot du deg avspore av andre hensyn?» For å 
komme videre skal vi se nærmere på de diskutable forholdene som 


opptrer i gråsonen. 


Uredelighetens eller kvalitetens 
gråsone? 

Hva er det egentlig som gjør gråsonen vanskelig å håndtere? En 
åpenbar utfordring er mangfoldet av muligheter for triksing i det 
praktiske arbeidet. Er mulige feilkilder ignorert, eller er det dårlig 
håndverk og faglig teft? Er litteratur ignorert, eller er forskeren dårlig 
orientert? Er henvisninger utelatt, eller er man så oppslukt av saken 
at man har mistet styring på hvor man har ting fra? 

Når vi omtaler at et forhold synes å ligge i gråsonen, er det gjerne 
heftet en mistanke om noe moralsk utfordrende. Som forsker bør 
man derfor forsøke å holde seg unna gråsoner, for ting kan i det 
minste oppfattes annerledes enn hva man selv vet er tilfelle. Men å 
holde seg helt unna er ikke alltid så enkelt: Dagligdagse eksempler 
er forskeren som sier ja til å være med på en publikasjon han gjerne 
skulle sett var mer gjennomtenkt, forskeren som tar på seg å vurdere 

en kollega som man har uavklarte bindinger til, eller forskeren som 
uttaler seg i media om saker som hun har lite forskningskompetanse 
på. Å la være å gå inn i gråsonen kan være en måte å beskytte ens 
egen moralske integritet. Men å la være kan også være en enkel 
ansvarsfraskrivelse. Gråsonen forbinder vi da språklig sett gjerne 
med et noe utfordrende moralsk terreng man skal være varsom med 
å gå inn i, men som vi vanskelig kan unngå helt. Utfordringen i min- 
dre alvorlige brudd synes å være knyttet til spørsmål om hensikt 
eller bevisst forsøk på villedning. 

Men trolig er det også noe annet som står på spill her, som gjør 
vurderingene vanskelige. Det finnes nemlig også et annet sett med 
utfordringer man kan kalle kvalitetens gråsoner. Hvilke standarder 
måler vi spørsmål om bevisst villedning mot? Når drar man litt for 
mye i datagrunnlaget sitt, gitt at man som forsker også har en slags 
moralsk oppgave i å produsere «funn», «perspektiver», «mønstre»? 
Hvilke feilkilder er det fornuftig å legge vekt på, gitt at det kanskje 
er grenser for hvor langt man kan og skal forsøke å undergrave 
egen autoritet og fremdeles produsere forskning som taler med 
autoritet? Når ser man seg blind på en bestemt metode, gitt at 
et sterkt metodefokus samtidig synes å være et kvalitetsstempel? 
Hvordan kan man egentlig imøtekomme krav om at studenter skal 
ta del i forskningen og bli «litt» forskere, uten at de tilkjennes like- 
verdig status som forskere? Hvordan vet man at man måler noe 
reelt, og ikke bakgrunnen, og under hvilken kategori fører man 
målingene i loggen? Hva slags status skal nå alle de nye publise- 
ringsformene egentlig ha? Hvilke resultater fra andre forsknings- 
miljøer kan man stå inne for og ha gode grunner for å bygge sin 
argumentasjon på? 

Kvalitetens gråsoner handler om at vi ofte ikke helt vet om vi er 
på villspor. For forskere lykkes ikke bare ved å følge en oppskrift, en 
fast metodisk prosedyre, som om kvalitet automatisk skulle bli til 
om man bare effektivt kunne ta bort eller forhindre vitenskapelig 

uredelighet. Disse forholdene kompliserer det forskningsetiske 
landskapet fordi gråsonene peker i to ulike retninger - en retning 
går mot potensielt svik, den andre mot problematisk kvalitet. 

Det er her trafikksystemet som praksis og forskergjerningen 
skiller lag. I trafikken skal man, og bør man, følge reglene. Følger 
alle trafikkreglene, blir praksisen god. I forskningen har man 
flere «regelsett» som gjør praksisen mer kompleks. For det første 
har man regelsettet som omhandler etikken rundt bruk av 
mennesker og dyr i forskning. Vi skal ikke snakke mye om det 
her, fordi det ikke berører spørsmålene vi diskuterer. For det 
andre har vi etikken (eller moralen om man vil) rundt det å opp- 
tre sannferdig i forskningen — altså redelighetsdimensjonen. Det 
er dette «regelsettet» som omhandler kvalitet, altså betingelser 
for kunnskapsproduksjon som vi snakker om her. Man er moralsk 
forpliktet til å følge retningslinjene for god forskningsprasksis. 
Det som gjør det utfordrende å håndtere mindre alvorlige brudd 
i forskningen (i motsetning til i trafikken), er at man må ta stil- 
ling til om det er mangel på redelighet og integritet som er pro- 
blemet, eller om man bør problematisere kvalitet. Den ene peker 
mot etikk og moral, den andre mot forskning. Kvalitet i forsknin- 
gen, eller mangel på sådan, hører hjemme i et forskningsutvalg. 
Spørsmål om integritet hører hjemme i et forskningsetisk utvalg. 
Alle norske universiteter har nå fått forskningsetiske utvalg på 
plass. Men alle norske universiteter har også i alle år hatt fors- 
kningsutvalg på plass. Dermed oppstår en utfordring: Bør spørs- 
mål om mindre alvorlige brudd på god vitenskapelig praksis 
primært behandles i forskningsetiske utvalg eller i forskningsut- 
valg? Spørsmålet kan synes som en bagatell, men de to utvalgene 
og de to retningene bærer med seg ulike praktiske, teoretiske og i 
siste instans normative følger. Spørsmålet om hvordan man skal 
håndtere de mindre alvorlige sakene, er jo samtidig et spørsmål 
om hvor de skal behandles. 

Forskningsutvalg og forskningsetiske 
utvalg - hva er forskjellen? 


Forskningsutvalg pa ulike niva gir rad til dekan pa fakultetsniva 
eller rektor pa universitetsnivå. Det inngår som sådan i en linjestruk- 
tur ved universitetene med ansvar for kvalitet, forskningsprioriterin- 
ger og virkemidler for a styrke forskningskulturen. Det er i denne 
strukturen ansvaret for opprettholdelsen og utviklingen av standar- 
der for god forskningspraksis ligger. Forskningsutvalget er det orga- 
net som institusjonelt skal forvalte en viktig arv, nemlig settet av 
velfungerende selvreguleringsmekanismer, implisitte og eksplisitte 
normer som verner om produksjon av palitelig kunnskap. 

Forskningsetikken utgjør, som eksempelvis definert i NESH 
(2016) og NENT (2016) sine retningslinjer, et sett av normer som 
regulerer og konstituerer god forskningspraksis. Forskningsetikken 
utgjør vår profesjonsetikk, som setter kvalitetsstandarder for virk- 
somheten. Når kvaliteten undersøkes, slipper vi ikke bare å under- 
søke viljen, vi har tvert imot idealer om å sette parentes rundt viljen 
til våre kolleger. Idealer for fagfelle granskingen er å være saksori- 
entert, åpen og mottagelig for nye argumenter, men først og fremst 
utøve hard, saklig kritikk. Fagfeller skal være skeptiske inntil det 
motsatte er bevist. Forskere er til å stole på så lenge vi verner om 
forskningens velutviklede selvregulerende mekanismer, og så lenge 
forskerne taler på vegne av et vi, snarere enn som enkeltpraktise- 
rende forskere. Det som står seg mot hard utprøving over tid, er det 
grunn til å feste lit til. 

Forskningsetiske utvalg følger normalt en annen logikk enn fors- 
kningsutvalg. Når en forsker anklages for uredelighet, anklages 
forskeren for brudd på allment aksepterte normer for god fors- 
kningspraksis. Settes det ned en granskingskomite, vil diskusjo- 
nene her være lukkede, konfidensielle og personorienterte — stikk i 
strid med forskningens idealer. Det handler ikke om å sikre kvalitet, 


men om rettsvern når man åpner alle lukkede rom for å undersøke 

om viljen var god. Det handler saledes ikke om a snu alle steiner for 
å avdekke faglige svakheter, men som Granskingsutvalgets selv sier: 
Det handler om å legge godviljen til for å se om forskeren kan ha 
handlet i god tro (Granskingsutvalget 2014). 

Slik gransking følger dermed en annen logikk enn den ordinære 
fagfellegranskingen. Det er kanskje derfor forskersystemet i liten grad 
har hatt institusjoner som forskningsetiske komiteer for å håndtere 
uredelighet. Det passer ikke inn i et forskningssystem som er innrettet 
mot kvalitet. Her vurderes ikke viljen: Vi har snarere en tradisjon som 
har lyktes ved at den har satt parentes rundt viljen, eller til kollegers 
personlige, politiske eller religiøse motivgrunner (Merton 1942). 

Om det er slik at grasonen kan peke i to ulike retninger, mot 
potensielt svik eller mot brudd på kvalitetsnormer, er vi nok langt 
bedre rustet til å vurdere det siste enn det første. Allan Franklin og 
Warren Schmaus har gitt oss et godt argument for at de ordinære 
selvregulerende mekanismene ikke bare utgjør det beste vernet 
mot svik, men også et tilstrekkelig vern (Franklin 1984; Schmaus 
1981). Om dette virker paradoksalt, så er forklaringen enkelt nok at 
selvregulerende mekanismer som legger vekt på kvalitet, samtidig 
også er det beste vernet mot svik. Argumentet er enkelt, og de his- 
toriske eksemplene de gir, er overbevisende: Gode forskningskul- 
turer, som entydig er innrettet mot å sikre kvalitet, vil nådeløst 
etterprøve og kritisere andres arbeider. Jo mer kontroversielt et 
vitenskapelig funn er, jo mer som står på spill, og jo viktigere det er 
for mange brukere, jo mer vil det bli etterprøvd. Uredelighet vil 
ikke bare bli oppdaget, men sviket vil bli straffet hardt. I velfunge- 
rende internasjonale forsyningssystemer, som Franklin og Schmaus 
synes å mene var rådende i 1980-årene, blir det en avsporing å lete 
etter måter å håndtere uredelighet på. For å si det på en annen 
måte: Det er mangel på kvalitet, for eksempel forårsaket av slapp- 
het, latskap og middelmådighet som utgjør hovedtrusselen mot 
vitenskapens etos snarere enn uredelighet. 

Om vi følger denne argumentasjonslinjen, er det ikke flere etiske 
komiteer vi trenger for å styrke forskningsetikken, ettersom forsk- 
ningsetikkens standarder er god forskningsskikk. Behovet for gran- 
sking av mulig uredelighet vil gjenstå som et nødvendig onde. Skal 
man etablere faste organer, bør de begrense seg til enhetlig og for- 
svarlig behandling av alvorlige brudd på vitenskapelig redelighet. 

Men selv om det kan ha vært gode grunner for forskersamfunnet 
historisk sett til ikke systematisk å introdusere etiske utvalg som en 
del av kvalitetssikringen, kan det jo hende at verden ser annerledes 
ut i dag. Trenger vi nye institusjonelle responser på nye utfordrin- 
ger? Det leder oss til en analyse av hva som er bakgrunnen for 
fornyet oppmerksomhet rundt spørsmålet om hvordan vi skal 
håndtere mindre alvorlige brudd på god forskningsskikk. Hva 
aktualiserer spørsmålet om håndtering av mindre alvorlige brudd? 
Er den forskningsetiske tilstanden ved våre universiteter forverret? 
Møter vi nye typer utfordringer i nye forskningssystemer? Igjen vil 
vi forfølge to ulike spor: ett som går i retning av etikk, og ett som 
går i retning av forskning. 


Lovregulering, sanksjonering og etikk 


Et nærliggende svar på hva som aktualiserer spørsmålet om håndte- 
ringen av mindre alvorlige brudd, er at vi nå har mer av det, og at vi 
har et økende problem som institusjonen ikke har gode måter å hånd- 
tere. Men er dette svaret korrekt? Har vi et økende problem? 
Vitenskapelig uredelighet er vanskelig å måle, men de undersøkelsene 
vi har, kan ikke sies å være nedslående. Man kan tvert imot se nokså 
lyst på situasjonen, gitt hvor lett det er å jukse. I den ofte refererte 
metastudien til Fanelli (2009), som baseres på 21 undersøkelser, påpe- 
kes det som ikke burde overraske noen: Det er trolig en lav forekomst 
av alvorlige brudd på god forskningsskikk, men samtidig en ikke ube- 
tydelig forekomst av diskuterbar forskningspraksis. Men diskuterbar 

er ikke nodvendigvis uredelig, som vi gjentatte ganger har papekt. Det 
er ikke klart for oss hva det betyr at 30-40 prosent sier de har opplevd 
å gjøre diskuterbare ting. Det eneste som er klart, er at man ikke kan 
slutte at 30-40 prosent av forskerne er «litt uredelig». 

Samtidig er det viktig å ta utfordringene i gråsonen alvorlig. Som 
Granskingsutvalgets utkast til veileder (2014) også påpeker, har det 
vært en utbredt forståelse blant forskere at den forskningsetiske til- 
standen i forskermiljøene er god. Man skal ikke ta for gitt at det er 
riktig, eller at gode kulturer opprettholdes av seg selv. Dette er også 
et område som kan være utsatt for underrapportering, gitt at mis- 
tanke om juks er skadelig for et forskermiljøs renommé. 

Kunnskapsdepartementets høringsnotat om forskningsetikklo- 
ven* uttrykte bekymring for at forskerne vil ha interesse av å skyve 
ubehageligheter under teppet, og at unnlatenhet i forskermiljøene 
synes å bre om seg. Det er selvsagt viktig å være oppmerksom på at 
forskere kan ha tvilsomme interesser. Men også andre aktører kan ha 
interesser. Etikkmiljøer, komiteer og utvalg, samt administrasjon og 
departementer — alle disse som er satt til å gjøre en jobb som voktere, 
har selv en viss egeninteresse i å svartmale den forskningsetiske til- 
standen. Deres eksistensberettigelse og ekspansjonsmulighet hviler 
jo til en viss grad på at det finnes et «behov» for dem. 

Et annet svar på hvorfor vi i dag legger stor vekt på spørsmålet om 
mindre alvorlige brudd, er at vår egen forskningsetikklov selv la til 
rette for det. Definisjonen av vitenskapelig uredelighet som vi brukte 
innledningsvis, er hentet fra denne loven. Loven ble utformet kort tid 
etter Sudbø-saken, og det virker rimelig å se loven som et uttrykk for 
at forskningsetikken måtte styrkes. Loven innebar opprettelsen av et 
nasjonalt granskingsorgan med tilhørende diskusjon om mandat og 


6 Kunnskapsdepartementets høringsnotat om forskningsetikkloven (https://www. 
regjeringen.no/no/dokumenter/horing-om-revisjon-av-forskningsetikkloven/ 
id2427309/). 

virkemate samt lovfesting av det eksisterende komitésystemet 
opprettet tidlig i 1990-årene (NESH, NENT og NEM og REK). 
Granskingsorganet trengte en definisjon som kunne avgrense utval- 
gets virkeomrade. Loven definerte uredelighet snevert av hensyn til 
rettsvernet for anklagede, men presiserer samtidig at dette «fritar pa 
ingen mate institusjonene fra ansvaret for a forebygge og behandle 
saker som faller utenfor definisjonen, men som kan sies a veere brudd 
med god vitenskapelig praksis» (Ot.prop. nr. 58 (2005-2006), s. 54). 
Det var altså begrenset hvilke saker det nasjonale granskingsutvalget 
skulle ta. Det som falt utenfor - de mindre alvorlige bruddene — matte 
institusjonen selv håndtere. Dermed åpnet det seg et rom etter forsk- 
ningsetikkloven som de forskningsetiske utvalgene kunne fylle. Men 
forskningsetikkloven selv, eller forarbeidene, sier ingenting om at 
slike lokale «granskingsutvalg» må eller bør opprettes. 

Spørsmålet om hvordan uredelighet skal defineres, er samtidig 
et spørsmål om hvordan man skal dra opp grensene mellom etikk 
og jus. Ifølge Magne Nylenna mfl. (1999) hadde man i de nor- 
diske landene unngått formelle definisjoner av uredelighet etter- 
som uredelighet ble brukt om hele skalaen fra små avvik fra god 
vitenskapelig praksis til åpenbart juks. Om noe i siste instans 
skulle bli stemplet som vitenskapelig uredelig, måtte det baseres 
på sunn fornuft og vurderingsevne fremfor formelle definisjoner. 
Rapporten til Norges forskningsråd om «Håndtering av uredelig- 
het i forskningen» tilrådde at det ble opprettet et «nasjonalt 
utvalg for vurdering av vitenskapelig uredelighet», samtidig som 
det anbefalte en bred definisjon (og dermed også virkeområde 
for utvalget): «Med vitenskapelig uredelighet menes brudd 
på god vitenskapelige praksis i planlegging, gjennomføring, kol- 
legavurdering og rapportering av forskning som kan bidra til å 


7 http://docplayer.me/2761716-Dy-xuhgholjkhw-l-iruvnqlqjhq-qqvwloolqj-wlo- 
1rujhv.html. 

villede om forskningens resultater.» (Norges forskningsrad 2001, 
s. 51). Men en slik bred forstaelse av vitenskapelig uredelighet har 
juridiske utfordringer med hensyn til forskeres rettsvern. Det er 
da ogsa betegnende at det var definisjonen av vitenskapelig ure- 
delighet som sto i sentrum fra starten av i arbeidet med revisjon 
av forskningsetikkloven (Kunnskapsdepartementet 2014). 

I Kunnskapsdepartementets endelige horingsnotat fra 2015 
diskuteres muligheten for 4 lovfeste lokal institusjon som forstein- 
stansbehandling og a sikre generelle retningslinjer for saksgang. 
Denne diskusjonen aktualiserer sporsmalet om handtering av min- 
dre alvorlige brudd. Det uttrykkes bekymring for at det kun er de 
«mest alvorlige brudd», nemlig FFP, som behandles, mens de min- 
dre alvorlige forbigås i stillhet. «Forskningsinstitusjonene skal både 
behandle de alvorligste tilfellene av forskning som ikke har skjedd i 
henhold til anerkjente etiske normer og de mindre alvorlige tilfel- 
lene.» (Kunnskapsdepartementet 2015, s. 41). Det er en tydelig 
bekymring for at alvorlige brudd blir fortolket for strengt, som FFP, 
som her refereres til de «mest alvorlige brudd», samtidig som det 
gis åtte eksempler på andre alvorlige brudd (som forvridd tolkning, 
tilbakeholding av vesentlige detaljer i metodikk) og tre på «mindre 
alvorlige tilfeller» (som dobbeltpublisering). Det er uklart for oss 
hvordan skillet mellom mest alvorlige, alvorlige og mindre alvor- 
lige trekkes i disse eksemplene. Det er åpenbart at virkeområdet for 
de lokale utvalgene blir preget av en vektlegging av institusjonell 
førsteinstansbehandling av «all forskning som ikke skjer i henhold 
til anerkjente etiske normer, ikke bare mot de mest alvorlige tilfel- 
lene» (Kunnskapsdepartementet 2015, s. 41). En slik lokal instans 
er det rimelig å anta også vil få en helhetlig rolle i det å ikke bare 
tolke forståelsen av «alvorlig brudd», men samtidig også håndtere 
det som da «faller utenfor» lovens avgrensning av alvorlige brudd. 

Lovforankringen satte diskusjonen om hva vi skal mene med 
vitenskapelig uredelighet, i et skjæringsfelt mellom etikk og juss, 

der alvorlige brudd ble plassert i jussens område. Vi har blitt vant til 
å referere til hva uredelighet er i «lovens forstand», vel vitende om 
at vi har operert med et mye videre begrep i «forskningens for- 
stand». En litt underlig effekt av dette er at spørsmålet om hvordan 
vi skal håndtere «mindre alvorlige» brudd, dukker opp som et 
spørsmål som «også» må behandles - som om det ikke har vært 
håndtert tidligere i forskningssystemene. Lovfestingen av forsk- 
ningsetikken drar spørsmålet om håndtering av mindre alvorlige 
brudd mot etikk gjennom opprettelsen og myndiggjøring av sær- 
skilte organer innenfor forskningssystemet. 


Forskning i endring og velartikulerte 
standarder for god forskning 


Mindre alvorlige brudd har naturligvis blitt håndtert i det ordinære 
forskningssystemet hele tiden, både i formelle linjestrukturer og 
gjennom uformelle sanksjoner. Kan da dagens spørsmål om hvor- 
dan vi skal håndtere mindre alvorlige brudd, også handle om et 
annet aspekt? Kan det handle om at forskningens vesen har endret 
seg så radikalt fra 50 år tilbake at vi har andre utfordringer som vi 
ikke helt vet hvordan vi skal håndtere? 

John Ziman (2002) har påpekt nettopp dette at vitenskapen er 
transformert til en ny type sosial institusjon der eksempelvis skil- 
let mellom industriell forskning og akademisk forskning har blitt 
mindre tydelig. Økende grad av kommersielt samarbeid og indu- 
striutvikling, nye modeller som «undervisningsbasert forskning» 
kombinert med nye insentivsystemer som tellekantsystemet kan 
være noen forklaringer på at «gråsoneproblematikk» blir mer 
aktuelt. På den ene siden dreier det seg om strukturer og typer av 
samarbeid der det ikke er åpenbart hvordan man styrer rett. 
På den andre siden dreier det seg om at nye strukturer og endrede 
institusjoner også skaper nye typer «fristelser». 

Torben Hviid Nielsen (2006) diskuterte dette som en mulighet i 
forlengelse av Sudbø-saken. Vi kan ha manøvrert oss inn i en situa- 
sjon der det har oppstatt spenninger mellom det vi har etablert som 
allment anerkjent god forskningspraksis, og hva som skal til for a 
lykkes som forsker i det moderne «universitets-industrielle kom- 
plekset». Har han rett, star vi ogsa overfor strukturelle utfordringer 
og ikke bare mulig moralsk slapphet. Det blir vel sa viktig 4 rette 
oppmerksomheten mot fristerne og a tenke nytt og revidere stan- 
darder som å ensidig peke på synderne. 

Utkastet til veilederen for lokale forskningsetiske utvalg, utarbeidet 
av Granskingsutvalget, viser nettopp til Zimans analyser av hvordan 
forskningsetikken utfordres av at vitenskapen gradvis har blitt trans- 
formert inn i en ny type sosial institusjon (Granskingsutvalget 2014). 
Det forventes en større etisk bevissthet, eller snarere et bredere spekter 
av forhold som forskere må være etisk oppmerksomme på. 

«Den nye virkeligheten» innebærer trolig også at avstanden mel- 
lom forskning og anvendelse er dramatisk redusert sammenliknet 
med noen tiår tilbake. I noen deler av vitenskapen er tempoet hese- 
blesende høyt. Spørsmålet er da om vi kan hvile på Franklin (1984) 
og Schmaus (1981) gamle premiss om at når mye står på spill i 
forskningen, vil også etterprøvingen fra forskersamfunnet være 
intens. Normal forskningspraksis vil kanskje ikke i like stor grad 
motvirke uredelighet som det gjorde tidligere. I Sudbø-saken kan 
man ut fra liknende saker ikke utelukke at hans resultater allerede 
var tatt i bruk i klinikken da jukset ble avslørt (Steen 2011). 


Avslutning: Tenker vi i retning av etikk 
eller kvalitet? 


Forskningsetiske utvalg er nå på plass ved alle universiteter i Norge, 
selv om de kalles ulike ting, som redelighetsutvalg eller etikkutvalg. 
«NTNU får omsider sitt forskningsetiske utvalg», skrev Universitetsavisa 

ved NTNU 10. juni i 2014, og fikk sånn sett sagt både at NTNU var det 
siste universitet i rekken til å etablere et slikt utvalg, og samtidig at det 
jammen var på tide. I utgangspunktet virker en slik lesning av virkelig- 
heten som en fornuftig lesning: At mindre brudd på god praksis vekker 
forargelse eller sinne, synes å være et godt tegn. Vår håndtering av 
de mindre alvorlige bruddene har noe å gjøre med målestokker for 
gode forskningskulturer. Om vi ikke ble forarget over mindre brudd, 
ville det kanskje være uttrykk for at snusk og sjusk var så utbredt at vi 
var blitt vant med det. Forskningsetiske utvalg synes å ta forskningse- 
tikken, eller bedre sagt, forskningsmoralen, på alvor. 

Samtidig har vi påpekt at vi ikke kommer unna en vurdering 
av intensjon og vilje i alle saker der det mistenkes brudd på god 
forskningsskikk. Vi sa videre at viljen ikke både kan være god og 
vond på samme tid. Det synes å være et enten-eller i spørsmålet 
om redelighet. Uaktsomhet problematiserer denne påstanden, 
men vi kom til at en handling uansett må oppfattes som 
sterkt klanderverdig om den skal kunne sanksjoneres uten at for- 
sett foreligger. Grov uaktsomhet, i likhet med forsettlig villeding, 
tyder på at forskeren ikke har rettet sin vilje mot det den burde 
være rettet mot. 

Vi har konkludert med at man vanskelig kan tenke alvorlighet 
langs en akse med klart uredelige handlinger på den ene siden og 
litt uredelige på den andre siden. Åpenbart kan noe bryte med god 
forskningsskikk uten at verken viljen er utvetydig vond, uaktsom- 
heten er grov eller handlingen uomtvistelig klanderverdig. Skillet 
mellom alvorlig og mindre alvorlig, slik den ofte har blitt satt i dis- 
kusjonen om forskningsetikkloven, kan derimot bli forstått som et 
skille mellom utvetydig klanderverdige «alvorlige» saker på den 
ene siden og «mindre alvorlige» og «diskutable» saker på den andre 
siden. Det spørsmålet som dermed ikke blir like åpenbart, er spørs- 
målet om håndteringen av «mindre alvorlige» brudd bør foregå i 
lukkede rom, med de samme prosedyrene og den samme «auraen» 

som i saker der man kan pavise en problematisk vilje og et brudd 
pa sannhetsforpliktelsen. Klarer man 4 unnga at forskerens motiver 
og integritet automatisk dras i tvil — at forskerens etos blir skade- 
skutt så å si — selv om vi har å gjøre med problematiske sider ved 
forskningspraksisen som ikke er et resultat av vond vilje eller grov 
uaktsomhet? 

Vi har påpekt at spørsmål om håndtering av mindre alvorlige 
brudd står i et spenningsforhold mellom etikk og kvalitet. Både i 
spørsmål om forebygging og ansvarliggjøring kan vi velge å gjøre 
dem til spørsmål om kvalitet eller etikk. Tenker man etikk, handler 
det om å stramme opp holdninger, utarbeide retningslinjer og 
dokumenter, nedsette komiteer og tenke forebyggende undervis- 
ning i alle ledd. Tenker man kvalitet, så går man i en annen retning. 
Det handler om å utfordre dårlig kvalitet i alle ledd og systematisk 
jakte på hva som truer kvalitet, og hva et kvalitetsbegrep skal 
romme. Å lovfeste institusjonenes forskningsetiske ansvar handler 
da om to ting. På den ene siden handler det om å forebygge dårlig 
kvalitet, en påminnelse om institusjonens overordnede ansvar som 
kunnskapsprodusent. Lovfesting handler på den andre siden om å 
forebygge uredelighet, snusk og sjusk. Vi er bekymret for forskyv- 
ningen av ansvaret for utøvelsen og opprettholdelsen av gode forsk- 
ningskulturer, en forskyvning fra ordinære forskerstrukturer til nye 
ekstraordinære forskningsetiske komiteer. En lovgivning som ensi- 
dig legger vekt på etikk på bekostning av kvalitet, kan understøtte 
en slik forskyvning. 

Dette er vel den fremste faren vi ser med opprettelsen av forsk- 
ningsetiske utvalg ved alle universiteter. Det er en fare for at slike 
utvalg kan bli for ivrige i det godes tjeneste. «Mindre alvorlige 
brudd på god vitenskapelig praksis» rommer gjerne noe langt mer 
komplekst enn de alvorlige bruddene. Mye av dette handler ikke 
nødvendigvis om etikk. Det kan sitte langt inne å erkjenne. Også 
forskningsetikken krever av og til moralsk besinnelse. 

Abstract 


Good and bad referencing practice in science 


The subject matter of the article is referencing in science. It is 
distinguished between good, questionable and reprehensible referen- 
cing. The first part is descriptive, focused on the identification, defini- 
tion and documentation of plagiarism. The second part is normative, 
focused on the norms and values used when evaluating referencing 
behavior. Three typologies of norms (Merton, Tranøy, Habermas) are 
presented, compared and discussed. They are institutional norms, 
internal to the institution of science, most adequately identified as 
institutional imperatives in well functioning scientific communities. 
In the third part, six norms for evaluating referencing are discus- 
sed: honesty, originality, communism, criticizability, humility and 
trust. Plagiarism is not only a violation of the norm of honesty, but 


also of the others. In the last part a constructive research question 

is posed: How should research communities encourage good referen- 
cing practices? The main, overriding answer is that researchers have 
to understand that the obligation to good referencing practice and 
the prohibition of plagiarism, are rational internal scientific require- 
ments. Basic research ethical norms are not external requirements, 
just based on conventions or the authority of ethicists, editors or insti- 


tutional leaders. 


Innledning 


Mitt tema er vitenskapelig henvisningsskikk — god, diskutabel og 
forkastelig skikk ved henvisning til andres arbeid. God og darlig 
henvisningsskikk i forskning viser til empiriske fenomener, til orga- 
nisert virksomhet i en av de sentrale institusjonene i et moderne sam- 
funn. Som all annen virksomhet i kultur og samfunn kan skikk og 
uskikk utforskes deskriptivt, forklarende og normativt vurderende.' 
Forkastelig henvisningsskikk, som plagiat, kan dokumenteres, ana- 
lyseres, sammenlignes, forklares og vurderes med de samme meto- 
dene som kultur- og samfunnsvitere ellers bruker. Dokumentasjon 
og analyse av plagiat foregar innenfor de enkelte fagene, i tverrfag- 
lige vitenskapsstudier og i vitenskapssosiologien, i forskning om 
forskning.” 

Første del av artikkelen er deskriptiv, om definisjon og doku- 
mentasjon av fenomenet plagiat. De to neste er normative. 
Andre del dreier seg om hva slags normer og verdier vi baserer 


1 I kultur- og samfunnsfag kan man stille to typer av legitime forskningsspørsmål: 
deskriptivt-forklarende og normativt-vurderende. Fire hovedtyper av spørsmål 
og svar kan antydes med følgende stikkord: dokumentasjon (av faktiske forhold), 
forklaring (som av likheter og forskjeller, stabilitet og endring), vurdering (av 
faktiske forhold, positive og negative vurderinger) og anbefaling eller advarsel 
(som av eller om tiltak eller alternativer). Se Kalleberg (2009, s. 262-266; 2005, 
kap. 4-7; 2016). 

2 Anderson mfl. (2013) gir en god oversikt over nyere forskning om vitenskapelig 
uredelighet. Om forskning om forskning, se Kalleberg (2005, s. 27-30 og kap. 10). 

oss pa nar vi kritiserer noe som plagiat eller roser noe som god 
henvisningsskikk. I tredje del tar jeg for meg forskjellige forsk- 
ningsetiske normer som kan være grunnlag for å vurdere henvis- 
ningspraksis. Det er flere normer enn den om redelighet som blir 
krenket nar en forsker plagierer. I siste del stilles et konstruktivt 
forskningsspørsmål: Hvordan kan fagmiljøer fremme god henvis- 
ningsskikk? Anbefalingen er at miljøene må gjøre det klart for seg 
selv og utenforstående at påbud om god skikk og forbud mot pla- 
giat ikke er påført utenfra. I likhet med metodologiske normer har 
vi å gjøre med interne, faglig krav. 


Hva er plagiat? Hvor stort omfang har 
problemet? 


Generelt kan vi si at å plagiere er å publisere andres tanker, tekster 
og resultater som om de var ens egne. I Norge har nasjonale forsk- 
ningsetiske komiteer, sammensatt av fagfolk fra relevante fagom- 
råder, utarbeidet forskningsetiske retningslinjer (påbud, forbud, 
anbefalinger og tillatelser). Det legges vekt på at plagiering ikke tole- 
reres. I retningslinje 27 fra Den nasjonale forskningsetiske komité 
for samfunnsvitenskap og humaniora (NESH 2016) gis følgende 
definisjon: «Plagiat i forskningsetisk forstand er å ta noe fra andre 
og presentere det som sitt eget uten god henvisning til kildene.» I 
kultur- og samfunnsfag er tekst ofte viktigere enn i helse-, natur- og 
teknologifag. Tekstplagiat blir derfor ofte fremhevet. I den samme 
retningslinjen heter det for eksempel: «Den mest åpenbare formen 
for plagiat er ren avskrift.» Men det er mulig å plagiere fra alle 
deler av og faser i forskningsprosesser, som fra forskningsopplegg 
(design), begrepsdannelse, datamateriale, sentrale ideer, noter, lit- 


teraturhenvisninger, resultater og publisert tekst. Dermed kan man 


3 Se NESH (2016), retningslinje 25 til 27, og NENT (2016), retningslinje 4 og 5. 

lage omfattende typologier og for eksempel snakke om idéplagiat, 
kildeplagiat og tekstplagiat.* 

I nasjonale og internasjonale forskningsetiske miljøer er det 
allmenn enighet om denne identifiseringen av det empiriske feno- 
menet plagiering. Det er også bred enighet om vurderingen av det. 
Vi har å gjøre med et alvorlig normbrudd. Denne internasjonale 
enigheten kom eksempelvis til uttrykk i en forskningsetisk konfe- 
ranse i Singapore i 2010. 340 deltakere fra 51 land sluttet seg til en 
generell forskningsetisk erklæring. Singapore Statement on Research 
Integrity (WCRI 2010) er den første generelle, globale forsknings- 
etiske uttalelsen for alle fagområder. Her blir plagiering karak- 
terisert som en form for vitenskapelig uredelighet, på linje med 
fabrikkering av fiktive data og forfalskning av data og metoder — det 
som internasjonalt omtales som FFP (fabrication, falsification, pla- 
giarism) — til forskjell fra diskutabel praksis eller QRP (questionable 
research practice). 

Den forskningsetiske kritikken av det å plagiere er i samsvar 
med forståelsen av plagiat i undervisning, om den nå er utført av 
studenter eller lærere. Den er også i samsvar med forståelsen av pla- 
giat i andre deler av samfunnet, som i massemedier. Man kan få en 
bekreftelse av dette ved å slå opp ordet «plagiat» i vanlige ordbøker 
og leksikon.’ 

Som andre påstander om faktiske forhold må påstander om 
plagiat og omfang av plagiat underbygges med erfaringsmateriale. 
Det medfører at man behandler publiserte bøker og artikler som 


4 Se Posner (2007) og Weber-Wulff (2014) for nyttige drøftinger av plagiat og 
plagiering. 

5 Iløpet av de senere årene har man hatt noen norske saker der universitetslærere 
har plagiert studentoppgaver. Det mest utbredte fenomenet i undervisning er 
naturligvis at studenter plagierer foreliggende litteratur og hverandre. Studier fra 
USA indikerer at problemet der er omfattende. Et normbekreftende eksempel 
fra mediene var avdekkingen og håndteringen av plagiat i avisen Dagens Næringsliv. 
Se: http://www.dn.no/etterBors/2015/09/24/2149/Dagens-Nringsliv/plagiatsaken- 
i-dn. 

empirisk materiale. Et eksempel finner man i publikasjonen God 
skikk. Om bruk av litteratur og kilder i allmenne, historiske framstil- 
linger fra 2006 (Rognstad mfl. 2006). Her blir deler av Gyldendals 
fembindsverk Historien om Norge undersokt. Tilfeller av plagiat 
blir identifisert, dokumentert og kritisert. Samtidig blir kontrast- 
fenomenet, god skikk, klargjort. Det er de innebygde, operative 
normene i faktisk god skikk som gjør det mulig bade å identifisere 
og kritisere plagiering. 

Noen av de granskede plagiatsakene i forskningssystemet har 
dukket opp i massemediene og utløst sterke reaksjoner. Den mest 
omtalte saken internasjonalt fra de siste årene dreier seg om omfat- 
tende plagiering i den juridiske doktorgraden til den daværende tyske 
forsvarsministeren, Karl Guttenberg. Plagiatskandalen førte til at han 
våren 2011 ble fratatt sin doktorgrad og måtte forlate regjeringen.* 
I løpet av de siste årene har vi hatt flere plagiatsaker ved norske uni- 
versiteter og vitenskapelige høyskoler, og i instituttsektoren. Flere av 
sakene har blitt omtalt i massemediene og i lokale aviser ved insti- 
tusjonene. Det nasjonale utvalg for gransking av redelighet i forskning 
(Granskingsutvalget) offentliggjorde to granskinger av plagiat i 2012 
(se Granskingsutvalget 2012a, 2012b). 

Hvor omfattende er problemet med plagiering og andre former 
for vitenskapelig uredelighet, som fabrikkering av fiktive data? Det 
er ifølge sakens natur vanskelig å anslå presist. Men flere empiriske 
studier de senere årene har gitt oss et mer pålitelig bilde av omfan- 
get enn vi hadde for noen få år siden. Disse studiene har særlig blitt 
utført i USA og har spesielt vært rettet mot de naturvitenskapelige 
og biomedisinske fagene.” For 25-30 år siden var det ikke uvanlig 


6 Se Weber-Wulff (2014) og https://en.wikipedia.org/wiki/Causa Guttenberg (lest 16. 
februar 2016). 

7 Foren nyttig sammenfatning, se Anderson mfl. (2013). En studie av uredelighet og 
diskutabel skikk blant europeiske økonomer (Necker 2014) indikerer et tilsvarende 
nivå. 

å anta at forekomsten av uredelighet i forskning var minimal, 
nærmest å regne som et resultat av psykopatologi. Redaktøren av 
Science anslo i 1987 at forekomsten av uredelighet dreide seg om 
én uredelig forsker blant en million redelige (Koshland 1987). I 
dag har vi belegg for å hevde at omfanget av uredelighet dessverre 
ligger på et helt annet nivå. Det ser ut til å dreie seg om at i størrel- 
sesorden en-tre av hundre forskere har utført uredelige handlinger 
minst en gang. 

Det gjenstår mye å dokumentere og analysere på dette feltet. Vi 
har sikkert å gjøre med betydelige forskjeller i størrelsesorden når 
det gjelder type uredelighet. Plagiat er langt mer vanlig enn fabrik- 
kering av fiktive data. Det er sikkert store forskjeller mellom land, 
som mellom Tyskland, Romania, USA og Kina. Og det er forskjeller 
mellom fag og institusjoner, inklusive forskjeller i studentmiljøer. I 
en artikkel om plagiat blant studenter ved Oxford University hevdes 
det for eksempel at det her nærmest ikke forekommer plagiering. 
Vurderingen synes rimelig gitt tutorsystemet og veilederens rolle 
ved britiske eliteuniversiteter.” Ved andre universiteter med store 
studentgrupper, standardisering og anonyme forhold mellom stu- 
denter og lærere kan plagiering være et betydelig problem. Vi har 
ikke bare å gjøre med isolerte individers tilbøyeligheter, men først 
og fremst med rolleregulert virksomhet i institusjonell og kulturell 
kontekst.’ 

Når vi skal forklare konkrete plagiatsaker, har vi som regel å gjøre 
med uskikk i bredere miljøer. I en plagiatsak ved et stort teknisk- 
industrielt institutt dokumenterte Granskingsutvalget feilaktig 


8 Om Oxford, se Bamforth (2013). Om variasjon mellom universitetssystemer, se 
Clark (1995). 

9 Om handling i kontekst, se Kalleberg (2016). «London School of Economics har 
studenter fra 150 forskjellige nasjonaliteter. Mange av disse har feilaktige eller vage 
forestillinger om god henvisningsskikk. LSE har derfor kurs om god skikk for sine 
studenter for 4 skape en felles forstaelse av normer.» (Personlig meddelelse fra 
direktor Craig Calhoun, 18. desember 2015). 

forstaelse av normer for god henvisningsskikk, feil anvendelse av 
retningslinjer for medforfatterskap og bruk av inadekvate prose- 
dyrer i intern saksbehandling. I en plagiatsak i en samfunnsviten- 
skapelig institusjon ble delmiljger og sentrale instanser kritisert for 
feilaktig forstaelse av begrepet om plagiat. Hvis forskere ved store 
oppdragsinstitutter og doktorgradskandidater ved vitenskapelige 
høyskoler har en uklar forståelse av hva plagiat dreier seg om, blir 
kritikken av institusjonen tilsvarende skarp (se Granskingsutvalget 
2012b, S. 34-37, 20124, S. 24). Fembindsverket om norsk historie 
dreide seg heller ikke bare om forfatteren, men også om forlaget og 
dets konsulenter, inklusive forlagets (den gang) forbløffende opp- 
fatning om at potensielle lesere som kunne tenke seg å lese fem 
bind norgeshistorie, ville føle seg fremmedgjort av akademiske 
snurrepiperier som sitater og kildehenvisninger. I Guttenberg- 
saken hadde man også å gjøre med miljøet rundt plagiator, som 
undervisere, studieopplegg, veiledere, opponenter til doktorgrad, 
redaktører og anmeldere. 

Normer kan etterleves i varierende grad, og avviket mellom 
norm og praksis kan være større og mindre. Det kan være hen- 
siktsmessig å operere med en tredelt typologi — god, diskutabel og 
forkastelig praksis. Det er naturligvis mulig å lage mer differensi- 
erte typologier, for eksempel ved å skille mellom fire typer: god 
praksis, slurv (sjusk), snusk og fusk. I en norsk studie av urede- 
lighet ble følgende eksempler på diskutabel praksis nevnt: bevisst 
feilaktig fremstilling av andres resultater, unnlatelse av å trekke 
tilbake arbeider som inneholder feil eller uredelighet, unnlatelse 
av å melde uredelighet, æresforfatterskap, uakseptabel dobbelpu- 
blisering, utelatelse av medforfattere, manglende oppbevaring og 
utlevering av data, og villedende søknader.** 


10 Elgesem mfl. (1997, s. 33-41). To tiår senere vil nok mange hevde at flere av disse 
praksisene i det minste befinner seg i en overlappende gråsone mellom diskutabel 
praksis og uredelighet. 

Det storste omfanget av kritikkverdig forskningsetisk skikk 
ligger innenfor kategorien diskutabel praksis. I et forbedringsper- 
spektiv er det vanligvis vel sa viktig å være opptatt av diskutabel 
skikk som av sjeldne uredelighetssaker. Utbredt, diskutabel skikk 
legger til rette for uredelighet. 


Vitenskapenes interne normer 
(institusjonelle imperativer) 


Forskningsetikk viser til et sett av normer og verdier, delvis mot- 
stridende, vevet sammen på komplekse måter. Det er klargjørende 
å ordne normene i fire grupper: (1) interne normer som regulerer 
forholdet mellom forskere, forskningens sannhetsbestrebelse og 
forskningens uavhengighet (vitenskapelig autonomi, akademisk 
frihet), (2) normer som regulerer forholdet til dem og det som 
utforskes, som personer, organisasjoner, lokalsamfunn, forsøksdyr 
eller kulturminnesmerker, (3) normer som regulerer forholdet til 
brukere av forskning, til dem som finansierer, og til oppdragsgivere, 
og (4) normer som regulerer forskeres og institusjoners generelle 
samfunnsansvar, forhold til samfunnets kulturelle tradisjoner og til 
rasjonaliteten i offentlige ordskifter (forskningsformidling)." 

Den første gruppen av normer er primært interne, mens de tre 
andre også tydelig er rettet utad. Normer om henvisningsskikk 
hører til blant de interne. De er naturligvis viktige også for forsk- 
ningsmiljøenes eksterne relasjoner, men her vil jeg legge vekt på 
normene som interne, som konstituerende og rettledende for virk- 
somheten i spesialiserte, meritokratiske miljøer. 

De interne forskningsetiske normene har en like lang historie 
som moderne vitenskap. Normsystemet utviklet og befestet seg som 


11 Om forskningsetikk, fire typer normer og institusjonell internkontroll, se Kalleberg 
(2015a). 

en integrert del av den vitenskapelige revolusjon i det nordvestlige 
hjørnet av Europa på 1600- og 1700-tallet. Denne forskningsetik- 
ken, med tyngdepunkt i de interne normene av type 1, er et system 
for egenkontroll. Sett i et langt historisk perspektiv må denne selv- 
reguleringen være det mest vellykkede systemet for selvkorrigering 
i moderne samfunns historie. Det er naturligvis først og fremst et 
institusjonelt og kulturelt fenomen, forankret i et krav om svært 
høy grad av offentlighet (transparens), som offentliggjøring av 
arbeider, gjentakelse av eksperimenter og fagfellevurdering.” 

I mesteparten av den moderne vitenskapens 400-årige historie 
har de forskningsetiske normene ikke vært eksplisert. Den tidligste 
effektive kodifiseringen kom i normgruppe 2 så sent som for 60-70 
år siden. Etter ekstreme forskningsetiske brudd i nazitidens tyske 
medisin fikk man normer om beskyttelse av personer, som krav om 
fritt og informert samtykke fra dem som utforskes. Slike normer ble 
etter hvert kodifisert i den internasjonale Helsinki-deklarasjonen, 
først utformet av World Medical Association i 1964. 

Normene i gruppe 2, 3 og 4 er av mer ekstern karakter, men har 
naturligvis også en intern begrunnelse. Det kan illustreres med 
normer om forskningsformidling i gruppe 4. Forskere er forpliktet 
til å kommunisere innsikter, arbeidsmåter og holdninger fra spesia- 
liserte forskningsfelt til personer utenfor feltet, inklusive spesialis- 
ter i andre felt, og bidra til samfunnsdebatter med vitenskapsbasert 
argumentasjon. At slik formidling også er et internt faglig krav, kan 
utledes av tradisjonelle oppfatninger om gode forskningsspørsmål. 
Selv i den mest esoteriske grunnforskningen skal spørsmålene dreie 
seg om å komme frem til noe som er «verdt å vite» (Weber 1999). 


12 Se Merton (1942, 1957); Ziman (2000, kap. 3 og 9); Kalleberg (20074). For litt om den 
vitenskapelige revolusjonen i det tidlig-moderne Europa, med litteraturhenvisninger, 
se Kalleberg (2005, s. 279-281, 46-52, 65-69). Andre institusjoner det kan 
sammenlignes med, er domstolene og offentlig forvaltning i velfungerende 
rettsstater. 

13 Om kodifiseringen av forskningsetikk, se Israel og Hay (2006, kap. 3). 

Det er derfor ogsa et internt krav i forskning at forventede resultater 
skal ha en allmenn kulturell eller samfunnsmessig interesse, verdt 4 
formidle til en bredere offentlighet.” 

Det er vesentlige likheter og koplinger mellom de verdier, normer, 
roller, institusjoner og kulturer som konstituerer ytringsfriheten i 
moderne demokratier og forskningsetikken i moderne vitenskap. 
Utbygging av ytringsfrihet i demokratiske rettsstater ble inspirert 
av meningsdannelsen i vitenskap. Og vitenskap er i siste instans 
opplyst sunn fornuft. Forskningsetikkens normer er både norma- 
tivt gyldige i sin egen rett og funksjonelle for effektiv og pålitelig 
kunnskapsproduksjon i høyspesialiserte forskningsmiljøer. På 
tilsvarende måte er ytringsfrihetens normer både legitime i sin 
egen rett og hensiktsmessige for å fremme demokratiske proses- 
ser: opplyst meningsdannelse, myndige samfunnsborgere og bred 
demokratisk deltakelse." 


De interne normene: tre typologier 


Hvordan kan vi nærmere identifisere de interne normene? Hvilke 
er de sentrale normene? Det er et stort antall forfattere som har søkt 
å besvare slike spørsmål. La meg kortfattet presentere tre (Robert 
K. Merton, Knut Erik Tranøy og Jürgen Habermas). 

Det mest innflytelsesrike enkeltbidraget om intern forsknings- 
etisk selvregulering ble presentert av den amerikanske sosiologen 
Robert K. Merton (1942) med begrepet om vitenskapens ethos 
(the ethos of science). Mertons forståelse i dette og en rekke senere 
bidrag kan rekonstrueres som et sett av seks normer. (1) Upartiskhet 


14 Om forskningsformidling, se Kalleberg (2005 (kap. 11) og 2014). Om Weber 
og kravet om verdt å vite, se Weber (1999, s. 159). Om formidling i de forsknings- 
etiske retningslinjene, se NENT (2016) (retningslinje 21-23), og NESH (2016) 
(retningslinje 41-46). 

15 Om ytringsfrihet, demokrati og vitenskap, likheter og koplinger, se Kalleberg 
(20156, særlig s. 13, 27-28 og 31-32). 

(disinterestedness, idle curiosity). Forskningsmiljøet og den enkelte 
forskeren skal være ledet av en interesse i å finne frem til gyldig 
kunnskap, ikke etter å fremme eller tilpasse seg økonomiske, poli- 
tiske og religiøse interesser, og heller ikke PR-interesser på vegne 
av eget fag, egen institusjon eller seg selv. (2) Originalitet. Forskeren 
og forskningsmiljøet skal tilstrebe å bidra med ny kunnskap og 
innsikt. (3) Kritiserbarhet. Det skal være tillatt å sette spørsmålstegn 
ved, «kritisere», gyldigheten av alle påstander og antakelser. Ja, det 
er ikke bare tillatt, det er påbudt. Velfungerende forskningsmiljøer 
er etterprøvingskollektiver. Merton bruker uttrykket «organisert 
skepsis» for å karakterisere normen. Det dreier seg også her først 
og fremst om et institusjonelt krav, om regulering av samhandling 
innenfor en kollektiv bestrebelse. Et uttrykk for normen er organi- 
sert fagfellevurdering i tidsskrifter. 

(4) Universalisme. Det skal ikke spille noen rolle hvem det 
er som hevder et synspunkt, som en beskrivelse, sammenlig- 
ning eller forklaring. Kjønn, etnisitet, livssyn og sosial klasse er 
irrelevant. Det er dokumentasjon, analyse og argumentasjon 
som teller. Velfungerende forskningsmiljøer kan med andre ord 
beskrives som mest mulig rendyrkede argumentasjonskollekti- 
ver. (5) Felleseiendom av kunnskap og innsikt. Det finnes ingen 
privat vitenskap. I grunnforskning er det ikke privat eiendomsrett 
til kunnskap. Merton omtalte derfor normen som forskningens 
«kommunisme». (6) Ydmykhet. Forskere og fagmiljøer skal være 
oppmerksomme på egen begrensning og feilbarlighet, både i en 
stor og komplisert verden og til det enorme forråd av innsikt som 
tidligere, samtidige og fremtidige generasjoner av forskere repre- 
senterer. Den vanligste metaforen for å uttrykke denne normen er 


denne: Hvis vi forstår mye, er det fordi vi står på kjempers skuldre.** 


16 Se særlig Merton (1942, 1957). Om rekonstruksjon av Merton, se Kalleberg (20074). 
Se også Enebakk (2007) og Kalleberg (2007b). 

I Skandinavia har filosofen Knut Erik Tranøy levert den mest detal- 
jerte analysen av forskningsetikkens verdier og normer (1986). Han 
karakteriserer forskningens basale verdi som det å «optimere sann- 
hets- eller kunnskapsutbyttet av forskningsvirksomheten». Tranøy 
ordner sentrale normer i ni grupper. Det er normer om (1) sannhet 
og sannsynlighet; (2) kontrollerbarhet (prøvbarhet, avgjørbarhet), 
offentlighet, intersubjektivitet; (3) konsistens (motsigelsesfrihet), 
koherens (sammenheng), orden, system; (4) enkelhet, økonomi 
(oversiktlighet), fullstendighet (utførlighet); (5) ærlighet, oppriktig- 
het, pålitelighet, (6) åpenhet, tillit, offentlighet; (7) saklighet, upar- 
tiskhet, objektivitet; (8) originalitet, fantasi, kreativitet; (9) relevans, 
fruktbarhet, «interessanthet», selvstendighet.” 

Den tyske sosiologen og sosialfilosofen Jurgen Habermas har 
i en rekke arbeider klargjort betingelser for organisering av sak- 
lig diskusjon i «offentligheter». Han har ikke detaljert tatt for seg 
verdier og normer i velfungerende forskersamfunn, men har frem- 
hevet betydningen av institusjonalisering av rendyrket argumen- 
tasjon i faginterne offentligheter. I noen arbeider har han drøftet 
vitenskapelige organisasjoner, som universiteter og forskningsin- 
stitutter, og de normene og verdiene som skal prege den faglige 
kommunikasjonen der. I et arbeid om normativ argumentasjon 
opererer han med fire grunnleggende krav til rendyrket argumen- 
tasjon: (1) inklusivitet (åpenhet), alle som har relevante bidrag skal 
kunne slippe til med sine synspunkter; (2) likhet, alle deltakere skal 
ha samme mulighet for å bidra til meningsdannelsen); (3) opprik- 
tighet og ærlighet, deltakerne må mene det de sier; og (4) tvangfri- 


het, kommunikasjonen må være fri for ytre og indre tvang." 


17 Tranøy (1986, kap. 8) om «Metodologier som normative systemer». Kaiser (i Ruyter 
red. 2003) presenterer og drøfter Tranøy som nestor i norsk forskningsetikk. Se 
også Tranøy (1977). 

18 Om de fire kravene, se Habermas (1999, s. 210). Om sammenvevingen av forskjellige 
former for faglig kommunikasjon i universiteter, se Habermas (1999, s. 133). Om 
hans offentlighetsbegrep, se Habermas (1999, s. 79-112). I hovedverket snakkes det 

En sammenlignende drøfting av 
typologiene 


Jeg har her gjort kort rede for bare tre typologier for å formidle en 
forståelse av forskningsetikkens mangfoldige normer og verdier, fag- 
lige karakter og historiske tyngde. Det er forskjeller i vokabular og i 
hvilke normer som er i sentrum. Med tanke på å utvikle en holdbar 
forståelse av forskningsetikk er det problemer med alle tre. Mertons 
analyser er eksempelvis beheftet med vesentlige svakheter. Han base- 
rer seg på en scientistisk (positivistisk) vitenskapsforståelse. Merton 
forutsetter også, i siste instans, at man ikke kan gi gode argumenter 
for normative synspunkter, som for forbudet mot fabrikkering av fik- 
tive data. Det fremgår umiddelbart av listen til Tranøy at han kan ha 
behov for flere grupper enn ni, eller å lage et system av overordnede 
og underordnede normer. Tranøy diskuterer dessuten i liten grad 
institusjoner. Hans bidrag har ikke den robuste institusjonelle for- 
ankring som den til Merton har, selv om drøftingen av normer er mer 
detaljert og presis. Habermas har som både filosof og sosiolog en god 
balanse mellom ideer og institusjoner, individer og grupper. Men han 
har i liten grad gått inn i spesialiserte sider ved forskningsetikken. 
Men Mertons typologi er også treffende. Det er vesentlige inn- 
sikter i hans bidrag som bør fastholdes og videreutvikles. To sterke 
sider ved Mertons analyse er dens solide empiriske grunnlag og 
dens institusjonelle vektlegging. Typologien vokste frem av hans 
dokumentasjon og analyse av 1600-tallets vitenskapelige revolu- 
sjon, med særlig fokus på den engelske utviklingen. Denne histo- 
riske orienteringen skjerpet blikket for det som var nytt, slik som 


om institusjonalisering av sannhetsdiskurser (1984, s. 233-242). Jeg har videreutvi- 
klet denne analysen som realistisk sosiologisk samhandlings- og institusjonsanalyse, 
blant annet i Kalleberg (2005, s. 109-120, 186-188, 311-313); (20074, S$. 142-147); 
(2010, s. 187-192); (2014). Mange lesere av Habermas far ikke tak i hans sosiologiske 
realisme, men forviller seg i stedet inn i utopiske rom pa leting etter «den ideelle 
samtalesituasjonen». 

normen om originalitet og etablering av diskusjonsfora der bare 
dokumentasjon og argumenter skulle telle. Her hadde ikke konger 
og fyrster rett i kraft av sin makt, og prester ikke i kraft av tro og 
tradisjon. Det andre trekket er forstaelsen av at forskningsetikken 
forst og fremst er en institusjonsetikk, ikke en individetikk. I trad 
med sosiologisk tradisjon er det forskerne som internaliserer ope- 
rative normer og verdier i sitt miljø, og på det grunnlaget utvikler 
en vitenskapelig samvittighet. Merton omtaler derfor også nor- 
mene som institusjonelle imperativer, ikke bare som individuelle 
normer og idealer.'* 

De tre forskerne som er nevnt her, er forankret i forskjellige 
tradisjoner. De forholder seg enten ikke eller bare i liten grad til 
hverandre, og benytter forskjellig terminologi. Men det foreligger 
substansielle likheter mellom bidragene. Listen over normer står 
ikke i motstrid med hverandre, men bekrefter og utfyller hveran- 
dre. Det er snakk om å identifisere normer for diskusjon i fora der 
meningsdannelsen mest mulig rendyrket styres av gode grunner. 
Velfungerende forskersamfunn er argumentasjonskollektiver styrt 
av kraften i de bedre argumenter.” 

De forskjellige normene kan ikke helt avgrenses fra hveran- 
dre. Normene er til dels forbundet, dels står de i et fruktbart spen- 
ningsforhold. Det er en viss variasjon i de forklarte normene. Det 
kan eksempelvis være verdt å merke seg at Merton ikke har rede- 
lighet (ærlighet, sannferdighet) i sin typologi, mens både Tranøy 


19 I Kalleberg (2007a, 2009) har jeg kritisert og forkastet sentrale synspunkter i Mer- 
tons analyse, men også revidert, bevart og videreutviklet andre på nye premis- 
ser. Det er viktig å opprettholde denne type robust epistemisk og etisk forståelse, 
motvirke scientistisk og sosialkonstruktivistisk relativisme og unngå at sosialetikk 
skrumper til intrapsykisk samvittighet. Utfordringen består i å se samspillet mel- 
lom individer, ideer, idealer, interesser (inklusive erkjennelsesinteresser), institu- 
sjoner og faglige tradisjoner. Om forskning og forskningsetikk som institusjonelle 
fenomener, se Kalleberg (20158, s. 314). 

20 Om velfungerende forskersamfunn som argumentasjonskollektiver, se Kalleberg 
(2005, S. 115-119, 312); (2007a, S. 142-146). 

og Habermas har det. Etter mitt skjonn horer denne normen med i 
enhver hovedliste. Men hverken Merton eller Tranøy tenker seg at 
deres kodifiseringer er fullstendige. Det er hverken mulig eller ønske- 
lig. Tranøy sammenligner forskningsetikken med juridiske normer og 
hevder at hverken «moral eller metodologi er avhengig av slik kodifi- 
sering, de er kanskje ikke engang tjent med det» (Tranøy 1986: s. 146). 

Ingen av de tre forfatterne tenker seg at normer må være kodifisert 
for å virke. Forskningsetikken var en suksesshistorie for intern selvre- 
gulering i flere hundre år før man fikk de første gjennomslagskraftige 
kodifiseringene etter andre verdenskrig. I et historisk og sammenlig- 
nende perspektiv dreier de mest interessante spørsmålene seg derfor 
ikke om hvorfor man har vitenskapelig uredelighet, men snarere om 
hvorfor det har vært så lite uredelighet i forskningssystemet. Svaret 
ligger i det effektive egenkontrollsystemet som de interne forsknings- 
etiske normene representerer. I et fremtidsrettet forbedringsperspek- 
tiv er det derfor dette som må opprettholdes og styrkes. 

De tre forfatterne som er drøftet her, tenker seg alle at vitenskapens 
interne moralnormer er forankret i samfunnets alminnelige moral. 
Heller ikke her skal man stjele eller lyve. Samtidig dreier det seg om 
normer som effektivt skal regulere en høyspesialisert, viktig institu- 
sjon i et moderne samfunn. Det dreier seg om effektiv produksjon av 
pålitelig, kultur- og samfunnsrelevant, ny kunnskap og innsikt. 


Hvorfor er plagiat forbudt og god 
henvisningsskikk påbudt? 

I sosiologisk analyse opereres det gjerne med fire typer normer - 
påbud, forbud, anbefalinger og tillatelser. Her har vi altså å gjøre 
med et forbud (du skal ikke plagiere) og et påbud (du skal prak- 
tisere god skikk). De to normene er både etisk riktige og institu- 
sjonelt hensiktsmessige. De er forankret i flere forskjellige verdier 
og tilhørende normer. Forbudet mot plagiering og påbudet om 

god henvisningsskikk er ikke bare basert pa verdien redelighet. 
Diskutabel henvisningsskikk og plagiat underminerer og krenker 
ogsa andre interne verdier. Positivt uttrykt: God henvisningsskikk 
oppfyller flere verdier enn kravet om den enkelte forskers redelig- 
het. Jeg skal ikke forsøke å være fullstendig, men konsentrere meg 
om seks verdier og tilhørende normsett: redelighet, originalitet, fel- 
leseiendom, kritiserbarhet, ydmykhet og tillit.” 

Plagiat er et brudd med normen om redelighet. Forskere og for- 
skergrupper skal være redelige (sannferdige, ærlige). De skal ikke 
føre andre bak lyset, de skal si det de mener, og mene det de sier. De 
skal ikke gi feilaktige beskrivelser av faktiske forhold, for eksem- 
pel basert på fiktive data eller ved å utelate data som ikke passer. 
Forskere skal heller ikke kopiere tekster og tanker og utgi dem som 
sine egne. Plagiat er et åpenbart brudd med påbudet om redelighet. 

Originalitet er en sentral intern verdi i forskning. Det er et insti- 
tusjonelt imperativ at forskere skal komme med noe nytt. Det nye 
kan være av mange slag, som nytt datamateriale, nye forklaringer 
på kjente forhold, nye spørsmål, nye metoder, nye begreper og 
analytiske perspektiver. Den som plagierer, bryter denne normen. 
Vedkommende gjenbruker etablert kunnskap og innsikt, den bare 
presenteres som noe nytt. Det er naturligvis uredelig. Men det er også 
uoriginalt og dermed et avvik også fra denne normen. Betoningen 
av originalitet har lagt grunnlag for beskyldninger om plagiat og pri- 
oritetsstrider gjennom hele vitenskapshistorien. Det er symptoma- 
tisk at begreper om plagiat og plagiering vokste frem i tiden for den 
vitenskapelige revolusjon. Hvem kom først frem til sentrale resul- 
tater og innsikter? Var det riktig som det ble hevdet i Royal Society 
i London, at Leibniz hadde plagiert Newton ved utviklingen av 


21 Mitt analytiske apparat for å dokumentere og analysere normer, verdier, roller, 
kulturer (fortolknings- og verditradisjoner) og institusjoner er forankret i den 
normsosiologiske hovedtradisjonen, revidert og videreutviklet med innsikter fra 
talehandlingsteori og pragmatisme (se Kalleberg 2009; 2014, note 2). 

differensial- og integralregningen? Ettertiden har kommet til at de 
utviklet denne delen av matematikken uavhengig av hverandre. Det 
var ogsa strid mellom Isaac Newton og Robert Hooke. Tok Newton 
ideer om tyngdekraft og planetbevegelser fra Hooke uten a kreditere 
ham? (Se disse og andre eksempler i Merton 1957). 

De siste arene har det veert lagt vekt pa selvplagiering. Man utgir 
egen tekst og tanke som om det var for forste gang. Noen har stilt 
sporsmal om det er riktig 4 kalle dette for plagiat, her er det jo ingen 
som stjeler fra andre. Det stemmer, men vi har allikevel 4 gjore med 
en form for plagiering, man utgir gamle tanker og resultater som 
om det var noe nytt. Et fenomen som ligner pa dette, er sakalt sala- 
misering av forskning. Istedenfor å skrive en eller to artikler sørger 
man for å hakke resultatene opp i flere biter. Det kan være flere 
forklaringer på dette, som at det øker antall publikasjoner. Dette 
kan også gi ekstra inntekter, og det kan synliggjøre både forsker 
og fagmiljø. Hvis dette stemmer, har vi også å gjøre med brudd på 
normen om upartiskhet.” 

Originalitetsnormen er internt knyttet til normen om at viten- 
skapelig kunnskap skal være offentlig tilgjengelig felleseiendom, en 
etterprøvbar del av kunnskapsallmenningen. Det er ingen privat 
eiendomsrett og monopol på bruk av grunnforskningens resultater. 
Her hersker en norm om kommunisme, som Merton sa i sine for- 
ste beskrivelser av kulturen i den historisk nye og eiendommelige 
institusjonen vitenskap. Dette forholdet har stimulert det at for- 
skere får en særskilt form for anerkjennelse for viktige nye bidrag, 


22 Forbud mot selvplagiering er særlig viktig i høyspesialiserte, internasjonale forsk- 
ningsfelt innenfor naturfag og medisin. I mer sosialt situerte kultur- og sam- 
funnsfag er det ønskelig at forskere beveger seg mellom lingua franca (engelsk) 
og morsmålet som vitenskapsspråk, og også publiserer arbeider som samtidig er 
vitenskapelige og formidlende. Teoriutviklingen i kultur- og samfunnsfag foregår 
dessuten ofte i små skritt, med bare tilsynelatende gjentakelser. Det er her viktige 
forskjeller mellom de to store vitenskapskulturene det ikke er anledning til å gå inn 
på. For en oversikt, se Kalleberg (2005, kap. 4, 6, 7, 10). 

om de na er av empirisk, teoretisk, begrepsmessig eller metodisk 
karakter. De kan få anerkjennelse for å ha vært først ute. Den indi- 
viduelle forskers krav til «eierskap» i et slikt institusjonelt system 
er begrenset til anerkjennelse og ære «proportionate to the signi- 
ficance of the increment brought to the common fund of know- 
ledge» (Merton 1942, s. 273). Plagiering underminerer dermed 
også normen om vitenskapelig kunnskap som felleseiendom. 

Velfungerende forskningsmiljøer er etterprøvingskollektiver. 
Vi har å gjøre med en norm om kritiserbarhet. Plagiering svekker 
effektiv etterprøving. Hvorfor det? En plagiator er normalt ikke så 
kognitivt effektiv som en reell forfatter. Han eller hun vil vanligvis 
ikke kunne forsvare, revidere og forkaste elementer i bidraget på 
en kompetent måte. En plagiator er også mindre kognitiv effektiv i 
kritisk og konstruktiv fagfellevurdering av andres bidrag. Dermed 
svekkes det argumentasjonskollektivet som et velfungerende for- 
skersamfunn skal være. Med det svekkes også effektiv utvikling av 
ny kunnskap og innsikt.” 

Det institusjonelle imperativet ydmykhet er tosidig. Det krever 
at forskeren både innser hvor lite hver enkelt forstår innenfor et 
omfattende kunnskapsmiljø, og også hvor lite man i et enkelt fag 
forstår av en enorm og komplisert virkelighet. Jeg har tidligere 
referert metaforen om å stå på kjempers skuldre for å synliggjøre 
normen. En annen av Newtons metaforer er orientert mot den 
studerte virkeligheten: «I do not know what I may appear to the 
world, but to myself I seem to have been only like a boy playing 
on the seashore, and diverting myself in now and then finding a 
smoother pebble or a prettier shell than ordinary, whilst the great 
ocean of truth lay all undiscovered before me.» (Merton 1957, 
s. 303). Normen krever at forskere og forskergrupper er ydmyke i 


23 Tilsvarende: Plagiering blant studenter er ikke bare uredelig, men svekker også 
selvstendig og effektiv læring. 

denne kognitive betydningen av ordet, en rasjonell innsikt om vare 
individuelle og våre fagomraders begrensninger.” 

Praktisering av normen om ydmykhet kan foregå på forskjellige 
måter. God henvisningsskikk er en hverdagslig form for å demon- 
strere i handling at man faktisk forstår og følger normen. Det å ikke 
praktisere god henvisningsskikk er en underminering eller kren- 
kelse av normen om ydmykhet, ikke bare en manglende eller svak 
oppfylling av normen om redelighet. 

Her har vi enda et eksempel på intern kopling mellom normer. 
Ydmykhet stimulerer nysgjerrighet, som naturligvis er en norm som 
også er knyttet til originalitetskravet. Mangel på eller lav grad av 
ydmykhet svekker vår nysgjerrighet og dermed individers og miljøers 
mulige originalitet. Alt etter kontekst kan normen om nysgjerrighet 
gjøres til en selvstendig norm eller til en norm under en annen. 

Gjensidig tillit er et vesentlig trekk ved velfungerende forsknings- 
miljøer. Redelige, kompetente forskere er troverdige. Det er fordi de 
kan underbygge sine påstander om de blir problematisert, ja, de er 
også i stand til å revidere og forkaste dem. Derfor har vi tillit til det de 
legger frem. I sin bok om sannhetens sosialhistorie fremhever Steven 
Shapin den fundamentale betydningen av tillit i vitenskap (se Shapin 
1994, kap. 1). Det meste av det vi aksepterer som fakta og forklarin- 
ger innenfor et fagområde, har vi ikke selv førstehånds kjennskap til, 
vi har ikke selv erfart og kontrollert det. Vi har disse oppfatningene 


24 Kravet om ydmykhet forsterkes i kultur- og samfunnsfag der historiske klassikere 
kan beholde sin systematiske interesse, som om de er samtidige (se Kalleberg 2005, 
s. 57-61; 2007, s. 131, 133). Et institusjonelt etisk (og epistemisk) imperativ i disse 
fagene bør derfor være å aktivt bevare innsikter fra klassiske bidragsytere. Hvis 
ikke risikerer man å komme under nivået til tidligere tiders forskere. Et slående 
eksempel er mange økonomers forståelse av den menneskelige aktør. Den er på 
et lavere nivå enn Adam Smiths 250 år gamle analyser (for noen eksempler, se 
Sen 2010). En scientistisk, ensidig orientering mot de nyeste forskningsbidragene 
underminerer det teoretiske nivået i hermeneutiske fag. En norm om bevaring og 
gjenskaping av klassikeres innsikter er ennå ikke kodifisert i noe lands forsknings- 
etiske retningslinjer. 

fordi vi normalt har gode grunner for å ha tillit til våre lærere og andre 
forskere. En som plagierer, fortjener ikke slik innsiktsbasert tillit. 

Normen om tillit står også sentralt i allmennmoralen. Uten 
omfattende tillit til hverandre ville vårt dagligliv bryte sammen. 
Dette er en allmenn sosiologisk innsikt om et hvilket som helst 
delsystem i et moderne samfunn. Også filosofen Tranøy formule- 
rer denne normen helt allment, som noe som både gjelder i forsk- 
ningssystemet og i allmennmoralen: «Det meste av det vi vet, vet vi 
fordi vi tror/vet at andre vet det.» Tillit er også et vesentlig element 
i talehandlings-teoretisk forståelse av dagliglivet. Vi har tillit til 
(hver)andre, til det som sies, gjøres og anbefales, fordi vi kan regne 
med at ved tvil kan andre begrunne sine oppfatninger om fak- 
tiske forhold, sine vurderinger og anbefalinger, og eventuelt revi- 
dere dem. Tilliten er altså rasjonelt begrunnet. Skulle vi stadig be 
om ekspliserte begrunnelser, ville vår daglige virksomhet gå i stå. 
Hvis vi derimot aldri kunne be om begrunnelser for deskriptive og 
normative oppfatninger, ville vi ikke kunne lære og forbedre oss.” 

I våre forskjellige roller må vi stadig balansere forskjellige og del- 
vis motstridende hensyn. Rolleregulert virksomhet er derfor preget 
av både normer og motnormer. Dette er et iøynefallende trekk ved 
de interne forskningsetiske normene. Det er en åpenbar spenning 
mellom normen om organisert ydmykhet (husk din avhengighet 
av andre!) og den om organisert originalitet (du skal komme med 
noe nytt som er bedre enn det andre har!). Et annet eksempel er 
forholdet mellom organisert skepsis (du skal etterprøve det fagfel- 
ler hevder!) og organisert tillit (husk at det meste av det du holder 
for sant, har du ikke selv kontrollert, du må stole på andre!).?* 


25 Sitat fra Tranøy (1986, s. 155). Om talehandlingsanalyse av vår hverdagslige 
kommunikasjon og språklig formidlet samhandling, se Habermas (1999, 8. 137-171). 
Se også min innledning til denne artikkelsamlingen. Om begrepet «rasjonalitet» slik 
det brukes her, se Kalleberg (2005, s. 114, 150/52; 2009, S. 253/54, 259-262). 

26 Den moderne klassiker i slik forståelse av normer og motnormer er Merton 
(1976, 1963). Her knytter sosiologer an til gamle, grunnleggende innsikter, noe 

Pabud om god henvisningsskikk og forbud mot plagiat er i 
samsvar med vitenskapens institusjonelle imperativer. Her er seks av 
dem fremhevet: redelighet (sannferdighet, ærlighet), originalitet, fel- 
leseiendom (kunnskapsallmenning), kritiserbarhet (etterprøvings- 
kollektiv, organisert skepsis), ydmykhet og tillit. Disse normene og 
verdiene er innvevd i særegne institusjoner, institusjoner som vok- 
ste frem på et sent tidspunkt i menneskehetens utvikling. Moderne 
vitenskap er et sosiologisk fenomen, et forhold som er så åpenbart at 
mange ikke ser det (se Ziman 2000, s. 4). Forskningsetikken er også 
et særegent, institusjonelt fenomen, noe enda flere har vanskelig for 
å innse. De ser bare individer og deres isolerte moral. Men vi har å 
gjøre med rolleregulert atferd, intersubjektive normer og verdier som 
rettleder handling og samhandling i noen av moderne samfunns 
mest spesialiserte, esoteriske institusjoner. Vitenskapsinstitusjonen 
har som oppgave å mest mulig effektivt frembringe holdbar, ny og 
relevant innsikt til bruk på samfunnets forskjellige områder. De 
forskningsetiske normene legger til rette for dette. 

Den interne vitenskapsmoralen er forankret i hverdagslivets livs- 
verden og alminnelige moral. Heller ikke her skal vi stjele, lyve eller 
føre andre bak lyset. Det som gir vitenskapsmoralen dens uvanlige 
styrke, kan ikke forklares med at forskere er moralske supermen- 
nesker. Forklaringen ligger i disse argumentasjonskollektivenes 
effektive, normative selvregulering. Vitenskapens epistemiske nor- 
mer, ikke bare de etiske, er også forankret i allmenn sunn fornuft 
(common sense). En felles innsikt i forskjellige vitenskapsteoretiske 
tradisjoner kan sammenfattes i følgende tese: Vitenskap er i siste 
instans opplyst sunn fornuft. 


Merton naturligvis var klar over. Tenkning om det å balansere motstridende 
hensyn sto sentralt hos Aristoteles (den gylne middelvei) og har preget mye senere 
samfunnstenkning, inklusive den til Norges første sosiolog og statsviter, Ludvig 
Holberg. (Om Holberg i norsk samfunnsvitenskap, se Kalleberg 2005, s. 66-69; 
2014, S. 259-263). 

Man kan gi gode grunner for vitenskapenes etiske og epistemiske 
normer. De er ikke basert pa ubegrunnbare vaner, folelser og 
beslutninger. De forutsetter en forståelse av faktiske forhold som vi 
bør forholde oss rasjonelt til. Det gjelder for eksempel påbudet om 
ydmykhet. Vi er faktisk som individer og grupper, om det nå dreier 
seg om vitenskapelige disipliner eller andre sosiale grupperinger, 
begrenset i vår forståelse. Vi trenger institusjonelle imperativer 
for å holde oss selv og hverandre på plass og ikke i etnosentrisk 
selvsikkerhet gå utenfor vårt kompetanseområde, det området der 
vi sikrest kan forsvare og forkaste egne meninger med erfarings- 
nære, gode grunner. Tesen om ydmykhet er både en beskrivelse 
av velfungerende forskere og miljøer og en legitim norm basert på 


begrunnbar innsikt (se Kalleberg 2002). 


Om å fremme god henvisningsskikk 


Det har skjedd store endringer i organiseringen av forskning etter 
andre verdenskrig. Institusjonene har vokst dramatisk i antall og 
størrelse. Eksterne interesser, politiske, økonomiske og militære, 
har fått mer direkte innflytelse på forskningen i Norge og andre 
land. Den interne konkurransen og publikasjonspresset har økt. 
Denne utviklingen har satt tradisjonelle vitenskapelige verdier 
under nye former for press. Det er grunn til å anta at utviklingen 
de siste tiårene har bidratt til en større andel av både diskutabel og 
uredelig forskning.” 

Endringene har krevd nye tiltak for å sikre og utvikle god forsk- 
ningsetisk skikk. Særlig siden 1980-årene har det vært en ny opp- 
tatthet av forskningsetiske utfordringer i fagene og institusjonene, 


27 Det foreligger mange beskrivelser og analyser av forskningssystemenes utvikling 
de siste 30-40 årene. Ziman (2000) gir en god oversikt og snakker om fremveksten 
av «etter-akademisk vitenskap» (se s. 67-82). Men han fremhever at forskning 
fortsatt er, og bør være, regulert av de normene som Merton dokumenterte. 

på nasjonalt og internasjonalt nivå. Norske miljøer kom tidlig med 
i denne utviklingen, med etablering av regionale forskningsetiske 
komiteer for helsefag (1985), tre nasjonale forskningsetiske komiteer 
som dekket alle fag (1990), nasjonale forskningsetiske retningslinjer 
(for kultur og samfunnsfag i 1993, for teknisk-naturvitenskapelige 
fag i 2007). I 2007 ble det opprettet et nasjonalt Granskingsutvalg 
om (u)redelighet.>* 

Med de ordninger vi har fått i Norge har man tatt sikte på å 
utforme institusjoner og retningslinjer som skal bidra til å styrke 
og utvikle forskningens tradisjonelle selvregulering på lokalt nivå. 
Dette har samtidig blitt fremmet med utvikling av nye ordninger i 
fag og institusjoner, som ved etablering av lokale forskningsetiske 
utvalg, ombud og prosedyrer for å melde og behandle påstander 
om uredelighet. Dette har vært en fornuftig strategi. Det er en 
godt belagt innsikt i organisasjonsteori at man i meritokratiske 
organisasjoner, som forskningsinstitutter, universiteter, skoler og 
sykehus, bør overlate mest mulig av den faglige virksomheten til 
profesjonelle operatører som forskere, leger og lærere. Forsøk på 
ekstern styring og kontroll av slike organisasjoners faglige virk- 
somhet produserer raskt flere og mer alvorlige problemer enn dem 
man ønsket a lose.” 

Tilrettelegging for god forskningsetisk skikk i forskning og 
akademisk undervisning stiller oss overfor forskjellige og sær- 
egne utfordringer. Den type regulering som velges, må tilpasses 
oppgaven. Mens ekstern regulering og lovgivning kan være vik- 
tige elementer når det gjelder de mer eksterne forskningsetiske 
normene (type 2 og 3), for eksempel for å sikre personverninteres- 
ser, er det lite tjenlig når det gjelder å styrke normene av type 1. 


28 Se NENT (2016) og NESH (2016), og hjemmesiden til De forskningsetiske komiteene 
(www.etikkom.no). Se også flere bidrag i Ruyter (2003). 

29 Om profesjonelle, meritokratiske organisasjoner, se for eksempel kap. 21 i 
Mintzberg (1983). 

Her er det snarere viktig å legge til rette for alle slags interne og 
eksterne tiltak som kan opprettholde og styrke tradisjonell forsk- 
ningsetisk selvregulering. I 2006 kom det inn et inadekvat ele- 
ment med en ny norsk lov om forskningsetikk. Uredelighet ble 
gjort til lovbrudd. (Det er bare i Norge og Danmark dette er gjort.) 
Men forskningsetiske normer av type 1 kan ikke kontrolleres og 
stimuleres på en legitim og effektiv måte med slike virkemidler, de 
vil snarere kunne pervertere normmiljøet. Derimot kan man godt 
ha lovfestede krav om at forskningsinstitusjoner skal ha ordnin- 
ger for å sikre og utvikle sin forskningsetiske internkontroll (se 
Kalleberg 2015b). 

Diskutabel henvisningsskikk og plagiering er et omfattende, 
alvorlig problem. Forskningsmiljøene bør forsterke sin inn- 
sats for å fremme god henvisningsskikk og forebygge plagiering. 
Hovedstrategien må være å tydeliggjøre at kravet om god skikk er 
et internt, faglig krav, ikke noe som påføres utenfra, for eksempel 
fra forskningsetiske komiteer, departementer eller administrative 
ledere. På tilsvarende måte som med epistemiske normer er forsk- 
ningens etiske normer integrerte deler av forskningsmiljøene. De 
bidrar både til å konstituere og å regulere forskningsvirksomheten. 
Vi følger slike normer fordi vi har gode, normative grunner for å 
gjøre det.*° 

Denne anbefalingen er ikke så enkel som den høres ut. Det 
ser ut til å være en utbredt oppfatning i mange forskningsmiljøer 
at forskningsetikk dreier seg om konvensjoner som ikke egent- 
lig kan begrunnes rasjonelt.” Jeg har i 15-20 år beskjeftiget meg 
med spørsmål om forskningsetikk, ikke bare som deskriptiv og 


30 Jeg har utviklet dette synspunktet i flere arbeider, som Kalleberg (2007a og 2009). 

31 Det empiriske fenomen at mange forskere mener at forskningsetiske normer ikke 
kan begrunnes rasjonelt, kan som regel (deskriptivt) forklares ved hjelp av deres 
scientistiske (mis)forståelse av forskning. Om scientisme/positivisme, se Kalleberg 
(2005, kap. 4.1/2; 20078, S. 138, 145-46; 2009, S. 252, 255). 

normativ vitenskapssosiolog i forskning og undervisning, men 
ogsa som ansvarlig for utviklingsprogrammer og som medlem av 
lokale og nasjonale forskningsetiske komiteer. I disse arene har 
jeg naturligvis fått mange spørsmål fra forskere og studenter. En 
overraskende stor andel har blitt stilt som om forskningsetikk 
dreier seg om en slags forskningseksterne pålegg, basert på admi- 
nistrativ makt, ikke på kritiserbare, faglige grunner. Men dermed 
kan ikke innspill fra meg eller andre forskningsetikere bli kritisert 
og videreutviklet på interne, faglige premisser. Et eksempel er en 
doktorand i samfunnsfag som mottok informasjon fra Norsk sam- 
funnsvitenskapelig datatjeneste (nå Norsk senter for forsknings- 
data - NSD), med et standardbrev om å slette sine intervjuer nar 
doktorgraden var ferdig. Dette kan være rimelig nok i alminnelig- 
het, men ikke i dette tilfellet. Det dreide seg om intervjuing av 
offentlige ledere om temaer av stor offentlig interesse. Denne type 
intervjuer bør snarere arkiveres forsvarlig til bruk for fremtidige 
forskere.” 

Det er mange tilsvarende eksempler, som redaktører av tidsskrifter 
når de krever, udifferensiert og ubegrunnet, at det ikke skal gis side- 
henvisning ved parafrasering av foreliggende forskning.” Hvorfor er 
et slikt krav ofte, men ikke alltid, forskningsetisk urimelig? Svaret er 
her som ellers: Fordi det ikke kan gis noen god faglig begrunnelse. 
La oss si at det dreier seg om parafrasering fra en bok på flere hundre 
sider. Effektiviteten i vurdering av kilden og bruken av den svekkes 
ved slik uskikk. Fagfellekontrollen blir urimelig tidkrevende. Men 
man må utvise faglig skjønn. Ved parafrasering av poenger fra korte 
artikler med fast struktur, som i medisinske tidsskrifter, vil det som 


32 De som intervjues, må da på forhånd gjøres oppmerksom på og samtykke i at deres 
uttalelser oppbevares forsvarlig for mulig fremtidig bruk av forskere. Og fortsatt 
har man mulighet for at noen informasjoner og vurderinger gis off the record. 

33 For et eksempel på urimelige krav fra redaktører, se Rekdal (2009, s. 372-373, 
379-381). 

regel ikke være nødvendig med sideangivelser. Her finner man raskt 
frem i teksten.*4 

La oss videreføre eksempelet. Retningslinje 26 fra NESH handler 
om god henvisningsskikk. Den er formulert som et generelt påbud 
om at forskere skal etterstrebe god skikk. En av anbefalingene og 


begrunnelsen er formulert slik: 


Henvisningene bør vanligvis referere til bestemte kapitler eller sider, 
slik at andre kan sjekke sitatene og kontrollere henvisningene. Det 
forenkler etterprøving av påstander og argumentasjon, inklusive 


bruken av kilder. 


Det er variasjon mellom fag. Det kan for eksempel dreie seg om at 
man i noen fag plasserer henvisninger i fotnoter, i andre i sluttno- 
ter, mens i noen plasseres de i parenteser i løpende tekst. Her har 
vi å gjøre med flere akseptable måter å henvise på. Alle gjør det 
mulig å finne frem til kilder og kontrollere kildebruken. Men i alle 
fag skal man skal gi nøyaktige henvisninger til de arbeidene som 
brukes. Den normen som ekspliseres i begrunnelsen viser til vel- 
fungerende forskersamfunn som effektive etterprøvingskollektiver. 

Sammenfatning av andres dokumentasjon, forklaringer og 
analyser med egne ord og parafrasering skal også inneholde nøyak- 
tige henvisninger. La oss si at en forsker parafraserer sentrale innsik- 
ter fra Mertons klassiske artikkel om vitenskapens ethos, men bare 
henviser til Merton 1973. Men vi har her å gjøre med en bok på 605 
sider med 22 artikler publisert mellom 1938 og 1972. Hvis en for- 
fatter har mange slike henvisninger, blir det vanskelig eller umulig å 
etterprøve kildens relevans og pålitelighet og om forfatteren bruken 
kilden på en rimelig måte. Vi har vanligvis ikke å gjøre med fusk, 
men med slurv og sjusk, diskutabel forskningsetikk, som svekker 


34 Jeg tenker på den velkjente IMRAD strukturen, et akronym for introduction, methods, 
results and discussion. Den er dominerende i medisinske og naturvitenskapelige fag. 

presisjon og effektivitet i det aktuelle forskningsfeltet. Det svekker 
som regel ogsa presisjonen i bruken av Merton. Her som ellers er 
det en alminnelig erfaring at bedret etikk, i dette tilfelle bedret hen- 
visningsskikk, også bedrer tekstens epistemiske nivå. 

Gjennom årene har jeg hørt mye kritikk av samfunnsviteres 
henvisningsskikk, særlig for kognitivt intetsigende henvisninger til 
eksisterende litteratur, for unøyaktige parafraseringer og for unøy- 
aktige sidehenvisninger. Kritikken har særlig kommet fra kultur- 
vitere, rettsvitere og teologer. Jeg må dessverre ofte gi dem rett og 
medgi at henvisningsskikken jevnt over er bedre i deres fagområ- 
der. Man trenger bare bla gjennom noen årganger av en del sam- 
funnsvitenskapelige tidsskrifter, norske og internasjonale og fra 
forskjellige fag, for å fastslå at slik institusjonalisert uskikk ikke er 
uvanlig i samfunnsfagene. 

La oss her for argumentets skyld ta som utgangspunkt at denne 
sammenligningen av henvisningsskikk i forskjellige fagområder 
er holdbar. Hvordan kan vi forklare fenomenet? Etter mitt skjønn 
finner man hovedforklaringen på dette kritikkverdige empiriske 
fenomenet i en manglende forståelse blant samfunnsvitere om at 
samfunnsfagene er hermeneutiske fag. Hovedstrømmer i sam- 
funnsfagene er preget av en underliggende scientisme der man 
tilstreber kontekstløse kausalforklaringer og presentasjonsfor- 
mer tilpasset naturfag og biomedisinske fag. Dette er eksempelvis 
vanlig i det flerfaglige fagområdet organisasjonsstudier. Her viser 
europeiske forskere, for eksempel, gjerne til studier av amerikanske 
forhold og tar det som gitt at de har en mer eller mindre direkte 
overføringsverdi også til andre kulturer og institusjonelle forhold. 
Men det er ikke gitt. Som regel er det ikke mulig. 

Menneskelig handling kan, sakssvarende, bare dokumenteres, for- 
stås, forklares og vurderesi sosialt rom og historisk tid. Sosiohistorisk 
kontekst spiller derfor en fundamental rolle i hermeneutiske fag som 
kultur- og samfunnsfag. Scientistisk vitenskapsforståelse bygger på 

en etnosentrisk feilslutning: Man antar at det som gjelder innenfor 
et fagområde, også er gyldig i andre. Vi har å gjøre med en av de 
vanligste feilslutninger i hverdagsliv og forskerliv. Tyngdeloven og 
kjemiske reaksjoner påvirkes ikke av kultur, institusjoner eller tradi- 
sjoner. Men det gjør menneskelig tenkning og handling. Sagt på en 
annen måte: Det som gjelder for bruk i studier av kjemiske proses- 
ser, gjelder ikke for studier av kjemikere. Kjemiske stoffer handler 
ikke, dem hender det noe med. Kjemiske prosesser er vesentlig for- 
skjellig fra sosiokulturelle prosesser mellom kjemikere.3 

Det er urimelig å oppfatte påbud om god henvisningsskikk 
og forbud mot plagiering som konvensjoner, bare basert på 
tradisjon, følelser eller lederes og redaktørers administrative 
vedtak. Det er snakk om normative påbud, forbud, anbefalin- 
ger og tillatelser som man kan begrunne og diskutere rasjonelt. 
Kravet om god skikk kan begrunnes med utgangspunkt i flere 
forskjellige, legitime normer, som redelighet, originalitet, felles- 
eiendom, ydmykhet, kritiserbarhet og tillit. Hvis normene ikke 
etterleves, svekkes effektiviteten i produksjon og formidling av 
pålitelig kunnskap og allmenn innsikt. God henvisningsskikk 
legger til rette for forskersamfunn som pålitelige og effektive 


argumentasjonskollektiver.*° 


35 Om hermeneutiske fag og sosiokulturell kontekst, se Kalleberg (2005 kap. 4-7, 
2009, 2016). Om etnosentriske feilslutninger, se Kalleberg (2002, s. 171-180; 2005, 
s. 59-60, 108; 20074, S. 145 og note 2). 

36 Jeg har lært mye om henvisningsskikk i kontakt med studenter og kursdeltakere fra 
mange forskjellige fag og institusjoner, fra nasjonale og internasjonale seminarer 
og fra drøfting av saker og prinsipper i forskningsetiske komiteer. En særlig takk 
for nyttige innspill til dette arbeidet fra Ole-Andreas Rognstad, Dag Slotfeldt- 
Ellingsen og Nicholas Steneck. 


94 


GOD OG DARLIG HENVISNINGSSKIKK | FORSKNING 


Referanser 


Anderson, M., Shaw, M., Steneck, N., Konkle, E. og Kamata, T. (2013). 
Research integrity and misconduct in the academic profession. I M. 
Paulsen (red.) Higher education. Handbook of theory and research. 
Dordrecht: Springer. 

Bamforth, N. (2013). Combating plagiarism. The experience at Oxford 
University. I T. Dreier og A. Ohly (red.) Plagiate. Wissenschaftsethik 
und Recht. Tübingen: Mohr Siebeck. 

Clarke, B. (1995). Places of inquiry. Research and advanced education in 
modern universities. Berkeley: University of California Press. 

Elgesem, D., Jasund, K.K. og Kaiser, M. (1997). Fusk i forskning. En studie 
av uredelig og diskutabel forskning ved norske universiteter. Oslo: De 
nasjonale forskningsetiske komiteene. 

Enebakk, V. (2007). The three Merton theses, Journal of Classical 
Sociology 7(2), s. 221-238. 

Engelstad, F., Grenness, C. E., Kalleberg, R. og Malnes, R. (2005). 
Introduksjon til samfunnsfag. Vitenskapsteori, argumentasjon og 
faghistorie. Oslo: Gyldendal Akademisk. 

Granskingsutvalget (2012a, 19. mars). Sak om plagiering i doktorarbeid. 
Hentet 25. oktober 2016 fra: https://www.etikkom.no/globalassets/ 
documents/granskingsrapporter/granskingsutvalgets-uttalelse---sak- 
om-plagiering-i-doktoravhandling-2012.pdf. 

Granskingsutvalget (2012b, 19. oktober). Sak om vitenskapelig 
uredelighet ved et teknisk-industrielt forskningsinstitutt. Hentet 25. 
oktober 2016 fra: https://www.etikkom.no/contentassets/9c30a4e0b47 
14729984273f88f520930/granskingsutvalgets-uttalelse_nettutgave.pdf. 

Habermas, J. (1984). The theory of communicative action. Reason and the 
rationalization of society (1. utgave). Boston: Beacon Press. 

Habermas, J. (1999). Kraften i de bedre argumenter. Oslo: Gyldendal. 

Israel, M. og Hay, I. (2006). Research Ethics for Social Scientists. London: 
Sage Publications. 

Kalleberg, R. (2002). Om vitenskapelig ydmykhet, i NESH- 
publikasjon nr. 2, 2002, Samisk forskning og forskningsetikk, 

s. 151-185. Tilgjengelig pa: https://www.duo.uio.no/ 
bitstream/handle/10852/15259/oppdatert-versjon-2016. 
pdf?sequence=3 &isA llowed=y. 


95 


RAGNVALD KALLEBERG 


Kalleberg, R. (2005). Hva er et samfunnsfag? (kap. 1), Pa kjempers 
skuldre (kap. 2, 3), Samfunnsvitenskapenes oppgaver, arbeidsmater 
og grunnlagsproblemer (kap. 4, 5, 6, 7), Samfunnsfagene i samfunnet 
(kap. 11, 12). I F. Engelstad, C.E. Grenness, R. Kalleberg og R. Malnes 
(red.) Introduksjon til samfunnsfag. Vitenskapsteori, argumentasjon og 
faghistorie. Oslo: Gyldendal Akademisk. 

Kalleberg, R. (2007a). A reconstruction of the ethos of science, Journal of 
Classical Sociology 7(2), s. 137-160. 

Kalleberg, R. (2007b) Robert K. Merton. A modern sociological classic, 
Journal of Classical Sociology 7(2), s. 131-136. 

Kalleberg, R. (2009). Can normative disputes be settled rationally? On 
sociology as a normative discipline, s. 251-269. I M. Cherkaoui og 
P. Hamilton (red.) Raymond Boudon. A life in sociology (2. utgave). 
Oxford, Storbritannia: The Bardwell Press. 

Kalleberg, R. (2014). The role of public intellectual in the role-set of 
academics, s. 253-274. I C. Fleck og A. Hess (red.) Knowledge for 
whom? Public sociology in the making. Surrey: Ashgate. 

Kalleberg, R. (2015a). Scientific misconduct, plagiarism, and institutional 
control of misconduct, s. 313-317. I J.D. Wright (red.) International 
encyclopedia of the social and behavioral sciences (2. utgave). Oxford: 
Elsevier. 

Kalleberg, R. (2015b). Plagiarism as violation of law in Norway. On 
inappropriate juridification of research ethics, s. 129-144. I N.H. 
Steneck, M.S. Anderson, S. Kleinert og T. Mayer (red.) Integrity in 
the global research arena. New Jersey: World Scientific Publishing 
Company. 

Kalleberg, R. (2015c). Ytringsfrihet, demokratiteori og demokratiet som 
uferdig prosjekt, Sosiologi i dag (4), s. 11-37. 

Kalleberg, R. (2016). Question-driven sociology and methodological 
contextualism. I P. Sohlberg og H. Leiulfsrud (red.) Theoretical 
operations. Theories in action. Leiden: Brill. 

Koshland, D.E. (1987). Fraud in science, Science 235 (4785), s. 141. 

Merton, R.K. (1973). The sociology of science. Theoretical and empirical 
investigations. Chicago: The University of Chicago Press. 

Merton, R.K. (1942). The normative structure of science, s. 267-278. 

I Merton (1973, red.) The sociology of science. Theoretical and 
empirical investigations. Chicago: The University of Chicago Press. 


96 


GOD OG DARLIG HENVISNINGSSKIKK | FORSKNING 


Merton, R.K. (1957). Priorities in scientific discovery, s. 286-324. I R.K. 
Merton (1973, red.) The sociology of science. Theoretical and empirical 
investigations. Chicago: The University of Chicago Press. 

Merton R.K. (1963). The ambivalence of scientists, s. 383-412. I R.K. 
Merton (1973, red.) The sociology of science. Theoretical and empirical 
investigations. Chicago: The University of Chicago Press. 

Merton R.K. (1976). Sociological ambivalence and other essays. New York: 
The Free Press. 

Mintzberg, H. (1983). Power in and around organizations. Englewood 
Cliffs, New Jersey: Prentice Hall. 

Necker, S. (2014). Scientific misbehavior in economics, Research Policy 
43, s. 1747-1759. 

NESH (2016). Forskningsetiske retningslinjer for samfunnsvitenskap, 
humaniora, juss og teologi. Oslo: De nasjonale forskningsetiske 
komiteene. 

NENT (2016). Forskningsetiske retningslinjer for naturvitenskap og 
teknologi. Oslo: De nasjonale forskningsetiske komiteene. 

Posner, R. (2007). The little book of plagiarism. New York: Pantheon Books. 

Rekdal, O.B. (2009). Fakta på ville veier og henvisninger hinsides 
fornuften, Tidsskrift for samfunnsforskning 50(3), s. 367-383. 

Rognstad, O.A., Nagel, A.H., Laupsa, H. og Tønnesson, J.T. (2006). 

God skikk. Om bruk av litteratur og kilder i allmenne, historiske 
framstillinger. Oslo: Universitetet i Oslo. 

Ruyter, K. (2003). Forskningsetikk. Beskyttelse av enkeltpersoner og 
samfunn. Oslo: Gyldendal Akademisk. 

Sen, A. (2010). Adam Smith and the contemporary world, Erasmus 
Journal for Philosophy and Economics 3(1), s. 50-67. 

Shapin, S. (1994). A social history of truth. Civility and science in 
seventeenth-century England. Chicago: The University of Chicago Press. 

Steneck, N. (2006). Fostering integrity in research. Definitions, current 
knowledge, and future directions, Science and Engineering Ethics 
12(1), s. 53-74. 

Tranøy, K.E. (1986). Vitenskapen. Samfunnsmakt og livsform. Oslo: 
Universitetsforlaget. 

Tranøy, K.E. (1977). Norms of inquiry. Methodologies as normative 
systems, s. 1-13. I G. Ryle (red.) Contemporary aspects of philosophy. 
London: Oriel Press. 


97 


RAGNVALD KALLEBERG 


WCRI (2010, 22. september). Singapore statement on research integrity. 
Hentet 27. oktober 2016 fra: http://www.singaporestatement.org/. 

Weber, M. (1999). Vitenskap som kall. I M. Weber (red.) Verdi og 
handling. Oslo: Pax Forlag. 

Weber-Wulff, D. (2014). False feathers. A perspective on academic 
plagiarism. Berlin: Springer Verlag. 

Ziman, J. (2000). Real science. What it is and what it means. Cambridge: 
Cambridge University Press. 


98 


KAPITTEL 4 


Om vitenskapelig 
redelighet og dens 
fremme 


Anne-Hilde Nagel, professor emerita i historie 
ved Institutt for arkeologi, historie, kultur- og 
religionsvitenskap, Universitetet i Bergen 


Abstract 


To promote scientific integrity and prevent dishonesty 


This article discusses scientific integrity and dishonesty, in particu- 
lar to promote the first and to prevent the last. A significant point 
of view throughout the article is, in a certain contrast to general 
everyday attention, that promoting integrity is superior to deal with 
dishonesty, and that promoting integrity is indeed the best way to 
prevent dishonesty. First is given a short review over the impact of 
integrity, pointing briefly at which stages in research it conserns, 
who it conserns, and an outlining of the concepts of integrity and 
dishonesty. In all these aspects the author propones rather compre- 
hensive interpretations. Three specific standards are taken as star- 
ting points for the following discussion. The three standards chosen 


are verifiability, verification and graciousness. It is argued that these 

three standards put together could offer fruitful contributions in 
constructing integrity. The last part of the article pays attention to 
more practical efforts persons and institutions could work out, in 
particular to build ethical consciousness through discussions in dif- 
ferent educational contexts. Education in research ethics is overall 


seen as crucially important. 


Innledning 


God vitenskapelig virksomhet forutsetter at forskere folger 
aksepterte forskningsetiske normer for vitenskapelig redelighet. 
Redelighetsnormer har til formal a sikre at vitenskap planlegges og 
gjennomfores pa etisk forsvarlig vis, samtidig som de kan gi grunn- 
lag for å reagere mot det som holdes for etisk uforsvarlig. Normene 
skal med andre ord både hjelpe til å oppøve god og redelig vitenska- 
pelig skikk og forhindre dårlig og uredelig skikk. Målet er å etablere 
det som med enklere språkbruk kan kalles god akademisk folkeskikk. 

Store oppslag i pressen omkring saker der forskningsjuks står i 
sentrum, gjør at man kunne forledes til å tro at forskningsetikk og 
især redelighetsspørsmål i første rekke dreier seg om å avdekke og 
sanksjonere mot forskningsjuks. Nå er det ikke til å undres over at 
det reageres skarpt på juks i vitenskapelig virksomhet, som jo skal 
søke kunnskap og innsikt. Men bildet blir skjevt hvis forsknings- 
etikken først og fremst forbindes med juks. Forskningsetikkloven 
av 2006 ga i sin tid selv et bidrag til denne vekten på juks. Loven 
begynner riktignok med det etisk forsvarlige: «Loven skal bidra til 
at forskning skjer i henhold til anerkjente etiske normer.»* Men så 
sies det ikke mer om verken innhold i eller ansvar for å bygge opp 
god og redelig forskningsetisk skikk. Da er loven mer utdypende 


1 Lov 30. juni 2006 nr. 56 om behandling av etikk og redelighet i forskning (fors- 
kningsetikkloven), $ 1. 

nar det gjelder uredelighet og uskikk. Loven definerer vitenskapelig 
uredelighet og plasserer ansvar for 4 handtere saker om uredelig- 
het hos et utvalg som ble opprettet med loven, Nasjonalt utvalg for 
gransking av redelighet i forskning, eller Granskingsutvalget.* Med 
dette kom loven til å legge stor vekt på uredelighet. Lovrevisjonen 
som er under arbeid, vil forhåpentligvis rette opp dette, slik at den 
positive siden, redeligheten, kommer bedre til uttrykk. Redelighet 
og uredelighet må etter mitt syn ses i nær sammenheng, slik at 
redelighet og dens fremme er overordnet og kan styre arbeidet mot 
uredelighet og forebygging av den. Derfor har jeg snudd på det som 
i sin tid var det oppgitte temaet for denne artikkelen: om å fore- 
bygge uredelighet. I stedet settes redeligheten og fremme av den 
i sentrum. Uredeligheten og forebygging av den blir dermed mer 
underordnet, som en del av det å fremme redelighet. 

I denne artikkelen vil jeg ta opp spørsmål om normer for viten- 
skapelig redelighet og hvordan de kan fremmes, herunder også 
spørsmål om å forebygge uredelighet.? Artikkelen er tredelt. Den 
første delen handler om rammer for redelighetsnormer — hva slags 
virksomhet de gjelder for, hvem de gjelder for, og hvor grensene 
går mellom det redelige og det uredelige. Andre del dreier seg om 
innholdet i redelighetsnormene, der jeg vil konsentrere meg om tre 
felt: normer for etterrettelighet, etterprøvbarhet og elskverdighet. 
Siste del gjelder spørsmål om hvor ansvaret ligger for at redelig- 
hetsnormene kan bli fulgt, og det pekes på konkrete tiltak som kan 
settes inn på ulike nivå. 


2 Lov 30. juni 2006 nr. 56 om behandling av etikk og redelighet i forskning (fors- 
kningsetikkloven), $ 5. 

3 Takk til Bente Alver, Nils Anfinset, Tove Fjell, Trond Erlien, Ragnar Fjelland, Eld- 
bjørg Haug, Sissel Rosland og redaksjonen for kommentarer. Artikkelen er ellers 
basert på erfaringer fra arbeid i NESH, i Forskningsetisk utvalg ved Institutt for 
arkeologi, historie, kultur- og religionsvitenskap (AHKR) ved Universitetet i Ber- 
gen og fra deltakelse i granskingskomiteer og i undervisning i ulike institusjonelle 
sammenhenger. 

Rammer for redelighetsnormer 


Hva i forskningen bergres av vitenskapelige 
redelighetskrav? 


Til alle stadier av forskningsprosessen, fra valg av tema, gjennom 
metodiske og analytiske valg, utforming av argumentasjon og 
konklusjoner, til publisering og oppfølging av resultater, kan det 
være knyttet forskningsetiske spørsmål, dilemmaer, vurderinger 
og valg. Noen deler av forskningsetikken er aktuell for spesielle 
typer undersøkelser, for eksempel der levende personer bidrar til 
forskningen som informanter. Andre deler av forskningsetikken 
gjelder i all akademisk skriving, som når man bruker sitater og 
lager parafraser som bygger på andres arbeider. Dessuten henger 
forskning som oftest sammen med annen faglig virksomhet som 
studier, formidling, rådgivning, institusjonsforvaltning av institut- 
ter, universiteter og høyskoler. Forskningsetiske normer kan bli 
aktuelle også i slike sammenhenger. 


Hvem gjelder redelighetsnormene for? 


Spørsmål om vitenskapelig uredelighet, ja, om hele forsknings- 
etikken, angår vel først og fremst etablerte forskere og deres 
vitenskapelige virksomhet? Det er for snevert tenkt. For når er 
en forsker etablert? Etter doktorgraden? Nei, selvsagt skal dok- 
torgradsstipendiater være underlagt kravene om vitenskapelig 
redelighet. Mange av dem gjennomfører sitt første større forsk- 
ningsarbeid. Grensen går kanskje ved masteravhandlingene? 
Masterstudenten er riktignok sjelden en etablert forsker. Her er det 
for alvor på tide å kaste over bord tanken om den etablerte for- 
skeren i denne sammenhengen. Redelighetsnormene må gjelde 
all forskning. Der masteravhandlingen er definert som forskning, 
slik den er i mange humanistiske og samfunnsvitenskapelige 

fag, er dette opplagt. Det gjelder ogsa for forskningsoppgaver pa 
andre niva, som for eksempel Holbergprisen i skolen, en nasjonal 
forskningskonkurranse i samfunnsfag, humaniora, juss og teologi 
for elever i videregående skole. Det er utarbeidet en veiledning for 
deltakere, «Forskningsprosessen. Et veiledningshefte for elever 
i videregående skoletrinn», der forskningsetikk tas opp i et eget 
punkt (Andersen 2008, pkt. 2.6). Det er forbilledlig. Også andre 
akademiske skriveoppgaver vil berøres av redelighetsnormer, både 
masteroppgaver som ikke er definert som forskning, og andre stu- 
dentoppgaver der problemer skal drøftes på basis av faglitteratur. 
Derfor må redelighetskrav innarbeides så vel i bachelorstudiet 
som i masterstudiet. Konklusjonen her blir da at forskningsetiske 
vurderinger angår hele skalaen av akademikere, fra begynnerstu- 
denten og -eleven til nestoren i faget. Ordninger for å oppøve den 
vitenskapelige redeligheten bør med andre ord settes inn på de 
ulike nivåene og starte så tidlig som mulig. 


Grenser mellom redelighet og uredelighet 

Det kan være vanskelig å trekke klare grenser mellom det redelige 
og det uredelige. Det er selvsagt gråsoner. Det er imidlertid etablert 
en stor enighet i den forskningsetiske litteraturen om hva som reg- 
nes som alvorlig uredelighet, gjerne kalt fusk, i forskningen. Det 
kan i første omgang oppsummeres med den internasjonale kortbe- 
tegnelsen for alvorlige redelighetsbrudd, FFP (fabrication, falsifica- 
tion, plagiarism), som også passer på norsk: å fabrikkere data (F), 
å forfalske data (F) og å plagiere (P). I tillegg kommer gjerne det å 
bruke metoder eller data selektivt for å oppnå at resultatene passer 
bedre til en teori eller hypotese, å framstille andres arbeider bevisst 
feilaktig og å destruere datamateriale for å hindre etterprøving. Det 
er imidlertid diskusjon om hvorvidt det er en forutsetning at det er 


en bevisst intensjon å jukse for at det kan være snakk om alvorlig 

uredelighet (Elgesem 1997, s. 23). Ikke alle er samstemte om at 
dette er en forutsetning. Jude Carroll, som har arbeidet mye for a 
motarbeide plagiering, hevder at plagiat kan veere «intentionally or 
unintentionally» (Carroll 2002, s. 9). Hun hevder at det må være 
grenser for hva forskere og studenter ikke kan vite og gir en for- 
pliktelse til å ta rede på. 

Det trekkes gjerne et hovedskille mellom de alvorlige redelig- 
hetsbruddene og de ikke fullt så alvorlige, de som regnes som kri- 
tikkverdige handlinger eller sjusk. Den engelske termen er QRP 
(questionable research practice), og på norsk brukes også beteg- 
nelsen diskutabel forskning. Det kan gjelde å la være å utarbeide et 
tilstrekkelig henvisningssystem, eller å ikke føre benyttede arbeider 
opp i litteraturlisten. Det regnes også som kritikkverdige handlin- 
ger å utelate medforfattere eller å føre opp som medforfatter en som 
ikke fyller kravene til det, som i såkalte æresforfatterskap (Elgesem 
1997, S. 25, 35-37; NESH 2016, pkt. 27, 28). Kravene til medfor- 
fatterskap varierer noe mellom fagene. Innenfor samfunnsfag og 
humaniora kreves det for eksempel at en forfatter faktisk deltar i å 
utarbeide og ferdigstille manuskriptet, mens dette ikke er så strengt 
i naturfagene (NESH 2016, pkt. 25; NENT 2016, pkt. 5). 

Noen regner bare FFP som alvorlige normbrudd. De fleste 
mener likevel at FFP-definisjonen er for snever og ikke fanger opp 
bredden i og mengden av vitenskapelig uredelighet (Elgesem 1997, 
s. 23; Forsman 1997, s. 23-29; Vinther 11.01.2016). For Norges 
del har De nasjonale forskningsetiske komiteene arbeidet fram 
en forståelse av at uredelighetsdefinisjonen må omfatte både de 
alvorlige og de mindre alvorlige normbruddene. Men det har ikke 
vært fullt gjennomslag for denne bredere definisjonen. Forut for 
utarbeidelsen av forskningsetikkloven av 2006 var det diskusjon om 
utformingen av definisjonen og hvor bred den burde være. I lov- 
teksten ble formuleringen: «Med vitenskapelig uredelighet menes 
forfalskning, fabrikkering, plagiering og andre alvorlige brudd med 

god vitenskapelig praksis».+ Her gis det en bredere definisjon av 
alvorlige normbrudd enn avgrensingen til FFP. Men vendingen «og 
andre alvorlige brudd» er vag og uspesifisert. Det er min erfaring at 
det hender at noen går litt raskt forbi dette noe vage og forholder seg 
bare til FFP. Da kan det fort bli litt snevert. Men der loven for alvor 
avgrenser seg, gjelder de mindre alvorlige bruddene, den kritikk- 
verdige praksisen, altså om henvisningsskikk, medforfatterskap og 
så videre. Dette sier loven ikke noe om. For forskersamfunnet må 
imidlertid redelighetsarbeidet gjelde både de alvorlige bruddene og 
den kritikkverdige praksisen, og redelighetsopplæring må omfatte 
det hele. Sanksjonene må likevel bli forskjellige, tilpasset graden av 
alvor i normbruddet. 

Rammer og grenser gir forutsetninger som redeligheten og dens 
fremme må ses innenfor. Nå skal vi vende oss til redelighetsnorme- 
nes innhold. De forskningsetiske retningslinjene som er utarbeidet 
av De nasjonale forskningsetiske komiteene, gir en god inngang til 
redelighetsnormene. Jeg vil konsentrere meg om tre felt som omfat- 
ter flere av disse normene. Dette er normer som jeg selv holder for 
sentrale, både i litteraturen om redelighet og i min egen virksomhet 
som underviser i redelighetsspørsmål. De tre feltene gjelder etter- 
rettelighet, etterprøvbarhet og elskverdighet. 


Tre viktige redelighetsnormer 


Krav om etterrettelighet og etterprøvbarhet er sterke normer for 
vitenskapelig virksomhet. De vil begge stå sentralt i arbeidet for å 
fremme vitenskapelig redelighet. Jeg vil føye til en norm om å være 
elskverdig. Denne normen følger på flere måter av de to andre, men 
jeg mener den fortjener å framheves som noe eget. 


4 Lov 30. juni 2006 nr. 56 om behandling av etikk og redelighet i forskning (fors- 
kningsetikkloven), $ 5. 

Etterrettelighet 


Normen om etterrettelighet er grunnleggende. Den bygger pa 
et ideal om at vitenskapen skal være sannhetssøkende, gi sikker 
kunnskap og være objektiv. Disse idealene kan framstå som nes- 
ten selvinnlysende som rammer for etterrettelighet i forsknin- 
gen. Men de er ikke alltid det. Begreper om sannhet, sikkerhet og 
objektivitet i forskningen har vært behandlet og diskutert på høyt 
plan innenfor filosofi, vitenskapsteori og i flere enkeltfag. Uten å 
kunne gå inn i slike diskusjoner vil jeg likevel nevne noen poeng 
som kan bidra til bevissthet om at selv idealer kan modifiseres og 
problematiseres. 

Idealet om sannhetssøken står sterkt, men det kan likevel ikke 
alltid oppfylles. Ny forskning kan gi ny kunnskap og endre eller 
sette til side gamle sannheter. Ikke desto mindre må forskningen 
søke å fjerne usanne oppfatninger og bare godta oppfatninger som 
underbygger mulige sannheter med gode argumenter (Kayser 
2015).> Nær sannhetsidealet ligger tanken om sikker kunnskap. 
Heller ikke dette idealet kan oppfylles til fulle. Ut over enkle 
fakta vil det ofte være usikkerhet, eller grader av usikkerhet. 
Eksperimenter og modeller som forenkler og idealiserer, blir min- 
dre representative. Fysiker og vitenskapsteoretiker Ragnar Fjelland 
har pekt på at sikkerhet ble et grunnleggende mål innenfor viten- 
skapsidealet som ble etablert i renessansen, med avgjørende vekt 
på matematikk. Dermed ble innsikter fra tidligere renessansehu- 
manister som Erasmus og Montaigne forkastet. De la vekt på men- 
neskenes endelighet og feilbarlighet, slik at fullstendig sikkerhet 
ikke kan oppnås. Spørsmålet ble hvordan man kan gjøre det beste 
ut av situasjonen, når man tar hensyn til vår usikkerhet og feilbar- 
lighet. Fjelland argumenterer for at disse innsiktene også er gyldige 


5 Se også sannhetsdebatten blant historikere 1999-2000, gjengitt i Myhre (2014), 
s. 40-43. 

i dag. Spesielt er det viktig at vitenskapelig usikkerhet klargjøres og 
problematiseres i presentasjonen av undersøkelser (Fjelland 2003, 
s. 255-271). Idealet om objektivitet er kanskje det mest omdisku- 
terte. I 1960- og 70-årene var det stor debatt om det er mulig for 
en forsker å være objektiv. Det ble lagt vekt på fortolkninger og 
hermeneutisk tilnærming. Noen gikk langt i å hevde at bare en 
som selv tilhørte en bestemt gruppe, kunne utforske den, enten det 
gjaldt arbeidere, kvinner eller samer. I dag er det få som vil hevde 
det. De fleste vil ha syn for forskningens kontekst og forskeres mer 
eller mindre implisitte verdisyn. Det er også noen steder der sub- 
jektivitet er framherskende. En undersøkelse og en framstilling har 
som regel et subjektivt utgangspunkt. I valg av tema kan subjektiv 
interesse ofte være en positiv drivkraft. Likeledes kan tolkninger i 
konklusjonene vanskelig være objektive eller sanne. De kan hel- 
ler ses som mer eller mindre godt underbygde, og hypotesene som 
svekket eller styrket. I framstillingen av undersøkelsen, mellom 
innledningen og konklusjonen, får vi, også i såkalte fortolkningsfag 
som de humanistiske, bestrebe oss på en nøktern og balansert tekst 
som etter beste evne er preget av åpenhet, nysgjerrighet og kritisk 
tenkning. Det gjelder både i søken etter data, i bruken av kildene, i 
valg av metode og i argumentasjonen, inkludert det å unngå å være 
selektiv for å fremme et bestemt synspunkt. 

De tre idealene om søken etter sannhet, sikkerhet og objekti- 
vitet ligger til grunn for normen om etterrettelighet. De kan like- 
vel ikke tas for helt selvsagte, men fordrer at det utvises en viss 
ydmykhet overfor begrensninger ved at vi ikke kjenner framtidig 
forskning, og ved at premisser, verdier og kontekst klarlegges for 
den forskningen som presenteres. Dette kan være mer åpenbart 
og kanskje viktigere i kultur- og samfunnsfag, som gjerne er for- 
tolkningsfag, men det gjelder i prinsippet også andre fag. Med en 
rund formulering kan man si at idealene skal søkes oppfylt så godt 
som mulig. 

Mer konkret utformet kan normen om etterrettelighet dreie 
seg om at data skal vere reelle og ikke oppdiktede, at de gjen- 
gis korrekt og ikke forfalsket, at kilder og metoder ikke brukes 
selektivt, at andres arbeider ikke gjengis feilaktig, og at kildeut- 
valg og framstilling er fri for tendens. Her folger noen eksempler 
pa dette. 

Den engelske historikeren David Irving gir eksempel pa oppdik- 
tede data og selektiv bruk av kilder som resulterer i en klar tendens. 
I boka Hitler's war (1977) hevder Irving at Hitler ikke ga ordre til 
jødeutryddelsen, og at jøder ikke ble drept i gasskamre. Irving fikk 
til dels velvillig mottakelse, blant annet av historiker Hans Fredrik 
Dahl, som la vekt på at Irving er flink til å lete fram kilder (Fure 
1997, S. 11). Kritikken mot kildebruken ble imidlertid massiv fra 
et større historikerkorps. Ankepunktene var særlig manglende 
problemstillinger og usammenhengende argumentasjon, skjeve 
utvalg fra kildene, dårlig underbygde tolkninger og at framstillin- 
gen var preget av at han var meningsfelle med Hitler. Det ble påvist 
at han utelot, manipulerte og diktet opp kilder når han hadde bruk 
for det (Fure 1997, s. 21). En av de sterkeste kritikerne var den ame- 
rikanske teologen og historikeren Deborah Lipstadt, som hevdet at 
Irving bevisst forvrengte og forfalsket kilder, og karakteriserte ham 
som holocaustfornekter. I 2000 stevnet Irving Lipstadt for ære- 
krenking for påstanden om at han tilpasset historiske fakta til sin 
egen politiske agenda. Han tapte rettssaken (Ruyter 2003, s. 340). I 
2006 ble han selv dømt til tre års fengsel av en østerriksk domstol, 
for å ha benektet holocaust. Historikere ved det norske Senter for 
studier av Holocaust og livsynsminoriteter (HL-senteret) betegner 
i dag Irving som «en av verdens mest kjente holocaustbenektere» 
(Molbæk-Steensig 2011). 

Det kan ellers være vanskelig å trekke grenser for det aksep- 
table når det gjelder tendens i framstillingen. Det var riktignok 
klart over grensen da historikere i Sovjet måtte eller ville godta 

at Trotskij i mange år ble fjernet fra historieboker fordi han ikke 
passet inn i den herskende ideologien. Det er ikke fullt så klart når 
det gjelder forskningen om den franske revolusjonen fra 1789, som 
i lang tid var preget av radikale historikere som sympatiserte med 
revolusjonen. I 1960-70-årene kom en reaksjon, de såkalte revisjo- 
nistene, som var mer preget av en konservativ holdning og skrev 
revolusjonshistorien om i den retningen (Vovelle 1990, s. 62-78). 
Innenfor begge retningene kan det være snakk om framstillinger 
med tendens. Det viktige blir da i hvilken grad det gjøres rede for 
valg og verdier som ligger til grunn. 

Vi har også eksempler fra norsk historie. Da Ernst Sars skrev 
om forfatningskampene i 1880-årene, framsto han ikke som nøy- 
tral. Han holdt partiet Venstre for å være nødvendig for den sterke 
nasjonale utviklingen han ønsket (Dahl 1990, s. 191-192). Han 
skrev at «Venstre havde hele Retten paa sin Side, og forsaavidt maa 
Venstres Sejr opfattes som en ubetinget lykkelig Begivenhed, en 
Vending til det bedre i vor Historie» (Sars 1904, s. 662). Her kan 
det diskuteres om begeistringen går ut over balansen i framstillin- 
gen, om konklusjonen kommer på toppen av en saklig og balansert 
framstilling av den politiske historien, eller om en ønsket konklu- 
sjon har gitt farge til framstillingen. Halvdan Koht valgte også side. 
Alt i utgangspunktet i Norsk bondereising (1926) utla han historien 
som en historie om klassekamp. Han så bølger av gjennombrudd 
for bestemte sosiale klasser, først for borgerskap mot adel, så for 
bønder og til slutt for arbeidere. Hans hensikt var å vise hvordan 
arbeiderklassen nærmest naturlig måtte komme til makten (Koht 
1975, S. 1-6). Både Sars og Koht hadde politiske hensikter med 
sine framstillinger, og slik sett har tekstene tendens. Spørsmålet er 
om det gjøres rede for synsvinkelen som er anlagt, og om data- 
ene er etterrettelige og behandlet gjennomsiktig og etterprøvbart. 
Mange fagfolk har diskutert dette, blant annet Geyl (1965), og Ola 
Svein Stugu drøfter i boka Historie i bruk historikeres engasjement 

i nasjonsbyggende og identitetsskapende virksomhet, bade som 
aktører i nasjonale bevegelser og som historieskrivere. Måten å 
motarbeide at slike framstillinger blir nasjonalistiske eller på andre 
måter skjeve, må være som den tyske historikeren Jörn Rüsen fore- 
skriver: å reflektere over sin egen deltakelse og referansebakgrunn 
og klargjøre sitt utgangspunkt (Stugu 2008, s. 58-64). Etter mitt 
skjønn gjør Koht det i sterkere grad enn Sars. 


Etterprøvbarhet 


Så til normen om å være etterprøvbar. Her kan vi raskt føye til: så 
langt som råd er. Normalt fordres det at holdbarheten i undersø- 
kelser må kunne drøftes av andre. Det krever at undersøkelsene 
er tilgjengelige og kontrollerbare, så lenge det ikke bryter med 
normene om personvern og konfidensialitet. Grundig dokumenta- 
sjon og argumentasjon med opplysende henvisninger til både pri- 
meermateriale og litteratur er grunnleggende for gjennomsiktighet 
i framstillingen. Ideelt skulle en undersøkelse kunne gjentas. Noen 
ganger er kildematerialet slik at det ikke er mulig, blant annet når 
forskeren bygger på intervjuer eller annet situasjonsbestemt mate- 
riale. Da må normen om etterprøvbarhet i alle fall gjelde analysen. 
Gjennomsiktighet i framstillingen kan hindre at mulig uredelighet 
forblir skjult. Normen om etterprøvbarhet bidrar med andre ord 
også til å forebygge uredelighet. 

I noen tilfeller kan personopplysningsloven og helseforskningslo- 
ven sette grenser for innsyn i grunnmaterialet. Personvernombudet 
for forskning, Norsk senter for forskningsdata (NSD), tilbyr veiled- 
ning om dette. Men også her kan det være tvilstilfeller og behov 
for grundig gjennomtenkning av alternativer. Lukkede forsknings- 
arkiver kan for eksempel være et mulig alternativ til makulering. 
Data kan heller ikke i alle situasjoner holdes tilbake av hensyn 
til personvernet, det gjelder for eksempel doktorgradskommisjo- 
ner som etter reglementet kan kreve at kandidaten legger fram 

grunnlagsmateriale og eventuelt utfyllende tilleggsinformasjon 
(UiB 2013b). 

Etterprovbarheten er avhengig av redelig bruk av kildemateriale 
og andres arbeider. Dette er sentralt i forskningen og i forsknings- 
etikken og er mye omtalt og diskutert. Brudd pa normene her har 
fort til mange saker, ikke minst nar det gjelder sporsmal om plagiat. 
I flere fag er plagiering den mest utbredte formen for uredelighet. I 
prinsippet er det likevel enkelt 4 forebygge. Losningen er a tilegne 
seg god henvisningsskikk og god sitatskikk.° 

God henvisningsskikk fordrer at det gis mest mulig noyaktig opp- 
lysning om forfatter, tittel, sider, utgivelsessted og -år. Det er en 
god del litteratur å støtte seg til for å lære god henvisningsskikk, 
både når det gjelder noteapparat og litteraturliste (Alver og Øyen 
1997; Aasen 2005; NESH 2016, pkt. 26; Spangen 2007). Trening i 
god henvisningsskikk begynner med rette tidlig. Det er pensum 
i videregående skole å tilegne seg god henvisningsskikk, og på 
universiteter fordres det fra studiestart kjennskap til redelig bruk 
av andres arbeider (Berge, Jomisko og Næss 2006, s. 140-141; Dahl 
mfl. 2006, s. 221-222; Michelsen mfl. 2006, s. 216-217; Røskeland 
mfl. 2006, s. 251-254; UiB 03.12.2008). 

For sitat er det klare regler. Begynnelse og slutt må markeres 
tydelig, sitatet bør være ordrett, og det skal alltid gis henvisning til 
kilden sitatet er hentet fra. Det bør gis dobbelthenvisning dersom 
sitatet ikke er hentet fra originalen, slik at man ikke underslår 
det arbeidet en annen har gjort for å finne fram stoffet. Når man 
skjærer ut et sitat, skal man være kildelojal, ikke ta sitatet ut av sin 
egen sammenheng, og man skal forklare hva sitatet sier i den nye 
tekstsammenhengen, som er forskjellig fra den opprinnelige. Disse 
reglene er det normalt enkelt å lære seg og følge. 


6 Se videre om plagiat, sitat, parafrase og god henvisningsskikk i Rognstad mfl. 
(2013), særlig kapittel 5. 

Parafraser er ikke alltid like lette 4 forholde seg til som sitater. 
Å parafrasere vil si å gjengi med egne ord et tekstutsnitt, et poeng 
eller liknende fra andres arbeider. Normene for parafraser likner på 
sitatreglene. De skal markeres klart, gis tilstrekkelige henvisninger, 
være tro mot innholdet i originalteksten og ikke inneholde umar- 
kerte sitater. I sin bok om å skrive akademiske oppgaver skiller den 
italienske semiotikeren og filosofen Umberto Eco mellom en ærlig 
parafrase, som følger parafrasenormene og er mer kortfattet enn 
originalteksten, og en falsk parafrase, som ikke er markert klart, og 
som delvis skriver av originalen (Eco 1997, s. 162-163). Eco har et 
instruktivt eksempel med flere varianter, som er omtalt i boka God 
skikk (Rognstad mfl. 2013, s. 48-50). 

Dersom sitater og parafraser ikke markeres klart nok eller mang- 
ler henvisninger, er veien kort til plagiat. Plagiat er en alvorlig 
form for vitenskapelig uredelighet. I NESHs Forskningsetiske ret- 
ningslinjer for samfunnsvitenskap, humaniora, juss og teologi er 
plagiat definert slik: «Plagiat i forskningsetisk forstand er å ta noe 
fra andre og presentere det som sitt eget uten god henvisning til 
kildene» (NESH 2016, pkt. 27). Det er som nevnt ikke enighet om 
at handlingen må være bevisst. En autoritet når det gjelder plagiat, 
den engelske antropologen Jude Carroll, definerer plagiat slik: 
«Plagiarism is passing off someone else's work, whether intentio- 
nally or unintentionally, as your own for your own benefit» (Carroll 
2002, S. 9). Carroll gir oss en forpliktelse til å vite. Samtidig gir hun 
anvisninger på praktiske øvelser, blant annet ved å endre en tekst 
bare litt i mange små steg, for så å drøfte hvor grensen for plagiat 
går (Carroll 2002, s. 42). 

Umberto Ecos falske parafrase inneholder et skjult sitat. En 
hovedregel for å unngå plagiat er at man ikke skriver av uten at 
det er markert som sitat. Ofte pekes det på at det er den man- 
glende henvisningen som er problemet, slik for eksempel forlaget 
gjorde da det ble påvist plagiat i verket Historien om Norge 

(Rognstad mfl. 2013). Ja, det skal gis henvisning, men det er ikke 
nok. Det er enda alvorligere nar det skrives av uten at det mar- 
keres som sitat. Et umarkert, skjult sitat er å plagiere, selv om det 
er gitt henvisning. Distinksjonen mellom plagiat og dårlig hen- 
visningsskikk dreier seg om at de representerer normbrudd med 
ulik alvorlighetsgrad. Dette reflekteres blant annet i ulike typer 
sanksjoner. Et rotete eller mangelfullt henvisningsapparat regnes 
som sjusk. For studentarbeider, inkludert forskningsarbeider til 
masterstudenter, kan sjusk i henvisningsapparatet føre til dårligere 
karakter. For mer etablerte forskere vil det senke den samlede vur- 
deringen av arbeidets kvalitet. Påvist plagiat regnes derimot som 
fusk, som det kan reageres strengere mot. Studenter kan ifølge uni- 
versitets- og høyskoleloven” bli utvist fra universitetet, med varsel 
til andre læresteder.” Forskere kan få publiserte arbeider trukket til- 
bake og bli fratatt akademiske grader (Vinther 11.01.2016). I beste 
fall virker dette også avskrekkende og dermed indirekte forebyg- 
gende mot nye redelighetsbrudd. 

Avskrifter behøver ikke å være helt ordrette for at de skal regnes 
som plagiat. Det er nok at teksten er tilnærmet lik originalen. Det 
kan for eksempel dreie seg om oversettelse, en omskriving av ver- 
bets tid eller liknende små endringer. I vitenskapelig sammenheng 
er det heller ikke bare utformet tekst som kan plagieres, men også 
idéer, materiale, disposisjon, hypoteser, begreper, teorier, tolknin- 
ger, resultater og så videre. Dette skiller det forskningsetiske plagiat- 
begrepet fra de juridisk definerte sitatreglene i åndsverkloven, som 
først og fremst dreier seg om tekstens utforming. Helt klart skille er 
det imidlertid ikke. Loven sier også at sitering må følge god skikke. 


7 Lov 1. april 2005 nr. 15 om universiteter og hoyskoler (universitets- og hoyskolelo- 
ven), § 4-8 og $ 4-9. 

8 Om rutiner ved mistanke om fusk, se f.eks. «Kvalitetssikring av eksamen» 
(AHKR 2009). 

9 Lov 12. mai 1961 nr. 2 om opphavsrett til åndsverk m.v. (åndsverkloven), $ 22. 

I en drøfting av hva dette betyr for vitenskapelige og faglitterære 
tekster, viser juristen Ole-Andreas Rognstad nettopp til at det er 
«all grunn til å tillegge [de forskningsetiske] retningslinjene betyd- 
ning ved vurderingen av hva som er god skikk» (Rognstad mål. 
2013, S. 59, 86-88, sitat s. 88; jf. NESH 2016, pkt. 27). 

Hvorfor er det galt å plagiere? Plagiat bryter redelighetsnormene. 
Teksten er ikke hva den gir seg ut for å være, den er ikke etterret- 
telig. Den skjuler sine spor, den er ikke etterprøvbar. Teksten er 
stjålet fra andre, forfatteren bedrar opphavsforfatteren. Den som 
plagierer, svikter målsettingen om å arbeide selvstendig i studier 
og forskning. Forskeren svikter målsettingen om å levere origi- 
nale bidrag i forskningen. Når plagiat blir offentlig kjent, kan det 
skade omdømmet ikke bare til den som plagierer, men også til fors- 
kningsmiljøet. Ikke minst innebærer plagiering at forskeren eller 
studenten svikter seg selv og feiler i forskning og studier."* 

Enkelte synspunkter som er kommet til uttrykk er egnet til å 
svekke alvoret i å plagiere. Da det ble avdekket at forfatter Karsten 
Alnæs i sitt verk Historien om Norge hadde plagiert en rekke andre 
forfattere (Rognstad mfl. 2013), var det også røster som hevdet at 
plagiering er vanlig. Sosiologen Kjetil Rolness viste til at «alle gjør 
det» og «alle kjenner noen...» (Rolness 2005). Denne tankegangen 
kunne i konsekvens føre til at bare mange nok jukser, skulle det bli 
akseptert som grei praksis. Slik kan det ikke være. 

I den såkalte Rekkedal-saken ble det også gjort forsøk på å 
alminneliggjøre plagiat og derved gjøre det mindre alvorlig. Nils 
Marius Rekkedal tok hovedfagseksameni historie ved Universitetet 
i Bergen i 1980 og ble siden professor i Sverige. Da han kom under 


10 Såkalt selvplagiering er et spesielt tilfelle. Er det uredelig å skrive av egne tekster? 
Etter mitt skjønn dreier dette seg mest om muligheten for å oppnå dobbel betaling, 
få uttelling for et arbeid flere ganger, i publikasjonslisten eller i form av økonomisk 
belønning. Det er slik sett i slekt med såkalt salamisering, å stykke ut en under- 
søkelse i urimelig tynne skiver og dermed oppnå uttelling for flere titler. Se også 
NESH (2016), pkt. 27. 

mistanke for plagiat, ble vurderingen av hovedoppgaven hans lagt 
til Forskningsetisk utvalg ved Institutt for arkeologi, historie, kul- 
tur- og religionsvitenskap (AHKR) i Bergen. Utvalget kom til at 
det forelå plagiat, noe som også ble gjengitt i Dag og Tid. Rekkedal 
hevdet på sin side, ifølge intervjuet i Dag og Tid, at «Slik var det 
i den tida» (Hustad 2010). Om den er rett gjengitt, innebærer 
uttalelsen en krenkelse av Rekkedals lærere og medstudenter. 
Universitetsledelsen valgte imidlertid å legge vekt på at saken var 
gammel, og henla den (Hustad 2010). Det hører med til historien 
at UiB i dag deler ut en folder til studentene der det understre- 
kes at universitetets rett til å annullere eksamen som følge av fusk, 
ikke foreldes (UiB 2015). Det står det også i universitets- og høy- 
skoleloven $ 4-7. 

Det er et godt poeng at studenter og forskere må være kjent med 
både normene for god praksis og reglene for sanksjoner dersom nor- 
mene brytes. I fuskesakene på juss ved Universitetet i Bergen i 2008 
ble dette aktualisert. I alt ble 228 studenter mistenkt og gransket for 
juks. Saken ble undersøkt av et eget utvalg, og plagiat ble påvist. I et 
pilotutvalg var besvarelsene 70 prosent eller mer sammenfallende 
med andre besvarelser. Fakultetet mente det burde tas i bruk både 
advarsel, annullering og utestengning. Men Den sentrale klage- 
nemnd ved UiB mente at fakultetet ikke hadde formidlet tydelig nok 
hvor grensene for plagiat går, og heller ikke kontrollert studentene 
godt nok. Som et resultat ble det ikke satt i verk noen sanksjoner 
(UiB 2008, s. 5-6; Fagerheim 2008). Her er det fristende å gjenta at 
sitat- og henvisningsregler er skolelærdom, og regne med at studen- 


ter har en viss evne til å orientere seg videre også i slike spørsmål. 


Elskverdighet 


Elskverdighet har ikke hatt den samme sterke statusen som 
vitenskapelig norm som etterrettelighet og etterprovbarhet. 
Men elskverdighet kunne også i denne sammenhengen fortjent 

større oppmerksomhet. Elskverdigheten henger særlig sammen 
med kravet om etterprøvbarhet og utøves for en stor del gjen- 
nom redelig bruk av andres arbeider, der man gir opplysende og 
tilstrekkelige omtaler og henvisninger. Dette gjelder enten man 
står i gjeld til et benyttet avsnitt fra en bok, en opplysning eller 
idé man har fått fra en forfatter, gjennom samtale med en forsker 
eller gjennom diskusjon på et seminar. Når man bygger på andre 
forskere og forfattere, er det om å gjøre å gi tilbørlig kreditt for 
det arbeidet de har nedlagt. Umberto Eco har et godt uttrykk for 
dette: Man betaler sin gjeld tilbake til dem man har hatt glede av og 
bygger på (Eco 1997, s. 165-166). Her kommer også poenget med 
dobbelthenvisning inn. Bygger man på en forfatter som selv gir 
henvisninger til eget kildearbeid eller refererer andre forfattere, 
skal man i alle tilfeller gi kreditt til den forfatteren man faktisk 
bygger på. Det blir underslag dersom det bare refereres direkte 
til originalen, uten å nevne forfatteren man fant kilden hos. Det 
gis lett inntrykk av at man selv har arbeidet med originalkilden. 
Historien om Norge ble kritisert også for dette. I bindet Under 
fremmed styre brukte Alnæs åpenbart en tekst av Øystein Rian 
som forelegg, uten at Rian ble tydelig kreditert for det; i stedet gis 
det inntrykk av at Alnæs siterer direkte fra 1600-tallskilder, som 
det altså er Rians fortjeneste å ha brakt fram (Rognstad mfl. 2013, 
S. 142-43, 290-291). Alnæs betalte ikke sin gjeld til Rian. En 
annen ting er at en henvisning til den opprinnelige kilden kan gi 
tilleggsopplysninger som en leser kan ha glede og nytte av. Derfor 
kan dobbelthenvisninger være hensiktsmessige. Man behøver 
ikke være så redd for at det kan bli mange henvisninger. Ut over 
den helt elementære allmenneide kunnskapen er det en god regel 
å følge oppfordringen: Vær generøs med referanser (Alver og Øyen 
1997, 8. 162). Det er bedre med en referanse for mye enn en for 
lite. Mellom kolleger kan elskverdighet bidra til å fremme intel- 
lektuell åpenhet og godt fagfellesskap. 

Elskverdigheten omfatter ikke bare dem man bygger pa, den 
gjelder også leseren, enten det er bedømmelseskommisjoner, kol- 
leger eller allmennheten. Når man gjengir andre, enten det er som 
sitat eller parafrase, kan den nysgjerrige leseren gå videre ved hjelp 
av gode henvisninger. De vil da fungere som veiledning, slik at den 
som ønsker det, kan finne ut mer selv. Gode henvisninger setter 
også den kritiske leseren i stand til å gjennomføre sin etterprøving 
av om sitater er korrekte, og om parafraser og kildegjengivelser 
er ordentlig gjort. På denne bakgrunnen har professor i sakprosa 
Johan Tønnesson gjennom sine studier av historikertekster for- 
mulert et retoriske etos: «Jeg er elskverdig overfor mine lesere» 
(Tønnesson 2004, s. 236). Det burde være en god rettesnor for for- 
skere, som for forfattere flest. 

Til sammen vil normer om å være etterrettelig, (bruke reelle og 
korrekt gjengitte data, ikke være selektiv eller tendensiøs), være 
etterprøvbar (framstille undersøkelsen gjennomsiktig og kontrol- 
lerbar så langt det er råd) og være elskverdig overfor kolleger og 
andre lesere kunne gi utgangspunkt for å etterstrebe vitenskapelig 
redelighet og bygge god akademisk folkeskikk. 


Hva kan gjøres for å fremme god 
akademisk folkeskikk? Om ansvar og 
noen konkrete tiltak 


Hovedansvaret for at forskningen følger redelighetsnormene, ligger 
når det kommer til stykket, hos den enkelte studenten og forskeren. 
Det gjelder selv om strukturelle forhold som prestasjons- og publi- 
seringspress kan gjøre arbeidsforholdene vanskeligere. Den enkelte 
fritas likevel ikke fra ansvaret for å arbeide etter redelighetsnor- 
mene. Man kan selv gjøre mye ved å skaffe seg informasjon, søke 
forskningsetisk kunnskap, delta på kurs og i annen undervisning i 
forskningsetikk, være fagfelle i seminarer og drøfte forskningsetiske 

problemstillinger. Det fins god hjelp å få flere steder for å øve opp 
redeligheten. På nettsidene til De nasjonale forskningsetiske komi- 
teene (www.etikkom.no) ligger det forskningsetiske retningslinjer 
for ulike fag, der man finner oversiktlige innføringer. For øvrig er 
min beste anbefaling Forskningsetisk bibliotek", som har oppslag 
over mange temaer, mange artikler og mange eksempler. Noen 
læresteder har laget egne veiledninger, der flere er lagt ut på nettet, 
som «Bruk av kilder i skriftlige arbeider» ved Universitetet i Bergen 
(UiB 03.12.2008). 

Ikke bare den enkelte, men også institusjonene har ansvar for 
forskningsetikken. Det er slått fast i universitets- og høyskolelovens 
første paragraf, Faglig frihet og ansvar: «Universiteter og høysko- 
ler skal fremme og verne akademisk frihet. Institusjonene har et 
ansvar for å sikre at undervisning, forskning og faglig og kunst- 
nerisk utviklingsarbeid holder et høyt faglig nivå, og anerkjente 
vitenskapelige, kunstfaglige, pedagogiske og etiske prinsipper.»’” 
Kunnskapsdepartementet utdypet dette i sitt diskusjonsnotat til 
konferansen «Å gjøre det riktige», der revisjon av forskningsetikk- 
loven ble diskutert: «Ansvaret innebærer at forskningsinstitusjoner 
forplikter seg til at institusjonens forskning er etisk forsvarlig og 
utført i samsvar med gjeldende forskningsetiske normer, samt å 
fremme god forskningsetikk, herunder forebygging og behandling 
av uredelighet i forskning» (Kunnskapsdepartementet 2015, s. 17). 
Institusjonene forpliktes til a fremme god forskningsetikk, inklu- 
dert å forebygge og å behandle uredelighet. Igjen kunne vi se at 
pressen la hovedvekt på sanksjonene. Avisa Klassekampens opp- 
slag om konferansen bar tittelen: «Nå skal jukserne tas» (Nilsen 
2015). Det er viktig for samfunnet og for forskningen at jukset tas. 


11 Se: www.etikkom.no/FBIB. 
12 Lovo1.april 2005 nr. 15 om universiteter og høyskoler (universitets- og høyskole- 
loven), $ 1-5. 

Men det er ikke hele saken. Det kan til og med argumenteres for at 
det viktigste er å fremme redeligheten. 

Universitetet i Bergen har for sin del uttrykt seg klart om for- 
holdet mellom å arbeide for redelighet og mot uredelighet: 
«Universitetet i Bergen ønsker å legge størst vekt på det proaktive 
arbeidet når det gjelder etikk og redelighet, selv om det også er 
nødvendig med reaktive tiltak. Målet skal være at studentene skal 
utdannes i akademisk etikk og redelighet for å dyktiggjøre dem 
som studenter, akademikere og senere yrkesutøvere. Tilegnelse av 
akademiske normer og verdier foreslås inkorporert som ønsket 
læringsutbytte i alle studier og på alle nivå» (UiB 2009). Her er den 
positive siden ved forskningsetikken framhevet som den viktigste: 
opplæring i god skikk, så både studenter og ansatte akademikere 
kan dyktiggjøre seg i å etterleve normene. 

Opplæring blir nøkkelordet. Opplæring og undervisning skal vel 
å merke skje ikke bare én gang og på ett nivå, men i alle studier og 
på alle nivåer. Det blir da et viktig poeng at opplæringen tilpas- 
ses nivået. I tillegg til veiledninger som studenter og forskere selv 
kan finne på nettet, har noen institusjoner også organisert opp- 
læring på ulike nivå. Doktorgradsstudenter skal etter reglementet 
skoleres i forskningsetikk som ledd i opplæringsdelen av graden. 
Noen fakulteter har egne kurs om forskningsetikk i tilknytning til 
avhandlingene. Noen læresteder har etablert egenerklæringer som 
selvstendig arbeid ved innlevering av oppgaver på lavere nivå. Flere 
læresteder har opprettet forskningsetiske utvalg på institusjons- 
nivå, ved Universitetet i Bergen heter dette Redelighetsutvalget, som 
også holder bevisstgjørende møter og kurs. Det fins en del kortere 
innføringer i akademisk skriving på 100- og 200-nivå. Enkelte fag, 
der personvernhensyn er særlig viktige, har i sin metodeopplæring 
mer intensiv undervisning i forskningsetikk, deriblant om redelig- 
hetsspørsmål. I alle fall ett lærested har en handlingsplan for fors- 
kningsetikk i undervisningen (UiB 2009). Noen av forslagene er 

satt ut i livet. Redelighetsutvalget har arrangert frokostseminarer 
om avgrensede tema, og man kan delta på liknende seminarer i regi 
av De nasjonale forskningsetiske komiteene. Alt dette er jo positivt. 
Men det kunne vært flere tilbud, og de kunne vært mer systematisk 
utbredt. Det meste er nå opp til den enkelte institusjonen. En del 
fag tilbyr ingen spesiell undervisning. For etablerte forskere er til- 
takene få og spredte. Her er det mye å ta fatt i. 

Det fins noen få eksempler på tilpasset undervisning ut over det 
som vanligvis gis. Ved Institutt for AHKR, som består av fire fag, 
ble det i 2010 etablert et forskningsetisk kurs for alle instituttets 
masterstudenter. Studentene gis en innføring i forskningsetikk og 
får presentert konkrete forskningsetiske dilemmaer. Lærernes egne 
erfaringer suppleres med eksempler fra etikkomiteenes publikasjo- 
ner. De forskningsetiske retningslinjene fra NESH utgjør en sen- 
tral del av arbeidsmaterialet, og Forskningsetisk bibliotek anvendes 
hyppig. Gjennom hele kurset står bevisstgjøring og diskusjon i sen- 
trum. Deltakerne får ingen eksamen, men de får et bevis på at de 
har fulgt kurset, og hva kurset har inneholdt. Dette masterkurset 
er muliggjort ved at det var skapt en ramme på instituttet. I 2008 
var det opprettet et eget Forskningsetisk utvalg ved AHKR, så vidt 
vites det første i sitt slag på instituttnivå. Utgangspunktet var opp- 
fatningen om at forskningsetikken hører med i fagene, og at opplæ- 
ringen bør skje som del av fagenes egen virksomhet. Utvalget fikk 
i mandat å kartlegge aktuelle forskningsetiske problemer og pro- 
blemområder i instituttets forskning, undervisning og formidling, 
utarbeide forslag til forskningsetiske undervisningsopplegg og gi 
råd til instituttledelsen i konkrete saker (AHKR 2008). Innenfor 
rammene av dette utvalget er masterkurset holdt hvert semester, 
med utvalgets fire medlemmer som lærere. 

Det var en viss diskusjon blant kolleger. Flere mente at forsknings- 
etikk måtte være den enkelte veileders ansvar. Få trodde at studenter 
ville se seg tjent med å bruke tid på dette. Men studentene strømmet 

til, var interesserte og ba om mer. Seerlig har de onsket a fa ta fram 
forskningsetiske utfordringer i sine egne masterprosjekter. De ser at 
kurset er viktig for avhandlingsarbeidet, og at de slik sett far uttel- 
ling ved at avhandlingen tjener pa det, og de mener at kursbeviset 
kan bli nyttig for mange nar de skal soke jobb. De har understreket 
i evalueringene hvert semester at nærheten til faget og faglærerne er 
særlig interessant og lærerik. Uten at det er undersøkt systematisk, 
har det vært en del tilbakemeldinger fra studenter at bevisstgjøring 
gjennom kurset førte til at de gjorde grundigere forskningsetiske 
diskusjoner i avhandlingene enn de ville ha gjort uten kurset, og at 
de ikke minst hadde nytte av kurset i arbeidet med parafraser og 
referanser. Studentene har altså vært mer positive og åpne for å dis- 
kutere forskningsetiske problemstillinger enn faglærerne, noe som 
antyder at faglærere kan trenge etterutdanning. Det gjelder ikke 
minst dem som er veiledere, og det vil jo i praksis si de fleste. For 
utvalget var det oppmuntrende da det ble belønnet med fakultetets 
pris for utdanningskvalitet, Spurveugleprisen, i 2013 (UiB 20130). 

Undervisningen bør legge størst vekt på å fremme redelighet. Å 
fremme redeligheten er også den beste måten å forebygge uredelighet. 
Det enkleste er rett og slett at uredelighet ikke finner sted. Det kan 
nok være en fare for at enkelte likevel vil prøve å jukse. Derfor må 
kontroll og sanksjoner være i beredskap. 

Det er etter hvert utarbeidet egnede verktøy for å oppdage rede- 
lighetsbrudd, som tekstgjenkjenningsprogrammet Ephorus. Det 
er imidlertid viktig å være oppmerksom på slike programmers 
begrensning. Normalt tar de ikke oversettelser og nesten-avskrift. 
Det er fremdeles nødvendig med årvåkne sensorer, lærere og fag- 
feller. Her kan det være grunn til å rope et varsku: Det er egnet 
til å svekke kvalitetskontrollen når eksamenskommisjoner blir 
redusert til én eller to personer, og når fagfellevurderinger blir for 
raske og skjematiske. Kanskje er det en god idé å etablere varsler- 
rutiner som er ikke-stigmatiserende for både varsler og mistenkt, 

noe i retning av et ombud for mistanke om uredelig forskning, slik 
det er etablert i Tyskland: Ombudsman fiir die Wissenschaft}. Det 
kan i alle fall arbeides mer med å etablere hensiktsmessige rutiner 
for å håndtere mistanker og å gjøre rutinene kjent. Her er institut- 
tene sentrale i første omgang. Ved AHKR er det utarbeidet enkle, 
men faste rutiner for hva man gjør ved mistanke om fusk (AHKR 
2009). Det gjelder å søke løsninger på så lavt og nært nivå som 
mulig, først ved institutt, så fakultet, så universitet, og på alle nivåer 
bør det helst være et forskningsetisk utvalg. Rekken vil da toppes 
med det nasjonale Granskingsutvalget som en fjerdeinstans. Etter 
behandling i øverste instans går saken tilbake til institusjonen, som 
i kraft av å være arbeidsgiver må ha ansvar for flere typer sank- 
sjoner. Sanksjoner mot uredelighet er på sin plass og understreker 
alvoret i uredelige handlinger. Sanksjoner kan virke avskrekkende, 
og slik sett kan de fungere forebyggende, på indirekte vis. Men det 
erjo den mest negative måten å forebygge på. 

Avslutningsvis vil jeg poengtere noen punkter for skjerpet 
innsats. Den enkelte forsker kan skjerpe sin forskningsetiske opp- 
merksomhet både for seg selv og som fagfelle overfor andre. 
Institusjonene kan skjerpe innsatsen og tilby mer undervisning om 
redelighetsnormene på alle plan og i alle fag. Det bør inkludere 
trening i god henvisningsskikk og ærlig parafrasering fra starten 
og hele veien, og det bør telle mer til eksamen. Det kan vises bedre 
i vurderingene at studenter, stipendiater og andre forskere har tatt 
nødvendige forskningsetiske hensyn og drøftet de forskningsetiske 
dilemmaene i arbeidet. Det kan utarbeides klare rutiner og forma- 
lisert saksgang for håndtering av mistanke om fusk, plagiat, med 


13 Deutsche Forschungsgemeinschaft (DFG) opprettet i 1999 Ombudsman der DFG, 
en uavhengig komite som skulle tilby assistanse til alle forskere i spørsmål om god 
akademisk praksis og vitenskapelig uredelighet. Ombudet ble i 2010 omdøpt til 
Ombudsman fiir die Wissenschaft. Ombudet kan kontaktes direkte av den som 
måtte ønske det (www.dfg.de; Beisiegel 2007). 

ansvar lagt bestemte steder. Det kan opprettes egne forsknings- 
etiske utvalg pa instituttene og pa fakultetene. De bor ha ansvar 
bade for å fremme god skikk, sørge for at det kommer i stand 
undervisningsopplegg, kurs og liknende, og de bør komme inn i 
saksbehandlingen ved mistanke om fusk. På universitetsnivå er det 
gjerne alt et forskningsetisk utvalg eller redelighetsutvalg som har 
begge disse funksjonene, men de positive tiltakene som fremmer 
den gode skikken, er foreløpig sparsomme. Universitetene kunne 
ha gjort forskningsetikken med redelighetsspørsmål mer synlig 
alt gjennom den obligatoriske examen philosophicum i starten av 
studiet. Målsettingen der om å gjøre studentene mer bevisst viten- 
skapens grunnlagsproblemer og å trene kritisk og selvstendig tenk- 
ning kunne i større grad inkludert forskningsetikk, både i pensum 
og i undervisning. De institusjonene som ikke alltid krever ex.phil., 
som de statlige høyskolene, kunne tatt mål av seg til å innføre en 
slik variant med mer vekt på forskningsetikk. Noen har tenkt større: 
Dannelsesutvalget foreslo i sin innstilling ikke bare en mindre for- 
beredende prøve, men et års studium for å fremme akademisk 
dannelse hos studentene (Dannelsesutvalget 23.06.2009, s. 19-20). 
Der hadde det vært rom for en større drøfting av redelighetsspørs- 
mål. Er målsettingen å fremme fordypning og refleksjon, er ikke 
nødvendigvis lengre studietid en ulempe. Kanskje den vitenskape- 
lige redeligheten i det hele tatt hadde vært tjent med at tidsfristene 
ikke var så knappe, og at prestasjons- og publiseringspresset hadde 
vært noe lettere. 

De nasjonale forskningsetiske komiteene gjør alt en stor innsats 
ved å uttale seg om forskningsetiske sider ved innkomne saker. En 
del helsefag må også få godkjent prosjekter gjennom de regionale 
komiteene, REK-systemet under den medisinske komiteen NEM. 
Prosjekter som inkluderer personsensitive data, må meldes, even- 
tuelt godkjennes, av NSD eller Datatilsynet. Komiteene skal også 
ha kreditt for sitt nettbaserte forskningsetiske bibliotek, for å holde 

kurs og moter og ha utarbeidet forskningsetiske retningslinjer for 
de fleste fag. I tillegg kan komiteene styrke sin innsats mer direkte 
overfor forskningsinstitusjonene og være en større pådriver for a 
sette forskningsetikken på dagsorden. Det var et tilløp med fors- 
kningsetisk sommerskole som ble holdt i 2008 og 2009 i regi av 
Redelighetsutvalget ved UiB i samarbeid med De nasjonale fors- 
kningsetiske komiteene (Redelighetsutvalget 2008, 2009). 

Forskningsrådet stiller for sin del forskningsetiske krav til søkere: 
«Søknaden til Forskningsrådet skal gjøre rede for relevante etiske 
spørsmål, og blir vurdert ut fra dette», og det kreves en nærmere 
beskrivelse av hvordan etiske problemstillinger er ivaretatt i et pro- 
sjekt. (Norges forskningsråd [2004] 2016). Dette innebærer krav 
til bevissthet om forskningsetiske vurderinger i positive vendinger. 
Men det er lite spesifikt. Redelighet er ikke uttrykkelig nevnt, og 
slett ikke uredelighet. Forskningsrådet bør i sitt arbeid kunne sikre 
god kompetanse på hva som er relevante etiske spørsmål, og hvor- 
dan ivaretakelsen kan følges opp. 

Departementet kunne ha lagt for dagen en større iver når det 
gjelder å bistå forskersamfunnet med å fremme redelig forskning. 
Ikke som detaljerte pålegg, men ved å oppfordre institusjonene til i 
større grad å gjøre rede for hva de faktisk gjør for å oppfylle ansva- 
ret sitt til å bygge redelighet og håndtere mistanker om uredelig- 
het. Det kommer en gylden anledning til å gjøre det i samband 
med revisjonen av forskningsetikkloven. Da kan det koples på en 
påminning og helst en utdyping av hva det vil si når loven forplik- 
ter institusjonene til at undervisning og forskning følger anerkjente 
etiske prinsipper. 

De politiske myndighetene, lovgiverne, har satt rammene for 
forskningsetikken og redelighetsarbeidet i og med lovgivningen. 
Revisjonen av forskningsetikkloven ligger i skrivende stund rett 
foran dem. Proposisjonen ble lagt fram for Stortinget 16. septem- 
ber 2016 (Prop. 158 L (2015-2016). Det er lov å håpe at revisjonen 

utbygges nar det gjelder redeligheten og dens fremme, slik jeg tok 
opp i innledningen. 

Skal man prioritere noen oppgaver spesielt, kan man trekke 
fram behovet for opplegg for nye studenter og forskere som kom- 
mer til institusjonen enten ved studiestart, som viderekommen 
student, som stipendiat eller som forsker, enten de er innenlandske 
eller kommer fra andre land. Uansett hvor de kommer fra, er det 
institusjonen de kommer til, som skal gi sine tilbud, stille sine krav 
og vurdere om de blir oppfylt. Noen unnskylder seg med at redelig- 
hetskravene har vært ukjente for dem, at de kommer fra steder med 
en annen kultur og så videre. Det er ikke holdbare argumenter. De 
nye må få tilbud om læring, og de må møtes med krav om å tilegne 
seg nødvendig forskningsetiske kunnskaper. Dette er et ansvar for 
faget og for institusjonen som helhet. 

Den andre prioriteringen er å bevisstgjøre og skolere veiledere. 
Veilederne til bachelor- og masteroppgaver, doktoravhandlinger og 
i prosjekt- og forskergrupper sitter alle i nøkkelposisjoner for opp- 
læring i forskningsetikk som en integrert del av den forskeropplæ- 
ringen de gir. De har et særlig ansvar. Men ofte kan de være nokså 
overlatt til seg selv og kan trenge både individuell og mer kollektiv 
veiledning om veilederrollen. Noen steder er det etablert et veile- 
derforum som kan bidra, men dette er et felt der både institutter, 
fakulteter, universiteter og forskningsetiske komiteer kan ta et tak. 

Helt til slutt om makten i språket. Det har betydning hvordan vi 
formulerer oss om forskningsetiske spørsmål, og hva vi understreker 
som det viktigste. Ofte har fusk og uredelighet stått i sentrum. Det 
gjelder ikke bare i pressen, men også i forskersamfunnet. Rådet er: 
Snakk først og mest om det viktigste. Det er redeligheten. Navngi insti- 
tusjoner, komiteer og utvalg med redelighet, ikke med den negative 
motsatsen, uredelighet. Og i forlengelsen av dette: La undervisning i 
forskningsetikk først og fremst dreie seg om hvordan redelighet kan 
fremmes, helst med konkrete eksempler, med diskusjoner omkring 

forskningsetiske dilemmaer og drøftinger av undersokelsesopplegg 
og manuskripter. Spraket og oppmerksomheten kan slik brukes 
aktivt for a fremme redelighet. Dermed vil ogsa uredelighet forebyg- 
ges. Det vil være bidrag til å bygge god akademisk folkeskikk. 


Referanser 


AHKR (2008). Mandat for forskningsetisk komité. Vedtatt av 
Instituttrådet 5. mai 2008. Hentet 4. juni 2015 fra: http://www.uib.no/ 
ahkr/22402/forskingsetisk-utval. 

AHKR (2009). Kvalitetssikring av eksamen. Hentet 27. oktober 2016 fra: 
http://www.uib.no/ahkr/22857/kvalitetssikring-av-eksamen. 

Alver, B.G. og Øyen, Ø. (1997). Forskningsetikk i forskerhverdag. 
Vurderinger og praksis. Oslo: Tano Aschehoug. 

Andersen, G. (2008). Forskningsprosessen. Et veiledningshefte for elever i 
videregående skoletrinn. Bergen: Holbergprisen i skolen. 

Beisiegel, U. (2007). Safeguarding good scientific practice in Germany. 
Innlegg på Workshop on best practices for ensuring scientific integrity 
and preventing misconduct. Tokyo 22.-23. mars 2007. (Beisiegel var 
da leder av DFG Ombudsman). 

Berge, A.L., Jomisko, A.L. og Næss, E.L. (2006). Spenn Vg1. Norsk for 
studieforberedende utdanningsprogram. Oslo: Cappelen. 

Carroll, J. (2002). A handbook for deterring plagiarism in higher education. 
Oxford: Oxford Center for Staff and Learning Development. 

Dahl, O. (1990 [1959]). Norsk historieforskning i det 19. og 20. århundre. 
Oslo: Universitetsforlaget. 

Dahl, B.H., Engelstad, I., Engelstad, A., Hellne-Halvorsen, E.B. og 
Jemterud, I. mfl. (2006). Grip teksten Vg1, studieforberedende 
utdanningsprogram. Oslo: Aschehoug. 

Dannelsesutvalget (2009, 23. juni). Kunnskap og dannelse foran et nytt 
århundre. Innstilling fra Dannelsesutvalget for høyere utdanning. 
Juni 2009. Hentet 27. oktober 2016 fra: http://www.uib.no/filearchive/ 
innstilling-dannelsesutvalget.pdf. 

Deutsche Forschungsgemeinschaft (2016). Ombudsman fiir die 
Wissenschaft. Hentet 27. oktober 2016 fra: http://www.dfg.de/ 
foerderung/grundlagen rahmenbedingungen/gwp/ombudsman/. 


126 


OM VITENSKAPELIG REDELIGHET OG DENS FREMME 


Eco, U. (1997). Kunsten at skrive speciale - hvordan man udarbejder 
skriftlige opgaver. København: Akademisk Forlag. (Eco publiserte 
boka på italiensk i 1997. Den er siden oversatt til norsk (2002) med 
tittelen Kunsten å skrive en akademisk oppgave, hovedoppgave og 
masteroppgave. Oslo: Idem). 

Elgesem, D., Jåsund, K.K. og Kaiser, M. (1997). Fusk i forskning. En studie 
av uredelig og diskutabel forskning ved norske universiteter. Skriftserie 
nr. 8. Oslo: De nasjonale forskningsetiske komiteene. 

Fagerheim, T.B.G. (2008). Ingen straff for jukserne, Stud Vest 64(20), s. 6-7. 

Fjelland, R. (2003). Vitenskapelig usikkerhet som utfordring, s. 255-271. 
I K.W. Ruyter (red.) Forskningsetikk. Beskyttelse av enkeltpersoner og 
samfunn. Oslo: Gyldendal. 

Forsman, B. (1997). Forskningsetik. En introduktion. Lund: Studentlitteratur. 

Fure, O-B. (1997). Kampen mot glemselen. Kunnskapsvakuum i 
mediesamfunnet. Oslo: Universitetsforlaget. 

Geyl, P. (1965). Bruk og misbruk av historien. Cappelens upopulære 
skrifter. Oslo: J.W. Cappelens forlag. 

Hustad, J. (2010, 5. februar). Plagiat får ingen følgjer for professor, Dag 
og Tid. Hentet 27. oktober 2016 fra: http://old.dagogtid.no/nyhet. 
cfm?nyhetid=1693. 

Kayser, M. (2015, 9. november). Naturvitenskap og teknologi. Hentet 
27. oktober 2016 fra: https://www.etikkom.no/FBIB/Introduksjon/ 
Innforing-i-forskningsetikk/Naturvitenskap-og-teknologi/. 

Koht, H. (1975 [1926]). Norsk bondereising. Oslo: Pax Forlag [Oslo: 
Aschehoug]. 

Kunnskapsdepartementet (2015). Diskusjonsnotat. Revisjon av 
forskningsetikkloven. 29.5.2015. Utsendt til konferansen «Å gjøre det 
riktige. Forskningsinstitusjonenes ansvar for forskningsetikk», som 
departementet arrangerte i samarbeid med Vitenskapsakademiet og 
De nasjonale forskningsetiske komiteene den 8. juni 2015. 

Michelsen, P.A., Krogh, J., Kristoffersen, K.E. og Jansson, B.K. (2006). Tema. 
Vg2. Norsk pråk og litteratur, lærebok og tekstsamling. Oslo: Samlaget. 

Molbæk-Steensig, S. (2011, 6. oktober). Holocaustbenektelse. Hentet 
27. oktober 2016 fra: http://www.hlsenteret.no/kunnskapsbasen/ 
folkemord/folkemord-under-nazismen/ettertid/holocaustbenektelse. 

Myhre, J.E. (2014). Historie. En introduksjon til grunnlagsproblemer. Oslo: 
Pax Forlag. 


127 


ANNE-HILDE NAGEL 


NESH (2016). Forskningsetiske retningslinjer for samfunnsvitenskap, 
humaniora, juss og teologi (4.utgave). Oslo: De nasjonale 
forskningsetiske komiteene. 

NENT (2016). Forskningsetiske retningslinjer for naturvitenskap og 
teknologi (2.utgave). Oslo: De nasjonale forskningsetiske komiteene. 

Nilsen, T.T. (2015, 6. juni). Nå skal jukserne tas, Klassekampen. Hentet 
27. oktober 2016 fra: http://www.klassekampen.no/article/20150606/ 
ARTICLE/150609863. 

Norges forskningsråd ([2004] 2016). Etiske retningslinjer. Hentet 27. 
oktober 2016 fra: http://www.forskningsradet.no/no/Artikkel/ 
Etiske retningslinjer/1182736867344. 

Prop. 158 L (2015-2016). Lov om organisering av forskningsetisk arbeid 
(forskningsetikkloven). Oslo: Kunnskapsdepartementet. 

Redelighetsutvalget (2008). Årsmelding for 2008 fra Redelighetsutvalget 
ved Universitetet i Bergen. Hentet 27. oktober 2016 fra: www.uib.no/ 
filearchive/2009-041.pdf. 

Redelighetsutvalget (2009). Årsmelding for 2009 fra Redelighetsutvalget 
ved Universitetet i Bergen. Hentet 27. oktober 2016 fra: www.uib.no/ 
filearchive/2010-026.pdf. 

Rognstad, O-A., Tønnesson, J-L., Nagel, A-H. og Laupsa, H. (2013). 
God skikk. Om bruk av litteratur og kilder i allmenne, historiske 

framstillinger. Institutt for privatrett, skriftserie 192/2013. Oslo: 
Universitetet i Oslo. (Boka ble først utgitt i 2006 av Den norske 
Forleggerforening (DnF), Den norske historiske forening (HIFO) og 
Norsk faglitterær forfatter- og oversetterforening (NFF)). 

Rolness, K. (2005): «Det hendte også her». Plagiering er ikke bare en 
Alnæs-sak, Prosa 11(1), s. 6-18. 

Ruyter, K.W. (2003). Forskningsetikk. Beskyttelse av enkeltpersoner og 
samfunn. Oslo: Gyldendal Akademisk. 

Røskeland, M., Bakke, J.O., Aksnes, L.M. og Akselberg, G. (2006). 
Panorama. Vg1. Norsk studieforberedende. Oslo: Gyldendal. 

Sars, J.E. (1904). Norges politiske historie 1815-1885. Kra: Oscar 
Andersens Bogtrykkeri. 

Spangen, I.C. (2007). Referansehåndboken. En veiledning i kildebruk og 
henvisning til kilder. Oslo: Spartacus. 

Stugu, O.S. (2008). Historie i bruk. Oslo: Det Norske Samlaget. 


128 


OM VITENSKAPELIG REDELIGHET OG DENS FREMME 


Tonnesson, J.L. (2004). Tekst som partitur eller historievitenskap 
som kommunikasjon. Neerlesning av fire historikertekster for ulike 
lesergrupper. Oslo: Unipub. 

Tonnesson, K.D. (1990). Ideer og revolusjon. Fem foredrag fra 
humanioradagene 1989. Oslo: Det historisk-filosofiske fakultet, 
Universitetet i Oslo. 

UiB (2008). Arsmelding for 2008 fra Den sentrale klagenemnd. Hentet 
27. oktober 2016 fra: www.uib.no/filearchive/2009-040.pdf. 

UiB (2008, 3. desember). Bruk av kilder i skriftlige arbeider. 

Hentet 27. oktober 2016 fra: http://www.uib.no/student/49084/ 
bruk-av-kilder-i-skriftlige-arbeider-ved-universitetet-i-bergen# 

UiB (2009). Handlingsplan for arbeidet med akademisk redelighet i 
utdanningen ved Universitetet i Bergen 2009-2012. Godkjent av 
Universitetsstyret i mote 30.4.2009. Hentet 27. oktober 2016 fra: 
http://www.uib.no/filearchive/handlingsplan-akademisk-redelighet- 
april-2009.pdf. 

UiB (2013a). Spurveugleprisen. Hentet 27. oktober 2016 fra: http://www. 
uib.no/hf/23493/spurveugleprisen 2013. 

UiB (2013b). Forskrift for graden philosophiae doctor (ph.d.) ved 
Universitetet i Bergen. Hentet 27. oktober 2016 fra: http://regler. 
app.uib.no/regler/Del-2-Forskning-utdanning-og-formidling/2.1- 
Forskning/2.1.1-Administrasjon-av-forskerutdanning/Forskrift-for- 
graden-philosophiae-doctor-PhD-ved-Universitetet-i-Bergen. 

UiB (2015). Fusk. Hva er det og hvilke konsekvenser får det for deg som 
student? Hentet 27. oktober 2016 fra: http://www.uib.no/sites/w3.uib. 
no/files/attachments/fusk studenter 2015 nor web.pdf. 

Vinther, T. (2016, 11. januar). Fusk og plagiering. Hentet 27. oktober 2016 
fra: https://www.etikkom.no/fbib/temaer/redelighet-og-kollegialitet/ 
fusk-og-plagiering/. 

Vovelle, M. (1990). Tendenser i revolusjonsforskningen ved 
200-årsjubileet. I K. Tønnesson. (red.) Ideer og Revolusjon. 

Fem foredrag fra humanioradagene 1989. Universitetet i Oslo, 
Det historisk-filosofiske fakultet. 

Aasen, E. (2005). Barokke damer. Dronning Christinas europeiske reise. 

Oslo: Pax Forlag. 


129 


KAPITTEL 5 


Plagiatbegrepet | 
forskningssammenheng 


Ole-Andreas Rognstad, professor ved Institutt for 
Privatrett, Det juridiske fakultet, Universitetet i 
Oslo 


Harald Irgens-Jensen, førsteamanuensis ved 
Institutt for Privatrett, Det juridiske fakultet, 
Universitetet i Oslo 


Abstract 


Plagiarism in research 


«Plagiarism» is often included in the definition of «research miscon- 
duct», together with «fabrication» and «falsification» of data. Within 
the field of Norwegian research ethics, «plagiarism» is normally 
understood as «taking something from others and present it as your 
own without proper reference to the sources». «Plagiarism» refers 
not only to the slavish copying of other peoples’ texts, but also the 
«theft» of ideas, hypotheses, concepts, theories, interpretations, 


designs, illustrations, results etc». 


However, the term is also used in copyright law in Norway and 
other continental jurisdictions. And here «plagiarism» has a diffe- 


rent meaning. Since copyright law does not protect scientific results 

or theories per se, but only the way they are expressed, a scientist 
presenting the results of a colleague as his own, but using different 
words, will, despite his research misconduct, normally not commit 


plagiarism in a copyright sense of the word. 


The present article explores the tension between the two concepts 
of plagiarism and how they have been confused in cases before the 
National Commission for the Investigation of Research Misconduct. 
In this connection the authors also discuss whether «plagiarism» 
in terms of research ethics is a purely «objective» term, or whether 
«subjective» aspects such as the authors’ intent and awareness of the 
norms for use of other peoples material are also relevant for the deter- 
mination of whether the author has committed plagiarism or not. 
The authors criticize the phrasing of the Norwegian Act on Research 
Ethics, which gives the impression that it is a purely objective term. 
Finally, the authors discuss the concept of 'self-plagiarism. While the 
authors agree that not giving proper references to one’s own earlier 
works may be ethically problematic in given situations, the term ‘self- 


plagiarism' is misleading and should ideally be avoided. 


Innledning 


Forskningsplagiat er en mye omtalt og omdiskutert problemstilling, 


bade nasjonalt og internasjonalt. I forskningsetikkloven § 5 annet 


ledd nevnes «plagiering» sammen med «forfalskning» og «fabrikke- 


ring» som typeeksempelet pa alvorlig «vitenskapelig uredelighet»: 


Med vitenskapelig uredelighet menes forfalskning, fabrikkering, 
plagiering og andre alvorlige brudd med god vitenskapelig praksis 
som er begått forsettlig eller grovt uaktsomt i planlegging, gjennom- 


føring eller rapportering av forskning.’ 


1 


Lov 30. juni 2006 nr. 56 om behandling av etikk og redelighet i forskning (fors- 


kningsetikkloven). 

Vare lovgivere har ikke suget dette helt av eget bryst. Liknende 
definisjoner gar igjen i forskningsetisk regelverk og diskusjoner 
om forskningsetikk i flere land. I US Federal Policy on Research 
Misconduct heter det for eksempel at «research misconduct is defined 
as fabrication, falsification, or plagiarism in proposing, performing, 
or reviewing research, or in reporting research results» (American 
Physical Society 2002). I de nyeste norske forskningsetiske retnings- 
linjene for samfunnsvitenskap, humaniora, juss og teologi (NESH 
2016), som er ment som en «kodifisering» av gjeldende oppfatninger 
om forskningsetikk, er det tatt inn et eget punkt om vitenskapelig 
redelighet (pkt. 28). Der heter det at «[u]redelighet er alvorlige brudd 
på god vitenskapelig praksis knyttet til forskningens sannhetssøken», 
at «[f]orskeren har en forpliktelse til å snakke sant», at «vitenskapelig 
uredelighet dreier seg om villedelse gjennom løgn, fortielse og for- 
dreining», og at «[m]est alvorlig, i forskningsetisk forstand er fabrik- 
kering og forfalskning av datamateriale, samt plagiat». 

Mange som er opptatt av forskningsetikk, husker det store opp- 
styret rundt den tidligere tyske forsvarsministeren Karl-Theodor 
von und zu Guttenberg, som i 2011 fratrådte sin stilling som 
direkte følge av beskyldninger om at hans juridiske doktoravhand- 
ling fra 2007 inneholdt omfattende tilfeller av plagiat. I Norge har 
vi fortsatt ikke hatt offentlige plagiatskandaler av den karakter, hvis 
vi ser bort fra den såkalte Alnæs-saken fra midten av 2000-tallet 
som gjaldt formidling av andres og ikke egne forskningsresulta- 
ter (Rognstad mfl. 2013, s. 17—27), og debatten sommeren 2015 
om presseetikk i kjølvannet av omfattende «lån» av andres mate- 


riale i flere artikler i Dagens Næringsliv.” Det offentlig oppnevnte 


2 — http://www.dn.no/etterBors/2015/09/24/2149/Dagens-Nringsliv/plagiatsaken-i-dn. 

3 Mer relevant videre i debatten er Charlotte Haugs kronikk i Aftenposten 12. 
august 2015: «Å skrive selv eller skrive av — er det så nøye?» Tilgjengelig her: 
http://www.aftenposten.no/meninger/kronikk/Kronikk-A-skrive-selv-eller- 
skrive-av--er-det-sa-noye-31589b.html. Se også Djuve 24.,09.2015. 

Granskingsutvalget (Nasjonalt utvalg for gransking av redelighet 
i forskning) har imidlertid hatt to forskningsrelaterte plagiatsaker 
til behandling. Den ene - den såkalte BI-saken - fikk relativt stor 
mediedekning.* Sakene har avdekket noen grunnleggende pro- 
blemer knyttet til forskningsplagiat, ikke minst i spennet mellom 
forskningsetikk og juss, som det kan være grunn til å rekapitulere 
og se litt nærmere på. 

Et grunnleggende problem er hva som menes med «plagiat» eller 
«plagiering». I NESH (27.04.2016, pkt. 27) heter det at «[p]lagiat 
i forskningsetisk forstand er å ta noe fra andre og presentere det 
som sitt eget uten god henvisning i kildene. Plagiering bryter med 
vitenskapens sannhetsforpliktelse og med krav om originalitet, 
ydmykhet og kollegialitet. Forskere som bygger videre på andres 
arbeid, skal henvise til kildene i tråd med god skikk.» Videre presi- 
seres det at «den mest åpenbare formen for plagiat er ren avskrift», 
men at plagiat også kan «ta andre former, for eksempel bruk av 
ideer, hypoteser, begreper, teorier, tolkninger, design, illustrasjoner, 
resultater m.m. Det å henvise til et annet arbeid tidlig i egen tekst, 
og deretter gjøre omfattende bruk av arbeidet uten henvisninger 
senere, kan også være plagiat.» 

Rent umiddelbart er det liten grunn til å stusse over en slik 
definisjon og forklaring av plagiatbegrepet. Uttrykket «plagiat» er 
utslag av et moralsk allmennbegrep som historisk sett stammer fra 
den romerske dikteren Martial (40-103 e.Kr.). Han sammenlik- 
net sine dikt med frigitte slaver (eller barn, hevder Kastner (1983, 
s. 1151)) og betegnet andre diktere som ga dem ut i sitt eget navn, 


4 Se Granskingsutvalgets uttalelse i «Sak om plagiering i doktoravhandling» 
(Granskingsutvalget 19.03.2012) og «Sak om vitenskapelig uredelighet ved 
et teknisk-industrielt forskningsinstitutt» (Granskingsutvalget 19.10.2012), 
uttalelsen fra det såkalte «ad hoc-utvalget» (Ad hoc-utvalget 27.05.2011), og 
«Vedtak av særskilt utvalg oppnevnt i medhold av forskningsetikkloven $ 5 femte 
ledd i klage over Granskingsutvalgets uttalelse om vitenskapelig uredelighet i 
doktoravhandling avlagt ved Handelshøyskolen BI» (Klageutvalget 28.01.2013). 

som «plagiarii», som betyr menneskerøvere (Seo 2009, s. 568; 
Röthlisberger 1917, s. 131). Betegnelsen har overlevd siden da og 
har festet seg som uttrykk for å benytte seg av andres intellektuelle 
virksomhet under skinn av at den stammer fra en selv, og slik bru- 
kes vel også begrepet i dagligtalen. 

Like fullt har plagiatbegrepet i forskningssammenheng ført til 
en rekke diskusjoner de senere årene, og her vil vi gå inn på noen 
av dem. Den ene gjelder forholdet mellom det forskningsetiske 
og det opphavsrettslige (immaterialrettslige) plagiatbegrepet. 
Uttrykket plagiat brukes nemlig også i sammenheng med rettighe- 
ter til intellektuelle og økonomiske prestasjoner, spesielt knyttet til 
åndsverks- og produktetterlikninger. Og i den sammenhengen er 
plagiatbegrepet annerledes, og i første rekke snevrere, enn det som 
følger av NESH (27.04.2016, pkt. 27). Det trengs derfor en oppkla- 
ring om forholdet mellom bruken av plagiatbegrepet i opphavs- 
retten og det forskningsetiske plagiatbegrepet, slik det blant annet 
kommer til uttrykk i punkt 27 i NESH (27.04.2016). Et bidrag til en 
slik oppklaring blir gitt senere i dette kapitlet. 

I tillegg vil vi også kaste lys over to andre diskusjoner som har stått 
sentralt i debatten og i saker om plagiat i forskningssammenheng. 
Den ene er forholdet mellom subjektive og objektive elementer i det 
forskningsetiske plagiatbegrepet. Den andre er forholdet mellom pla- 
giat i egentlig forstand og det som gjerne omtales som «selvplagiat». 

Før vi går i gang med de nevnte drøftelsene, er det grunn til kort 
å oppklare hva som menes med det «forskningsetiske» plagiatbe- 
grepet. Utgangspunktet her er vitenskapens «etos» og normer som 
er nedarvet og utviklet av forskningsfellesskapet over århundrer. 
Det må påpekes at det aldri vil være full enighet om innholdet i 
slike normer, og at det også vil påvirke den nærmere forståelsen av 
plagiatbegrepet slik det benyttes i forskningsetikken. Utvikling av 
forskningsetiske retningslinjer, som NESH, er forsøk på nedskri- 
ving («kodifisering») av essenser i de forskningsetiske normene og 

kan slik sett forstås som forsøk pa uttrykk for normene, men er 
ikke grunnlag for normene, slik for eksempel lovtekster er grunn- 
lag for juridiske normer. Grunnlaget ligger i vitenskapens etos, og 
de forskningsetiske retningslinjene vil derfor aldri være mer enn 
retningslinjer eller veiledninger (Ingierd mfl. 2015). En ytterligere 
kompliserende faktor oppstår når forskningsetiske begreper inntas 
i lovgivningen. Begrepene omdannes med dette til juridiske normer, 
som på grunn av jussens egenart lett kan tenkes å få et annet inn- 
hold og en annen karakter enn de forskningsetiske normene. Når vi 
snakker om det forskningsetiske plagiatbegrepet, mener vi begrepet 
slik det bør forstås på grunnlag av vitenskapens etos. Henvisninger 
til de forskningsetiske retningslinjene i den forbindelse må for- 
stås i lys av at de er forsøk på uttrykk for forskningsetiske normer, 
men ikke likestilt med dem. Henvisninger til forskningsetikkloven 
impliserer at det kan være forskjeller mellom det forskningsetiske 
og det forskningsetisk-juridiske plagiatbegrepet. 

I det siste ligger også ulikheten mellom etiske og juridiske 
normers karakter, som også preger forskjellen mellom det opphavs- 
rettslige og det forskningsetiske plagiatbegrepet. Den begrensede 
rammen for denne artikkelen tilsier at vi ikke kan gå nærmere inn 
ii slike forskjeller, men de blir berørt fortløpende i den utstrekning 
det anses nødvendig. 


Opphavsrettens og forskningsetikkens 
skranker for bruk av andres arbeider 


Åndsverkloven, som Kulturdepartementet omtaler som «vår viktig- 
ste kulturlov» (Prop. 1 S (2011-2012), s. 143), regulerer «litterære, 
vitenskapelige eller kunstneriske verk av enhver art og uansett 
uttrykksmåte og uttrykksform»>. Lovens kanskje viktigste formål er 


5 Lov 12. mai 1961 nr. 2 om opphavsrett til åndsverk (åndsverkloven), $ 1. 

a tilgodese opphavsmannens interesse i a kunne tjene penger pa sin 
verksproduksjon (i tillegg til 4 ivareta visse ideelle interesser opp- 
havsmannen har i sitt verk, som plassen ikke tillater å komme inn pa 
her (Rognstad 2009, s. 197—213)). Formålet søkes realisert ved å gi 
opphavsmannen enerett til å fremstille eksemplar av verket og gjøre 
det tilgjengelig for allmennheten. Det betyr blant annet at ingen 
andre får lov til å trykke eksemplarer av verket, lage kopier eller legge 
det ut på internett uten opphavsmannens samtykke. Det gjelder visse 
unntak, og i relasjon til vårt tema er nok den viktigste innskrenkin- 
gen i eneretten den adgangen andre har til å sitere fra verket «i sam- 
svar med god skikk», som det heter i åndsverkloven $ 22. 

Selv om loven taler om «vitenskapelige verk», er det imidlertid 
ikke ny vitenskapelig innsikt den tar sikte på å gi enerett til. Litt 
upresist kan vi si at det heller er den kreative formidlingskunsten som 
står i sentrum. Har en forsker gjort en ny oppdagelse, får han ikke 
opphavsrett til den. Det han typisk får opphavsrett til, er teksten han 
har beskrevet oppdagelsen i. Vilkåret er at teksten oppfyller opp- 
havsrettens krav til «originalitet», det vil si at opphavsmannens valg 
av for eksempel eksempler, disposisjon og setningsformuleringer 
«på original vis udtrykker sine kreative evner ved at foretage frie og 
kreative valg ... og dermed sætter sit personlige preg’ [på verket]», 
som EU-domstolen har uttrykt det.* I praksis vil en vitenskapelig 
artikkel alltid tilfredsstille kravet til originalitet, eller verkshøyde, 
som man også sier i opphavsretten. Men det gjelder altså bare selve 
den ytre formen på presentasjonen, ikke innholdet i det man har 
kommet frem til. 

For å illustrere: Einsteins teori om sammenheng mellom et lege- 
mes masse og hvor mye energi det innehar, uttrykt ved formelen 
E = mc’, er banebrytende fysikk. Men ikke et åndsverk. Og godt 


6 Sak C-604/10 Football Dataco premiss 38; jf. sak C-5/08, Infopaq premiss 35, 37 og 
38; sak C-393/09 Bezpečnosti sofwarova premiss 45; sak C-429/08 Football Associa- 
tion Premier League premiss 97; og sak C-145/10 Painer premiss 87-94. 

er det. Hadde dette vært omfattet av eneretten, hadde Einsteins 
arvinger i utgangspunktet hatt enerett til gjengivelse av denne teo- 
rien (dog med en adgang for andre til å «sitere», hva nå det hadde 
betydd). En slik enerett har arvingene ikke. Einsteins åndsverk 
er artikkelen der teorien ble presentert (Einstein 1905): «Ist die 
Trågheit eines Körpers von seinem Energieeinhalt abhångig?». 
Åndsverkbeskyttelse får heller ikke andre kjente teorier og funn, 
som Darwins teori om «survival of the fittest», eller for den saks 
skyld NTNUs nybakte nobelprisvinnere, ekteparet Moser, sine 
oppdagelser av celler som utgjør hjernens «posisjoneringssys- 
tem». Men nobelprisvinnerne vil ha opphavsrett til artiklene de 
har publisert i Science og Nature om sine funn.” Fra samfunnsfa- 
genes og jussens områder kan vi nevne Makt- og demokratiutred- 
ningens observasjoner om rettsliggjøring i samfunnet (NOU 2003: 
19, kapittel 6) og Torstein Eckhoffs rettskildelære (Eckhoff 1971) 
som resultater som ikke har opphavsrett. Enkelt sagt kan vi si at 
faglige synspunkter ikke er gjenstand for opphavsrett, bare formen 
som synspunktene presenteres i (Rognstad mfl. 2013, s. 63). For 
en forsker kan det kanskje virke merkelig første gang han hører 
det, og erkjennelsesteoretisk kan man selvsagt problematisere skil- 
let mellom innhold og form. Men i opphavsretten er skillet helt 
nødvendig. Opphavsretten er som sagt en enerett, og man bør ikke 
kunne få enerett til å hevde et faglig synspunkt. Men de som vil 
gjengi synspunktet, bør ha plikt til å nevne hvor de har tatt det 
fra. Det er her forskningsetikken kommer inn i bildet med sine 


7 Nobelkomiteen ved Karolinska Institutet viste til følgende artikler: Fyhn, M., 
Molden, S., Witter, M.P., Moser, E.I. og Moser, M.B. (2004). Spatial representation 
in the entorhinal cortex, Science 305: 1258-1264; Hafting, T., Fyhn, M., Molden, 
S., Moser, M.B. og Moser, E.I. (2005). Microstructure of spatial map in the entorhi- 
nal cortex, Nature 436: 801-806; Sargolini, F., Fyhn, M., Hafting, T., McNaughton, 
B.L., Witter, M.P., Moser, M.B. og Moser, E.I. (2006). Conjunctive representation 
of position, direction, and velocity in the entorhinal cortex, Science 312: 758-762. 
Se Nobelkomiteen 2014. 

krav til henvisninger, men før vi går dit, må vi si noen ord om den 
opphavsrettslige plagiatvurderingen. 

Plagiatbegrepet brukes også i opphavsretten, men ikke i selve 
loven. Det betegner med andre ord ikke grensen mellom lovlig og 
ulovlig bruk av opphavsrettslige verk, men har vært benyttet både 
i lovforarbeider og rettslitteraturen for å betegne særlige tilfeller av 
opphavsrettsbrudd (Rognstad mfl. 2013, s. 75). Det sentrale vur- 
deringstemaet i den opphavsrettslige plagiatvurderingen er om 
«kopien» gir en opplevelse av identitet med «originalen», men vel 
å merke når man ser bort fra de delene som ikke er vernet. For fag- 
litterære verk må man altså spørre: Gir det angivelige plagiatet en 
opplevelse av identitet med den angivelige originalen, også når vi ser 
bort fra at tekstene formidler samme faglige synspunkt? Hvis man 
har valgt de samme ordene for å formidle det samme synspunktet 
selv om man har til rådighet et vell av ulike måter å formidle det 
på, vil det som regel foreligge plagiat, med mindre man har gjort et 
lovlig sitat, som normalt vil kreve anførselstegn og korrekt henvis- 
ning. Har derimot forfatter nummer to skrevet teksten om, slik at 
det eneste som er «felles» er det faglige synspunktet, går han klar av 
opphavsretten, selv om han overhodet ikke har noen henvisning. 
Her er det viktig at de forskningsetiske normene kan supplere de 
opphavsrettslige. Og det bringer oss over til forskningsetikken. 

De forskningsetiske normene «beskytter», som det tydelig frem- 
går av de nevnte NESH-retningslinjene (NESH 27.04.2016), også 
resultater, ideer og faglige synspunkter, i tillegg til forskerens språk- 
lige formuleringer. Så har noen «tatt» dine resultater og fremstilt 
dem som sine egne, vil vedkommende ha brutt de forskningsetiske 
normene selv om han eller hun har klart å skrive såpass mye om at 
det ikke er begått noen opphavsrettskrenkelse. 

De forskningsetiske normene er imidlertid ikke til for at opphavs- 
mannen skal kunne tjene penger ved salg av sitt verk. Så de gir ingen 
enerett. Poenget er at leserne ikke skal villedes om hvor resultater, 

ideer eller tekster er hentet fra. Det betyr blant annet at det ikke 
holder bare a vise at man har brukt en annens materiale, men man 
ma ogsa redegjore for omfanget av bruken og hvor materialet stam- 
mer fra. Hvis man har et avsnitt eller kapittel som i stor grad bygger 
pa én fremstilling, ma man si det. Man kan ikke bare liste kilden 
blant mange andre i en litteraturliste. Det holder heller ikke å nevne 
noen innledningsvis og så gjøre omfattende bruk av vedkommende 
hvis man ikke har presisert hvor mye man har brukt, enten i brød- 
teksten eller med ytterligere noter (jf. NESH 27.04.2016, pkt. 27, 
tredje avsnitt, siste setning). På den måten gir forfatter nummer to 
inntrykk av at hans eller hennes eget verk er mer originalt enn det 
egentlig er. Gjentakende eller omfattende eksempler på dette i en 
tekst kan derfor utgjøre et plagiat i forskningsetisk forstand. 
Gjengivelser av faglig basalkunnskap kan skje uten henvisning. 
Alle de artiklene som i dag handler om DNA, behøver ikke vise 
til Watson og Cricks grunnleggende artikkel om DNA-spiralens 
oppbygging fra 1953. Dels fordi det er kjent i leserkretsen hvem 
som står bak det grunnleggende arbeidet, og dels fordi så mange 
etterfølgende forskere videreutviklet feltet at grunnleggernes for- 
bindelse til det foreliggende arbeidet i dag normalt vil være nokså 
indirekte. Uten dette unntaket ville også mange artikler bli ulese- 
lige på grunn av alle henvisningene som hadde trengtes. Men unn- 
taket kan strekkes for langt. Så hvis én forsker eller forskergruppe 
har gjort et betydelig nybrottsarbeid man nokså klart bygger 
videre på, er det ofte tryggest å henvise til dette originalarbeidet. 
I «Vancouverreglene»* finner man regler om hvorvidt man skal 
vise til originalpublikasjon eller «review article». Hvis ens egen 


fremstilling ikke bygger på originalarbeidet, men på andres omtale 


8  Vancouverreglene er anbefalinger utarbeidet av International Committee of Medi- 
cal Journal Editors og nyter stor anerkjennelse. Siste versjon er fra 2015, se: http:// 
www.icmje.org/recommendations. 

av det, ma man imidlertid også gjøre rede for dette (Rognstad mfl. 
2013, S. 47). Generelt gjelder vel at det er bedre å henvise en gang 
for mye enn en gang for lite. 

I sakene som har vært for Granskingsutvalget, har innklagede 
gjerne påberopt seg dette unntaket for «faglig allemannseie», men 
utvalget fant ikke at unntaket fikk anvendelse i de sakene.” Dersom 
man har drevet avskrift, eller nesten avskrift med mindre endringer, 
må man henvise og bruke anførselstegn, selv om opplysningene eller 
standpunktene skulle være «faglig allemannseie». For her har forfat- 
teren gjort mer enn bare å «ta» det faglige synspunktet, han har også 
tatt teksten. Det må markeres. I den såkalte BI-saken var dette en av 
problemstillingene. Manglende etterlevelse her vil ofte være brudd på 
både forskningsetikk og opphavsrett, forutsatt at det gjelder «tekstlån» 
av ikke ubetydelig omfang. For en detaljert drøftelse av når avskrift 
med henvisning, men uten sitatmarkering, kan være forskningsetiske 
plagiat, se Ad hoc-utvalget (27.05.2011, s. 19-23). For at avskrift av 
tekst som er opphavsrettslig vernet, skal være opphavsrettslig aksepta- 
bel, er det som sagt et krav i åndsverkloven $ 22 at det siteres i samsvar 
med «god skikk». Hva som er «god skikk», vil nok i stor grad svare 
til det som er akseptabelt etter de forskningsetiske reglene (Rognstad 
mfl. 2013, s. 86-81; Irgens-Jensen 2013, S. 179-183). 


Forvirring om plagiatbegrepet 

Det har skapt forvirring at plagiatbegrepet brukes forskjellig i opp- 
havsretten og forskningsetikken. De innleggene som legges frem 
i saker for Granskingsutvalget om plagiat etter forskningsetikklo- 
ven, er preget av opphavsrettslig argumentasjon. Det var ikke minst 
tydelig i den nevnte BI-saken. 


9 Se Granskingsutvalget (19.10.2012, s. 18), Granskingsutvalget (19.03.2012, s. 4-5, 
28), Ad hoc-utvalget (27.05.2011, s. 17-19), Petersen og Rognstad (22.12.2011, 
s. 8-9, 20) og Klageutvalget (28.01.2013, S. 12). 

Saken gjaldt en fast ansatt i forskerstilling ved Handelshøyskolen 
BI som av to av sine kolleger ble beskyldt for plagiat i sin doktor- 
avhandling, innlevert og godkjent flere år tilbake. Avhandlingen 
inneholdt en rekke passasjer som ifølge varslerne var avskrift eller 
nesten-avskrift fra andre arbeider som det var henvist til, men uten 
sitatmarkering. Da saken ble behandlet internt i BIs forsknings- 
etiske komité, kom flertallet på to medlemmer til at det ikke forelå 
plagiat i henhold til definisjonen i de forskningsetiske retningslin- 
jene. Flertallet viste blant annet gjennomgående til at foreleggene i 
de aktuelle passasjene var allmennkunnskap. Implikasjonen synes 
å være at gjengivelse av faktaopplysninger ikke er plagiat, fordi 
opphavsretten ikke beskytter faktaopplysninger, i tillegg til at det 
stilles krav om verkshøyde. Det er høyst tvilsomt om de konkrete 
vurderingene var i samsvar med opphavsretten, men det er ikke 
poenget her: Å stille spørsmålet om det som er skrevet av, er fakta- 
opplysninger eller har «verkshøyde», er etter forskningsetikken en 
avsporing. Det relevante spørsmålet å stille når tekstplagiat disku- 
teres i en forskningsetisk sammenheng, er om teksten er hentet fra 
et annet forelegg — ikke hvilken karakter teksten har. Spørsmålet 
om teksten kan sies å være tatt fra andre fremstillinger, beror blant 
annet på hvor spesiell den er, i motsetning til formidling av rene 
alminneligheter, men ved tekstlikhet som omfatter hele tekstav- 
snitt, som i BI-saken, er det ingen tvil om at teksten er hentet fra 
forelegget. Det er ikke til å nekte for at vurderingstemaene i forsk- 
ningsetikken og opphavsretten har et visst slektskap, men spørs- 
målene som stilles, er annerledes. Dette skyldes at de hensynene 
normsettene skal ivareta, er ulike, i tillegg til normsettenes karak- 
ter, og derfor bør de heller ikke blandes sammen. Dette er også den 
utbredte oppfatningen internasjonalt."* 


10 Se f.eks. Green (2002, s. 200-202); LaTourette (2010, s. 46); Waiblinger (2012, 
s. 41-42); Rieble (2013, s. 33-34); Schack (2013, s. 82). 

Det tilsvarende gjelder ogsa et annet aspekt i forholdet mellom 
opphavsrett og forskningsetikk som var oppe i BI-saken. Under 
behandlingen av saken i Granskingsutvalget hevdet innklagede ved 
sin advokat at enkelte av foreleggene som var brukt i innklagedes 
doktoravhandling, var offentlige dokumenter som man sto fritt til å 
bruke. Det ble i den forbindelse vist til åndsverkloven $ 9, som fast- 
slår at visse former for offentlige dokumenter ikke er underlagt opp- 
havsrett. Feilslutningen som ble gjort i denne forbindelse, er ikke i 
første rekke at de dokumentene som ble mer eller mindre ordrett 
gjengitt i doktoravhandlingen uten sitatmarkering, var dokumenter 
av en annen karakter enn slike som er unntatt fra opphavsrett." Fra 
et forskningsetisk synspunkt er det alvorlige ved å benytte andres 
tekst og utgi den som sin egen at man bryter med sannhetsidealet 
som er helt grunnleggende i all forskning. Det alvorlige bruddet 
med de forskningsetiske normene ligger derfor i at man gir seg ut 
for å ha skrevet noe som er skrevet av andre, og ikke nødvendigvis at 
teksten er hentet fra andre forskeres arbeider (Petersen og Rognstad 
22.12.2011, S. 8-9 og 20—21). At plagiatdefinisjonen i den tidligere 
NESH (2006, pkt. 28) viste til «andre forfatteres og forskeres» arbei- 
der, kunne ikke tas til inntekt for at åndsverkloven $ 9 har relevans 
i en forskningsetisk sammenheng.” I NESH (27.04.2016, pkt. 27) 
kommer det klart fram — i samsvar med de forskningsetiske nor- 
mene - at plagiat i forskningsetisk forstand er å ta noe fra andre, 
helt generelt. Grunnen til at visse offentlige dokumenter, som lov- 
tekster, dommer og lovforarbeider, er unntatt opphavsrett, er at det 
er i allmennhetens interesse at slike dokumenter gis størst mulig 
spredning. Ettersom opphavsrettigheter er eneretter, ville opphavs- 
rett til dokumenter om offentlig myndighetsutøvelse potensielt gitt 


11 Om hva slags typer verk åndsverkloven $ 9 unntar fra opphavsrett, se Rognstad 
(2009, s. 117—118). 

12 Dette synspunktet var påberopt av innklagede i BI-saken, se Petersen og Rognstad 
(22.12.2011, S. 8). 

rettighetshaverne (myndighetene) mulighet for 4 begrense spred- 
ningen av dem, noe som ville være lite heldig i et demokratisk sam- 
funn. Forskningsetikken handler ikke om dette. Den forutsetter 
opptreden i tråd med vitenskapelige idealer, og det innebærer at 
man selvsagt også må henvise til dokumenter fra offentlige myn- 
digheter dersom man har benyttet dette. Plagiatbegrepet i fors- 
kningsetikken må forstås i samsvar med dette. 

Det har vært antydet at plagiatbetegnelsen stammer fra opp- 
havsretten, og at forskningsetikken derfor må innrette seg etter det 
opphavsrettslige plagiatbegrepet (Vyrje 2011). Antydningene er 
ikke historisk korrekte og underslår at betegnelsens fremkomst i 
opphavsrettslig sammenheng er av forholdsvis ny dato, i tillegg til 
at de bygger på en misforståelse av forholdet mellom opphavsrett 
og forskningsetikk. Hvis man mener det er hensiktsmessig å bruke 
plagiatbetegnelsen i forskningsetisk sammenheng, og lite tyder på 
at det er i ferd med å forsvinne, må det unngås sammenblanding 
med opphavsrettslige normer. Plagiatbegrepet i forskningsetisk 
forstand hviler utelukkende på forskningsetiske normer og kan 
ikke trekke veksler på normer av en annen karakter og med et 
annet formål, som de opphavsrettslige. 


Forholdet mellom plagiatbegrepets 
«objektive» og «subjektive» side 

Et mye diskutert spørsmål knyttet til plagiatbegrepet er om det er 
tilstrekkelig å konstatere at stoff har blitt brukt på en måte som 
tilfredsstiller de karakteristikaene et plagiat anses for å ha, eller om 
uttrykket forutsetter en eller annen form for klanderverdighet, og 


13 Se f.eks. Waiblinger (2012, s. 34-35). I vitenskapelig sammenheng er uttryk- 
ket brukt atskillig tidligere, se f.eks. Rieble (2010), som viser til at Samuel von 
Pufendorf benyttet uttrykket i vitenskapsetisk sammenheng allerede i 1667, og 
Waiblinger (2012, s. 32), som viser det tilsvarende for Georg Wilhelm Friedrich 
Hegel i hans arbeid av Grundlinien des Philosophies des Rechts i 1821. 

isa fall hvordan og utfort av hvem. I diskusjonen om dette har det 
veert stilt sporsmal om plagiatbegrepet er et rent objektivt begrep, 
eller om det ogsa har en subjektiv side. 

Oppfatningene om dette varierer stort,’ og det er ikke til å nekte 
for at juridiske synsmater, som er preget av at juridiske normer skil- 
ler mellom (objektive) gjerningsbeskrivelser og (subjektive) vilkår 
om skyld, kan påvirke diskusjonen. Hvis vi nærmer oss spørsmålet 
fra en rent forskningsetisk vinkel, er det etter vår oppfatning van- 
skelig å se bort fra at plagiatbegrepet har et element av subjektiv 
klanderverdighet. Plagiatbetegnelsen i seg selv, og dens språklige 
opprinnelse, trekker klart i denne retningen (La Tourette 2009, s. 24). 
Menneskerøveri var den verst tenkelige forbrytelse på Martials tid, og 
ikke noe som kunne unnskyldes. Det sterke elementet av bebreidelse 
har fulgt plagiatbetegnelsen over i området for «åndelig og litterært 
tyveri». Hvis dette kobles til forskningsetiske normer, kan man på 
den ene siden hevde at brudd på forskningens sannhetsnormer fore- 
ligger uansett om det er snakk om en ønsket eller villet handling. På 
den annen side brukes plagiatbetegnelsen på det som omtales som 
alvorlige brudd på forskningsetiske normer (jf. NESH 27.04.2016, 
pkt. 28 og forskningsetikkloven $ 5 annet ledd), og begrepet kobles 
til vitenskapelig uredelighet. Som det uttrykkes i NESH (27.04.2016, 
pkt. 28 annet avsnitt, tredje setning), dreier vitenskapelig uredelighet 
seg om villedelse gjennom løgn, fortielse og fordreining — uttrykk 
man neppe vil bruke om situasjoner der man har kommet i skade for 
å gi et feilaktig eller ufullstendig inntrykk uten å mene eller ville det. 

Det er nærliggende å sammenlikne med straffelovens definisjon 
av «tyveri». Etter straffeloven $ 321 forstås tyveri som det å ta «en 


14 For eksempler på ulike oppfatninger, se Green (2002, s. 221-223) og LaTour- 
ette (2010, s. 24), som begge tar til orde for at plagiatbegrepet forutsetter hensikt 
(«intent»), og Rieble (2013, s. 34), som tar til orde for et objektivt plagiatbegrep i 
forskningssammenheng. Se også gjengivelsen av meningsforskjeller i LaTourette 
(2010, S. 22-24). 

15 Lov 2oọ. mai 2005 nr. 28 om straff (straffeloven), § 321. 

gjenstand som tilhører en annen, med forsett om å skaffe seg eller 
andre en uberettiget vinning» (forfatterens utheving). I motsetning til 
de fleste andre av straffelovens gjerningsbeskrivelser er det subjektive 
elementet her innebygget i selve normen, noe som henger sammen 
med at det er unaturlig å snakke om unnskyldelig tyveri. Hvis vi ana- 
logiserer til det som her er sagt om det forskningsetiske plagiatbegre- 
pet og dets kobling til vitenskapelig uredelighet, kan vi på tilsvarende 
måte hevde at det er unaturlig å snakke om unnskyldelig plagiat. Den 
vanligste bruken av ordet har da også vært å betegne bevisst bruk av 
andres materiale (Rognstad 2009, s. 134). Dette avspeiles i de vanlig- 
ste formuleringene av plagiat slik begrepet brukes i forskningsetisk 
sammenheng, jamfør for eksempel NESH (27.04.2016, pkt. 27 annet 
avsnitt første setning), som uttrykker at «plagiat i forskningsetisk sam- 
menheng er å ta noe fra andre og utgi det som sitt eget». Dette er en 
uttrykksform som passer mindre godt på situasjoner der en forsker 
for eksempel har ment at de henvisningene som er gjort i teksten, i til- 
strekkelig grad gir uttrykk for at den stammer fra andre, samtidig som 
det er gjort på en måte som ikke er nøyaktig nok for å fjerne enhver 
tvil om at det er tilfellet. I slike situasjoner er det anstrengt å hevde 
at forskeren har «utgitt» materialet som sitt eget og villedet leseren 
gjennom «løgn, fortielse og fordreining». Det er her parallellen med 
straffelovens tyveribegrep slår inn. Gitt plagiatbegrepets bakgrunn og 
koblingen til vitenskapelig uredelighet bør det ikke omfatte tilfeller der 
noen tar andres materiale uten hensikt (forsett) om å skaffe seg eller 
andre fordeler, det vil si uten hensikt om å utgi materialet som sitt eget. 
Et «objektivt plagiatbegrep» som kun ser på handling uten kontekst, 
kan man hevde ikke oppfyller intensjonen om å betegne brudd på 
redelighetsnormene. 

I det perspektivet kan plasseringen av uttrykket «plagiering» i 
forskningsetikkloven $ 5 annet ledd** kritiseres i den utstrekning det 


16 Lov 30. juni 2006 nr. 56 om behandling av etikk og redelighet i forskning (fors- 
kningsetikkloven), $ 5 annet ledd. 

her er meningen kun å henvise til forskningsetiske normer. I bestem- 
melsens definisjon av vitenskapelig uredelighet er det snakk om 
«plagiering» som er «begått forsettlig eller grovt uaktsomt i planleg- 
ging, gjennomføring eller rapportering av forskning». Formuleringen 
forutsetter at «plagiering» er et objektivt begrep, og at det er mulig 
å snakke om plagiater som ikke er begått forsettlig eller grovt uakt- 
somt. Gitt at uttrykket plagiat betegner uredelige handlinger (jf. NESH 
27.04.2016, pkt. 28), er formuleringen av uredelighetsbegrepet i forsk- 
ningsetikkloven — der de subjektive vilkårene supplerer kategoriene 
for alvorlige normbrudd, i stedet for å inngå i dem - klart uheldig. I 
sitt høringsnotat av 7. juli 2015 om revisjon av forskningsetikkloven 
opprettholder imidlertid Kunnskapsdepartementet like fullt denne 
strukturen (Kunnskapsdepartementet 07.07.2015). 

Diskusjonen i kjølvannet av BI-saken illustrerer de uheldige 
sidene ved å betrakte plagiatbegrepet som et objektivt begrep. 
Klagekommisjonen i BI-saken kom til at innklagede forsker ikke 
hadde opptrådt uredelig i henhold til forskningsetikklovens defini- 
sjon. Det avgjørende for standpunktet var at innklagede ikke for- 
settlig eller grovt uaktsomt kunne sies å ha kopiert andres tekster 
og utgitt dem som sine egne. I saken hadde innklagede som nevnt 
i stor utstrekning lagt seg tett på andre forfatteres tekster, samtidig 
som det gjennomgående ble henvist til de tekstene som var brukt. 
Anslagsvis dreide det seg om cirka 10-15 prosent av arbeidets 
totale tekst, ifølge den sakkyndige utredningen som lå til grunn i 
saken. Problemet fra et forskningsetisk synspunkt var at henvis- 
ningene i seg selv ikke sa noe om hvor tett forfatterens tekst lå på 
de foreleggene det var henvist til. Det forelå her utvilsomt brudd 
på normer for god henvisningsskikk, men klagekommisjonen kom 
til at årsaken til bruddene var innklagedes manglende forståelse 
for de forskningsetiske normene, og at tekstbruken ikke var 
uttrykk for et ønske om å villede leseren om tekstenes opprinnelse. 
Klagekommisjonen fant derfor, i likhet med Granskingsutvalgets 

mindretall, at normbruddene ikke kunne sies 4 veere forsettlige eller 
grovt uaktsomme, og at innklagde ikke hadde opptradt uredelig. 

I kjolvannet av avgjorelsen ble det reagert pa at et arbeid der 
10-15 prosent av teksten var tilnærmet avskrift, ikke ble ansett 
som uredelig forskning (Hem 2013). Kritikken er tydelig preget av 
forestillingen om et objektivt plagiatbegrep, som forutsetter at det 
foreligger et plagiat så lenge det konstateres tekstlikhet. Det hevdes 
blant annet at det «publiseringsetisk ... er mindre interessant om en 
forsker har handlet forsettlig eller grovt uaktsomt», fordi spørsmålet 
«er i bunn og grunn enkelt: Plagiat er vitenskapelig uredelig» (Hem 
2013. Kritikken overser koblingen mellom plagiatbegrepet og nor- 
mene for vitenskapelig uredelighet, som forutsetter at det er snakk 
om grovt klanderverdige handlinger (jf. NESH 27.04.2016, pkt. 
28). Selvsagt kan det diskuteres om klagekommisjonen bedømte 
den konkrete saken riktig. Men avgjørelsen kan ikke kritiseres på 
grunnlag av en påstand om at forskerens intensjoner og motiver er 
mindre interessante etisk sett. Saksforholdet i BI-saken var et gren- 
setilfelle fordi det gjennomgående ble henvist til foreleggene som 
var brukt. Fra et etisk synspunkt er det forskjell på å unnlate å mar- 
kere for sitat fordi man mener henvisningene forteller at teksten 
er hentet fra andre, og å unnlate sitatmarkering for å gi inntrykk 
av at man har skrevet teksten selv. Også i den førstnevnte situa- 
sjonen foreligger som nevnt brudd på normene for god kilde- og 
sitatbruk, som tilsier at det skal sitatmarkeres for å unngå uklarhet 
om tekstens opprinnelse (jf. NESH 27.04.2016, pkt. 26). Men det er 
vanskeligere å betegne de førstnevnte handlingene som uredelige. 

I BI-saken valgte det oppnevnte sakkyndighetsutvalget å skille 
mellom et objektivt og et subjektivt plagiatbegrep fordi forsknings- 
etikklovens struktur legger opp til det. Det ble imidlertid samtidig 
understreket at konstatering av «plagiat i objektiv forstand» ikke 
er ensbetydende med uredelighet, da uredelighetsbegrepet i fors- 
kningsetikkloven forutsetter at også de subjektive vilkårene i lovens 

§ 5 annet ledd ogsa er oppfylt (Petersen og Rognstad 22.12.2011, 
s. 23). Denne begrepsbruken fulgte bade Granskingsutvalget og 
klagekommisjonen, noe som kan vere en del av arsaken til kritik- 
ken mot klagekommisjonens vedtak. 

Når vi likevel ser klare tendenser til og ønsker om å operere 
med et «objektivt plagiatbegrep», både her i landet og internasjo- 
nalt, kan det ha flere årsaker. En mulig årsak er at begrepet også 
benyttes forebyggende, for å unngå at noen gjør seg skyldig i pla- 
giat, og i et slikt forebyggende perspektiv er det subjektive mindre 
relevant. En annen mulig årsak kan være at plagiat like gjerne er et 
institusjonsproblem som et individproblem, og selv om individets 
handlinger kan unnskyldes, for eksempel fordi man ikke har fått 
tilstrekkelig opplæring, vil institusjonen kunne klandres, jamfør 
NESH (27.04.2016, pkt. 27, første setning), som presiserer at «både 
forskerne og forskningsinstitusjonene har et ansvar for å forebygge 
og forhindre plagiat». Begge årsakene er forståelige, men man må 
samtidig ta høyde for plagiatbegrepets stigmatiserende karakter, og 
at det alltid vil henge ved forskeren. Hovedpoenget her er å under- 
streke at plagiatbegrepet bør ha et subjektivt element når det er 
snakk om å bedømme handlinger begått på individnivå. Det behø- 
ver heller ikke å være noe motstridende i det at betegnelsen også 
benyttes i sammenhenger med forebygging, og at institusjonene 
kritiseres for ikke å gjøre nok for å forhindre plagiat. 


Hva med «selvplagiat»? 

Uttrykket «selvplagiat» benyttes ofte for å betegne situasjoner der 
man har benyttet sine egne tidligere arbeider uten å gjøre rede 
for det (Ad hoc-utvalget 27.05.2011, s. 11-12; Klageutvalget 
28.01.2013, 8. 12). Uttrykket er vanlig og utbredt, også internasjo- 
nalt, men er fra ett synspunkt lite heldig. I motsetning til plagiat er 
det ikke snakk om å underkommunisere at man har benyttet seg 


148 


PLAGIATBEGREPET | FORSKNINGSSAMMENHENG 


av andres arbeidsinnsats for slik sett 4 gi inntrykk av a ha prestert 
noe andre har gjort. Bruddet pa vitenskapens sannhetssnormer 
er slik sett ikke apenbart. Det sakalte «selvplagiatet» gir i seg selv 
ingen falske pretensjoner. Man bruker arbeider man selv har pre- 
stert, og forleder ingen ved å sette sitt eget navn bak det. Sett fra en 
slik synsvinkel er «selvplagiatet» uproblematisk fra et forsknings- 
etisk synspunkt, og uttrykket er sterkt misvisende. Problemet 
knyttet til bruk av tidligere arbeider ligger på et annet plan og 
har mer umiddelbar sammenheng med et av forskningsetikkens 
andre idealer, nemlig idealet om originalitet. Etter dette idealet 
skal forskningen være fremoverrettet og strebe mot nye innsik- 
ter, og duplisering av tidligere arbeider kan hevdes å stå i veien 
for dette. I forlengelsen av dette kan det også være tilfeller der 
«selvplagiatet» utgjør et brudd på sannhetsnormene, nemlig der 
det akademiske arbeidet later som det er noe nytt. Det kan gjelde 
i ganske mange sammenhenger. Derfor er forestillingen om at 
«selvplagiatet» er uproblematisk fra et forskningsetisk synspunkt, 
sterkt forenklet. 

Det er likevel en åpenbar forskjell mellom plagiat og «selvpla- 
giat» som understreker synspunktet om at den begrepsmessige 
parallellen er lite heldig. Mens plagiat må anses som alvorlige 
brudd på forskningsetiske normer per se (forutsatt at man oppgir 
forestillingen om et objektivt plagiatbegrep), er bildet ved «selvpla- 
giatet» atskillig mer nyansert. I flere sammenhenger må det anses 
som akseptabelt, og til og med helt forventet, at man benytter egne 
arbeider på nytt. Enkelte typer arbeider forutsetter til og med bruk 
av tidligere materiale, for eksempel lærebøker. Idealet om forsk- 
ningsbasert undervisning tilsier for eksempel at undervisnings- 
materialet skal bygge på tidligere forskning. I den sammenhengen 
er det ikke bare legitimt, men til og med påkrevet, å hente stoff 
fra tidligere arbeider. Formålet med undervisning er et annet enn 
formålet med forskning, og pedagogiske idealer om å få studentene 

til å forstå kompliserte sammenhenger må sta i forgrunnen. I slike 
sammenhenger fortrenges kravet om originalitet, og det kan der- 
med heller ikke ligge noen forventning om at man skal redegjøre 
for at stoffet er publisert tidligere. Annerledes er det ved rene 
forskningsarbeider som forutsetter originalitet, som for eksempel 
doktoravhandlinger og arbeider der økonomiske kompensasjons- 
ordninger knyttes til antall publiseringer (jf. det såkalte «tellekant- 
systemet»). Å skaffe seg midler og posisjon på bekostning av andre 
ved å duplisere egne forskningsarbeider er selvsagt forskningsetisk 
galt. Det kan også være tilfeller der det er ulovlig å gjengi tidligere 
arbeider, som der rettighetene til tidligere arbeider er overdratt til 
tredjepersoner (f.eks. forlag), og gjengivelsen vil være i strid med 
åndsverkloven. Spørsmålet om «selvplagiatet» er i strid med forsk- 
ningsetiske normer, er langt mer sammensatt enn ved «egentlige 
plagiater», noe som skjules ved den begrepsmessige parallellen. Ut 
fra et slikt perspektiv burde uttrykket «selvplagiat» unngås, noe 
som likevel kan være vanskelig all den tid uttrykket også er utbredt 
internasjonalt. 

Det man må unngå, er å anse «selvplagiatet» som en 
form for plagiat som underlegges den samme vurderingen. I 
høringsnotatet om revisjon av forskningsetikkloven uttrykker 
Kunnskapsdepartementet at plagiatbegrepet i forskningsetisk sam- 
menheng i noen tilfeller vil kunne omfatte dobbeltpublisering, altså 
«selvplagiat» (Kunnskapsdepartementet 07.07.2015, 8. 57-58). Vi 
er enige i at dobbeltpublisering kan være i strid med forsknings- 
etiske normer, og i alvorlige tilfeller også innebære forsknings- 
etisk uredelighet, men departementet burde etter vår oppfatning 
reservert selve begrepet «plagiat» for tilfellene der man tar stoff fra 
andre, i samsvar med NESH (27.04.2016, pkt. 27). Ved å likestille 
plagiat og «selvplagiat» overser man både at det normative grunn- 
laget for å anse «selvplagiatet» som brudd på forskningsetiske nor- 
mer er annerledes enn for «egentlig plagiat», og at spørsmålet om 

og i hvilken utstrekning «selvplagiatet» er i strid med slike normer, 
inneholder atskillige nyanser. Dermed må selvsagt også spørsmå- 
let om når «selvplagiatet» har en alvorlighetsgrad så stor at vi kan 
snakke «vitenskapelig uredelighet», vurderes annerledes enn for 
det «egentlige» plagiatet. 


Avslutning 


«Plagiat» er intet entydig begrep, og det er slik sett viktig å være 
bevisst på hvordan begrepet benyttes, og hvilke fenomener det skal 
omfatte. Plagiatbegrepet slik det benyttes i opphavsretten, er ikke 
brukbart i en forskningsetisk kontekst, selv om det klart overlap- 
per, fordi de underliggende normene begrepet relaterer seg til, både 
har ulikt formål og ulik karakter. Forskningsetikkens normer om 
bruk av andres stoff innebærer i motsetning til opphavsretten ingen 
forbud mot å bruke slikt stoff uten opphavsmannens samtykke, 
de pålegger bare å gi tilstrekkelig til kjenne hva man har brukt, 
og hvordan. Skal vi oppsummere erfaringene fra behandlingen av 
saker om påstått forskningsetisk plagiering etter at forskningsetikk- 
loven ble vedtatt, må det være følgende: For det første er det ikke 
relevant for den forskningsetiske plagiatvurderingen om det som 
angivelig ikke er henvist til eller sitert korrekt, er et åndsverk eller 
ikke. For det andre gjør ikke alle brudd med de forskningsetiske 
normene for henvisninger og sitatbruk i en tekst at den kan regnes 
som forskningsetisk «plagiat». «Plagiatbegrepet» bør reserveres for 
grove tilfeller der forfatteren klart kan klandres for å ha underkom- 
munisert sin kilde- og materialbruk. Og for det tredje er begrepet 
«selvplagiat» problematisk. Selv om også det å unnlate å henvise til 
egne tidligere arbeider i noen tilfeller kan være i strid med forsk- 
ningsetiske regler, og også være vitenskapelig uredelig, blir vur- 
deringen annerledes enn når angivelige «egentlige» plagiater skal 
vurderes opp mot forskningsetikken. 

Abstract 


Scientific misconduct - what do we know? 


Based on the international literature and own studies this chapter 
addresses four questions: How extensive is scientific misconduct? 
Why do scientists cheat? What happens to those who are caught? 
What works against misconduct? Although knowledge about scien- 
tific misconduct is limited, some studies give valuable information 
about its extension. An international review and meta-analysis docu- 
ments that severe forms of misconduct, such as fabrication, falsifi- 
cation, or modification of data, are reported by about 2 percent of 
researchers, and 10 percent admit other forms of scientific miscon- 
duct. Researchers also know of severe forms of misconduct by others 
(29 percent), and about half of them (47 percent) know about others’ 
questionable research practice. Studies in Norway document that 
some researchers know about misconduct from their own depart- 
ment. About every tenth researcher experiences challenges with 


respect to authorship. Knowledge about rules and regulations is poor. 

Attitudes towards scientific misconduct vary. A significant fraction 
accepts actions that in the science ethics literature are considered 
as misconduct. For example, a large proportion of research fellows 
think it is acceptable to do repeated statistical analysis until finding 
statistically significant results. With regards to what happens to those 
who get caught, studies show that researchers caught in misconduct 
tend to publish less afterwards. Moreover, the literature also reve- 
als that there is no magic bullet for reducing scientific misconduct. 
Studies show that ethics courses and mentoring is not as efficient as 
previously thought. Nonetheless, knowledge about the extension of 
scientific misconduct is important for reflecting on how to improve 


knowledge, attitudes and actions in the scientific community. 


Innledning 


Hvor stort er omfanget av vitenskapelig uredelighet? Hvorfor 
fusker forskere? Hvordan gar det med de som fusker? Hva virker 
mot forskningsfusk? Det er de sentrale spørsmålene som forsøkes 
besvart i dette kapitlet basert på internasjonal faglitteratur og egne 
studier. 

Uredelighet i forskning omfatter mange ulike forhold, alt fra 
analysefeil og hemmelighold av data til falsifikasjon og fabrikasjon 
av data (Nylenna, Andersen, Dahlquist, Sarvas og Aakvaag 1999). 
Uredelighet blir dessuten definert på litt ulike måter (Buzzelli 1993; 
Fanelli 2011; National Academy of Sciences, National Academy of 
Engineering og Institute of Medicine 1992; Resnik, Neal, Raymond 
og Kissling 2015; Resnik og Stewart 2012; Smith 2000), også i ett og 
samme land (Salwen 2015). I litteraturen skilles det ikke sjelden mel- 
lom vitenskapelig uredelighet, uærlighet (scientific dishonesty), urik- 
tig oppførsel (misconduct), tvilsom forskningspraksis (questionable 
research practice) og mere spesifikke former for forskningsfusk — 
«FFP» (fabrikkering, falsifikasjon og plagiering, som inngår som 

viktige elementer i den norske forskningsetikkloven’). I dette kapitlet 
brukes vitenskapelig uredelighet (og forskningsfusk) som en samle- 
betegnelse for ulike former for moralsk klanderverdige handlinger 
eller unnlatelser innen forskning som leder til feilaktige resultater 
eller misvisende informasjon, inklusive informasjon om personers 
bidrag til forskning. Der de ulike studiene som det vises til, bruker 
bestemte betydninger av vitenskapelig uredelighet, blir dette forklart. 
Det er utfordrende å måle vitenskapelig uredelighet, både fordi 
den som fusker, holder dette skjult, og fordi uredelighet er vanske- 
lig å avsløre. Det har derfor vært betydelig uenighet om omfanget 
(Marshall 2000), og mange har antatt at vi bare ser toppen av isfjellet. 
Etter hvert vet vi likevel en god del - både i og utenfor Norden. Dette 
kapitlet skal gi et overblikk over hva vi vet om vitenskapelig uredelig- 
het — først internasjonalt, og så i Norden og Norge. Kapitlet baserer seg 
på publiserte kunnskapsoppsummeringer pluss utvidede litteratursøk. 
Så til spørsmålet: Hvor mye fuskes det? 


Omfang internasjonalt 


Internasjonalt varier anslag over forskningsfusk fra 3-32 prosent 
(Shamoo og Resnik 2014). En amerikansk studie viste at 0,3 pro- 
sent av 3000 spurte forskere innrømmet å ha falsifisert eller utformet 
eksperimenter slik at de ikke tester hypotesen (såkalt «cooking rese- 
arch»), de tre siste årene. Studien viste også at diskutabel forskning 
forekom i 5-15 prosent av tilfellene (Martinson, Anderson og de 
Vries 2005). Den mest systematiske oppsummeringen av kunnskap 
og samlet analyse av data (metaanalyse) som vi har, stammer fra 2009 
(Fanelli 2009). I denne fant Daniela Fanelli at i gjennomsnitt innrøm- 
met nær 2 prosent (1,97 prosent) av forskerne å ha begått alvorlige for- 
mer for vitenskapelig uredelighet, som fabrikasjon, falsifikasjon eller 


1 Lov 30. juni 2006 nr. 56 om behandling av etikk og redelighet i forskning (fors- 
kningsetikkloven). 

modifikasjon av data eller resultater mer enn en gang. I enkeltstudier 
innrommet opptil 34 prosent andre tvilsomme former for forsknings- 
praksis, og i gjennomsnitt innrømmet om lag 10 prosent slik praksis. 
Alvorlig forskningsfusk forekommer altså ikke sjelden, og mindre 
alvorlige former for uredelighet er forholdsvis vanlig. 

Når forskere ble spurt om de visste om kollegaer som hadde 
begått alvorlige former for vitenskapelig uredelighet (fabrikasjon, 
falsifikasjon eller modifikasjon av data eller resultater), meldte 
i snitt omkring 17 prosent om slik forskningspraksis (Fanelli 
2009). I gjennomsnitt hadde rundt 29 prosent kjennskap til 
andre tvilsomme former for forskningspraksis. På spørsmål om 
et bredere spekter av vitenskapelig uredelighet svarte 47 prosent 
at de hadde kjennskap til slik forskning. Tabell 1 oppsummerer 


Tabell 1 Oppsummering fra den eneste systematiske kunnskapsoppsummeringen og 
metaanalysen av vitenskapelig uredelighet. Kunnskapsoppsummeringen inkluderte 21 
(av 3276) identifiserte studier, og metaanalysen inkluderte 18 studier (Fanelli 2009). 


Form for uredelighet Gjennomsnitt (fra # Konfidensintervall 
studier) (95%) 
Innrømmet alvorlige former for 1,97 % (fra sju studier, 8,86-44,5 % 


vitenskapelig uredelighet (fabri- meta-analyse, N=5068) 
kasjon, falsifikasjon eller modifi- 
kasjon av data eller resultater) 


Innrømmet andre tvilsomme for- 9,54 % (fra seks studier, 5,15-13,94 % 
mer for forskningspraksis N=20) 

Kjennskap til kollega som har 16,66 % (uveid middel- 9,91-23,40 % 
begått alvorlige former for viten- verdi fra 12 studier) 9,91-19,72 % 


skapelig uredelighet (fabrikasjon, 1412 % (meta-analyse 

falsifikasjon eller modifikasjon av av12 studier) 

data eller resultater) 

Kjennskap til kollega som har 28,53 % (fra seks studier) 18,85-38,2 % 
begått andre tvilsomme former for 

forskningspraksis 


Kjennskap til et bredere spekter 46,24 % (fra sju studier) 16,53-75,95 % 
av vitenskapelig uredelighet 

disse resultatene og gir nærmere informasjon om hvordan disse 
resultatene fremkommer. Samlet sett viser denne kunnskapsopp- 
summeringen at vitenskapelig uredelighet er forholdsvis godt 
kjent blant forskere. 

Andre studier viser at medisinske og farmasøytiske forskere rap- 
porterte om vitenskapelig uredelighet oftere enn andre forskere 
(Fanelli 2009). Det er også interessant å merke seg at eksperimen- 
ter viser at vi synes å fuske mindre om morgenen enn på slutten av 
dagen (Kouchaki og Smith 2014). 

Hva med spesifikke former for vitenskapelig uredelighet, slik 
som medforfatterskap? Her viser forskningen at forfatterskapspro- 
blemer er ganske vanlig, særlig i enkelte fagfelt, slik som medisin. 
En systematisk oversikt over forfatterskapsproblemer, som inklu- 
derte 123 artikler om forfatterskap, viste at de viktigste problemene 
var oppfatningene av forfatterskap, definisjoner av (med)forfatter- 
skap og (ulike) praksiser (Marusic, Bosnjak og Jeroncic 2011). En 
metaanalyse av 14 av studiene i denne oversikten viste at 29 prosent 
av forfatterne hadde opplevd misbruk av forfatterskap (Marusic 
mfl. 2011). En annen studie som undersøkte æresforfatterskap, 
fant at det forekom i 25 prosent av publikasjonene i seks høyt ran- 
gerte medisinske tidsskrifter (Wislar, Flanagin, Fontanarosa og 
Deangelis 2011). 

Enkeltstudier har også vist at studenter vet lite om god forsker- 
skikk (Heitman, Olsen, Anestidou og Bulger 2007), og at medisin- 
studenter tar med seg dårlige vaner fra tidligere skolegang (Kukolja 
Taradi, Taradi, Knezevic og Dogas 2010). En studie av ameri- 
kanske mastergradsstudenter i ulike livsvitenskaper viste at bare 
halvparten av dem kjente til regler for forfatterskap (52 prosent), 
47 prosent kjente krav for innsending av manuskripter og bare 4,4 
prosent kjente til krav om å oppgi interessekonflikter (Heitman 
mfl. 2007). Det foreligger etter hvert omfattende forskning om 
studenters juks, men det ligger utenfor rammen av dette kapitlet. 

Slik kunnskap er likevel viktig nar man skal vurdere tiltak for a 
begrense forskningsfusk. 

Hva er sa resultatet av vitenskapelig uredelighet? Ogsa dette er 
studert i internasjonal forskning. Særlig har man studert tilbake- 
kalling av forskningspublikasjoner. En oversikt over tilbakekalte 
artikler i 42 av de største bibliografiske databasene for de største 
forskningsfeltene fant 4449 tilbakekalte artikler mellom 1921 og 
2011 (Grieneisen og Zhang 2012). Medisin, biologi og kjemi hadde 
høyere relativ tilbakekallingsfrekvens enn matematikk, fysikk, 
ingeniørfag og samfunnsvitenskap. Nesten halvparten av tilbake- 
kallingene skyldtes forfatterskapsproblemer, dernest fulgte tvil- 
somt datagrunnlag (inklusive feiltolkning) på rundt 40 prosent. Et 
mindre antall enkeltforskere (15 stk.) sto for mer enn halvparten av 
alle de studerte tilbakekallingene (Grieneisen og Zhang 2012). En 
studie som sammenlignet tilbaketrekkingsrater i ulike land, fant at 
det var høyere tilbaketrekkingsrater (for fusk) i India (1,3 per 1000 
publikasjoner), Japan (0,72 per 1000 publikasjoner) og Kina (0,71 
per 1000 publikasjoner) enn i USA (0,6 per 1000 publikasjoner), 
Iran (0,2 per 1000 publikasjoner) og Storbritannia (0,17 per 1000 
publikasjoner) (Ana, Koehlmoos, Smith og Yan 2013). 

Antall tilbakekallinger har tidoblet seg fra 1975 (Fang, Steen og 
Casadevall 2012). Samtidig har antall publiseringer økt kraftig, og 
nye verktøy har gjort det enklere å avsløre flere typer av forsknings- 
fusk. Lavere barrierer mot å publisere artikler med feil og fusk og 
lavere barrierer mot å tilbakekalle artikler kan også forklare noe 
av økningen (Steen, Casadevall og Fang 2013). Det synes også å 
være større sannsynlighet for at vitenskapelig uredelighet resul- 
terer i tilbaketrekking, nå enn tidligere (Fanelli 2013). Samtidig 
må vi huske at en rekke manuskripter avvises eller stoppes fordi 
man oppdager fusk. Disse er det vanskeligere å vurdere omfanget 
av, fordi de ikke er så lett å måle som tilbaketrekking av publiserte 
artikler. Tilbaketrekking av vitenskapelige artikler skyldes også feil 

(Fang og Casadevall 2011) og vansker med å reprodusere resultater 
(Katavic 2014), men den viktigste grunnen til tilbaketrekking er 
vitenskapelig uredelighet (Fang mfl. 2012). 

Oppsummert viser internasjonal forskning at forskere forholds- 
vis sjelden rapporterer om at de selv har begått alvorlige tilfeller av 
vitenskapelig uredelighet (2 prosent), mens de oftere rapporterer 
om alvorlige former for vitenskapelig uredelighet (fabrikkering, 
falsifikasjon eller modifisering av data) hos kollegaer (14 prosent). 
Kjennskap til andre former for uredelighet hos kollegaer er langt 
mer vanlig (29 prosent). Forfatterskapsproblemer er ganske vanlig. 
Antall tilbakekalte artikler på grunn av vitenskapelig uredelighet er 
sterkt økende, men det betyr ikke nødvendigvis at det fuskes mer. 
På grunn av metodiske utfordringer kan de reelle tallene for alvorlig 
vitenskapelig uredelighet være større enn det som dokumenteres. 


Norden og Norge 


Etter hvert har vi også fått en del studier fra Norden og Norge. En 
studie av helsefaglig forskning i de nordiske landene påviste urede- 
lighet i 25 prosent av 37 ferdig utredede saker da uredelighetsutvalg 
i de nordiske landene undersøkte påstander om uredelighet i 1990- 
årene. Sakene omfattet plagiat, forfalskede og endrede resultater, 
eksklusjon av pasienter, uberettiget forfatterskap, medforfatterskap 
uten samtykke og brudd på avtale om bruk av forskningsmate- 
riale (Nylenna mfl. 1999). Innen klinisk medisinsk forskning har 
man beregnet at det forekommer 1-2 tilfeller av forskningsfusk 
per million innbyggere i Norden, hvorav 20 prosent var alvorlige 
(Riis 1999). Nylenna og kollegaer viste at forfatterskap var grunnen 
til flest undersøkelser av saker om påstått vitenskapelig uredelighet 
i de nordiske landene (Nylenna mfl. 1999). 

En studie av en mindre gruppe svenske doktorgradskandida- 
ter og erfarne forskere viste at begge gruppene mente at å bruke 

sitater uten å oppgi referanser var galt, men doktorgradskandida- 
tene mente det var ganske vanlig, mens de erfarne forskerne mente 
det var uvanlig (Lynoe, Jacobsson og Lundgren 1999). Studien viste 
videre at doktorgradskandidatene mente det var mer uredelig enn 
de erfarne forskerne å utelate data som ikke støttet forskningshy- 
potesen. Kandidatene mente det var ganske vanlig, mens forskerne 
mente det var uvanlig. Begge gruppene mente det var ganske dårlig 
forskning å ignorere motstridende forskning i diskusjonsdelen av 
en artikkel, og begge mente det var ganske uvanlig. Både de erfarne 
forskerne og doktorgradskandidatene mente for øvrig at det ikke 
var galt å velge den statistiske metoden som gir best resultater, og 
at dette var vanlig. Å bruke avanserte statistiske metoder for å få 
trivielle resultater til å fremstå som mer interessante, mente dok- 
torgradskandidatene var ganske dårlig forskningsskikk, og ganske 
uvanlig, mens de erfarne forskerne ikke oppfattet dette som så galt, 
men også de mente det var ganske uvanlig (Lynoe mfl. 1999). Denne 
studien viser altså at de erfarne forskere hadde mer liberale holdnin- 
ger enn doktorgradskandidatene, særlig når det gjaldt å utelate data 
som ikke stemte med deres hypotese, og å bruke avanserte statistiske 
metoder for å få resultatene til å se mer interessante ut. 

En annen studie av 134 doktorgradskandidater ved de medisin- 
ske fakultetene i Sverige viste at mindre enn en tredel hadde hørt om 
tilfeller av vitenskapelig uredelighet det siste året (Nilstun, Lofmark 
og Lundqvist 2010). Press om forfatterrekkefølgen var opplevd av 
hver tiende respondent. Omtrent seks prosent (5,7 prosent) hadde 
opplevd press for å falsifisere data. Litt under 2 prosent (1,6 prosent) 
svarte at de hadde fabrikkert data, og like mange oppga at de hadde 
falsifisert data. Svarprosenten i denne studien var på 58 prosent 
(Nilstun mfl. 2010). 

Hvordan er det så med vitenskapelig uredelighet i Norge? I 1997 gjen- 
nomførte De nasjonale forskningsetiske komiteene i Norge en spørre- 
undersøkelse blant norske forskere (Elgesem, Jåsund og Kaiser 1997). 

Resultatene viste at 12 prosent av de 456 som besvarte spørreskjemaet, 
rapporterte at de hadde kjennskap til uredelig forskning ved norske 
universiteter, og 14 prosent hadde kjennskap til diskutabel forskning. 
17 prosent dreide seg om plagiering av data, 12 prosent utelatelse av 
relevante data, 5 prosent fabrikkering av data og 0,9 prosent fabrik- 
kering av eksperimenter. I tillegg rapporterte 2,5 prosent av dem som 
svarte, at de selv hadde utelatt relevante data, 0,7 prosent at de hadde 
fabrikkert data, og 0,2 prosent at de hadde fabrikkert eksperimenter. 
Svarprosenten var på 39 prosent (Elgesem mfl. 1997). Problemet med 
denne type studier er blant annet at ulike personer kan ha rapportert 
om samme hendelse, slik at en og samme sak teller med flere ganger, 
og dessuten at man ikke har noen garanti for at antagelsene om ure- 
delighet faktisk stemmer. Egenrapporteringen gir noe mer gyldige 
resultater, men med beskjeden svarprosent er det vanskelig å overføre 
resultatene til andre enn de 456 som er spurt. 

I en nettbasert spørreundersøkelse viste Nylenna og kolleger nylig 
at 97 prosent av de spurte forskerne ved Universitetet i Oslo rappor- 
terte at de kjente til forfatterskapsregler, og at 68 prosent oppfattet 
brudd på disse som vitenskapelig uredelighet (Nylenna, Fagerbakk 
og Kierulf 2014). 36 prosent hadde opplevd press for at andre, som 
ikke oppfylte kravene, skulle være med som medforfattere på egne 
publikasjoner. 29 prosent mente de var blitt nektet medforfatterskap 
der de selv mente at det var berettiget. Personer med mindre forsk- 
ningserfaring opplevde problemene som større enn de med lengre 
fartstid. Undersøkelsen gir en god oversikt over oppfatningene til 
654 forskere, men siden svarprosenten er lav (24 prosent), er det 
vanskelig å overføre resultatene til andre grupper. 

I Norge har jeg sammen med gode kollegaer gjennomført en serie 
spørreundersøkelser av doktorgradskandidater ved de medisinske 
fakultetene. Målsettingen har vært å kartlegge hva kandidatene 
opplever og gjør, hva de kjenner til av vitenskapelig uredelighet, og 
hvilke holdninger de har. En slik studie ble gjennomført ved alle de 

norske medisinske fakultetene i 2012 (Hofmann, Myhr og Holm 
2013), og en ny studie for Universitetet i Oslo sammenlignet med 
Karolinska Institutet ble gjennomført i 2014 (Hofmann, Helgesson, 
Juth og Holm 2015). I tillegg har vi gjort en ny studie, som ser på 
utviklingen i Oslo (Hofmann og Holm 2016). Samlet sett viser stu- 
diene våre at innrømmet vitenskapelig uredelighet ligger på eller 
under nivå med internasjonale studier. Forholdsvis mange doktor- 
gradskandidater har kjennskap til vitenskapelig uredelighet inter- 
nasjonalt, men også ved egen avdeling. En betydelig del opplever 
press til vitenskapelig uredelighet. Mange er usikre på retnings- 
linjer ved egen institusjon, og holdningene til mange bryter med 
alminnelige vitenskapsetiske normer. 

La oss se litt nærmere på tallene. Først: Hva gjør doktorgrads- 
kandidatene? Studiene viser at få rapporterer selv å ha begått alvor- 
lig uredelighet det siste året. En av respondentene (1,1 prosent) 
i Oslo i 2014 rapporterte å ha falsifisert data, men ingen i 2012. 
En rapporterte å ha plagiert publikasjoner i 2015 (1,4 prosent). På 
spørsmål om hva de opplever, svarer omtrent 20 prosent at de har 
opplevd uetisk press til å opptre vitenskapelig uredelig i en eller 
annen form. Eksempelvis hadde over 10 prosent opplevd uetisk 
press om forfatterrekkefølgen de siste 12 månedene. 3-6 prosent 
hadde også opplevd konsekvensene av vitenskapelig uredelighet. 
1,3 prosent av respondentene i Oslo i 2012 hadde opplevd press til 
å fabrikkere data, men ingen i 2014. Tilsvarende hadde 1,3 prosent 
opplevd press til å falsifisere data, og 1,3 prosent hadde opplevd 
press til å plagiere data. 2,1 prosent hadde opplevd uetisk press i 
forbindelse med analyse av data i Oslo i 2014. 

Når det gjaldt kjennskap til vitenskapelig uredelighet, hadde 18-30 
prosent hørt om alvorlige former for vitenskapelig uredelighet (fabri- 
kasjon, falsifikasjon og plagiering av data eller plagiat av publikasjo- 
ner). I 2014 visste omtrent 7 prosent om noen ved deres avdeling 
som hadde vært uredelige de siste 12 månedene. Dette dreide seg 

blant annet om falsifiserte data (1,1 prosent), plagiat av data eller 
publikasjoner (1,1 prosent), presentasjon av andres resultater som sine 
egne og selektivt utvalg av data (4,3 prosent) (Hofmann mfl. 2015). 
Langt fra alle kjente til retningslinjer for vitenskapelig redelighet ved 
egen institusjon: Over 60 prosent av respondentene var usikre på om 
avdelingen hadde skriftlige retningslinjer for vitenskapelig redelighet. 
Resultatene om hva doktorgradskandidatene (sier de) gjør, og hva 
de kan, er oppsummert i tabell 2. I hovedtrekk stemmer resultatene 
fra Norge overens med det vi finner i internasjonal litteratur. Norske 
doktorgradskandidater ved de medisinske fakultetene er verken bedre 
eller verre enn i andre land. De møter derimot en del utfordringer og 
press, ikke minst når det gjelder forfatterskap, og dette synes å øke. 


Tabell 2 Svar på spørsmål om vitenskapelig uredelighet og annen uetisk oppførsel i 
forbindelse med forskning (de som har svart ja i prosent) ved medisinske fakulteter. 
Data fra Sverige stammer fra Nilstun (2010), og data fra Norge stammer fra (Hofmann 
mfl. 2015; Hofmann og Holm 2016; Hofmann mfl. 2013). 


Oslo Oslo Oslo Hele Norge Hele Sverige 


Spersmal 2015 2014 2012 2012 2010 
Svarprosent (%) 786 90,5 90,0 72,1 58 
Har du, nasjonalt eller internasjonalt, hørt om noen som i løpet av de siste 12 måne- 
der har 
fabrikkert data? 29,7 25,3 30,3 29,2 29,0 
falsifisert data? 27,0 22,3 23,7 23,8 31,8 
plagiert data? 21,6 18,3 19,7 21,1 24,2 
plagiert publikasjoner? 24,7 18,9 16,9 19,7 - 


Har du selv i løpet av de siste 12 måneder vært utsatt for press til å 


fabrikkere data? o o 13 0,5 o 
falsifisere data? o o 1,3 0,5 5,4 
plagiere data? o o 1,3 0,5 o 
plagiere publikasjoner? o o o o - 


presentere resultater på noen 
annen misledende måte? 2,7 o 1,3 - - 


tabell fortsetter neste side 

Tabell 2 (Fortsatt) 


å Oslo Oslo Oslo Hele Norge Hele Sverige 
Spørsmål 
2015 2014 2012 2012 2010 

Har du selv i løpet av de siste 12 måneder 

fabrikkert data? o fal o o 15 

falsifisert data? o 11 o o 1,5 

plagiert data? o o o o o 

plagiert publikasjoner? 14 o o o - 


presentert resultater på noen 
annen misledende måte? o 


1,1 


Kjenner du noen ved din avdeling som i løpet av de siste 12 måneder har 


fabrikkert data? 2,7 
falsifisert data? 1,4 
plagiert (på noen måte)? 4,1 
presentert resultater på noen 
annen misledende måte? 10,0 


(0) 
1,1 


1,1 


43 


Har du i løpet av de siste 12 måneder blitt utsatt for uetisk press med hensyn på 


inklusjon eller rekkefølge 


ved forfatterskap? 16,0 
design/metode? 1,3 
analyse? 2,7 
resultater? 1,3 


sjikane (harassment)? 


12,8 


(0) 


10,4 
39 


5,2 


10,6 


27 


2,7 


85 


Har du i løpet av de siste 12 måneder blitt utsatt for konsekvensene av vitenskape- 


lig uredelighet? 


Etisk 5,4 
Juridisk 2,7 
Metodologisk 4,1 
På annen måte 2,8 


3,2 
3,2 
2,1 


3,2 


5,2 
13 
2,6 
3,9 


59 
11 

3,2 
3,2 


Hva fant vi så ut om doktorgradskandidatenes holdninger? Her 


var det små forskjeller mellom studienei2012, 2014 og 2015. Samlet 


ga over 20 prosent uttrykk for oppfatninger og holdninger som i 


litteraturen oppfattes som vitenskapelig uredelighet. Eksempelvis 

fant 10 prosent det ikke uriktig å rapportere eksperimentelle data 
uten å ha gjennomført eksperimentet. Rundt 40 prosent fant det 
ikke uriktig å prøve en rekke statistiske analyser for å finne statistisk 
signifikante resultater. 13 prosent ga uttrykk for at det er aksepta- 
belt selektivt å utelate motstridende resultater for å påskynde publi- 
kasjoner. 10 prosent mente det var akseptabelt å falsifisere eller 
fabrikkere data for å påskynde publikasjoner, hvis de var trygge på 
resultatene sine. Rundt 3 prosent ga uttrykk for at det kunne være 
riktig å endre eksperimentelle data for å få et forsøk til å se bedre ut 
enn det faktisk var. Litt under 5 prosent mente at det kunne være 
riktig å ta æren for ord som andre har skrevet. 4—12 prosent var 
ikke enige i at det aldri er riktig å ta æren for data som andre har 
generert. 5-8 prosent var ikke enige i at det aldri er riktig å ta æren 
for ideer som andre har kommet pa. 11-13 prosent sa seg enige i at 
man har en etisk plikt til å handle dersom man oppdager at noen 
begår vitenskapelig uredelighet. 

Samtidig som en betydelig andel av doktorgradskandidatene 
altså hadde holdninger som bryter med alminnelige vitenskaps- 
etiske normer, sa 79 prosent seg villige til å rapportere vitenskapelig 
uredelighet til en ansvarlig person om de hadde oppdaget en med- 
arbeider begå vitenskapelig uredelighet. 75 prosent var enige i at de 
ville være villige til å rapportere forskningsfusk til en ansvarlig per- 
son dersom de hadde oppdaget en veileder eller forskningslederen 
(PI) begå vitenskapelig uredelighet. Rundt 30 prosent var enige i at 
det er viktigere at rapporteringen av data er korrekt i en vitenskape- 
lig publikasjon enn i en søknad om forskningsmidler. 46 prosent var 
dessuten enige i at medforfattere må dele skyld dersom fabrikkerte 
data blir oppdaget i en publikasjon. Rundt 30 prosent var enige i at 
medforfattere må få samme straff dersom fabrikkerte data blir opp- 
daget i en publikasjon (Hofmann mfl. 2015; Hofmann mål. 2013). 
Også disse studiene har et begrenset antall respondenter, selv om 
svarprosenten er forholdsvis høy (72 og 89 prosent). 

Studiene vare viser altsa at et betydelig antall av doktorgradskan- 
didatene ved de medisinske fakultetene i Norge mener at handlinger 
som i faglitteraturen og ellers oppfattes som vitenskapelig uredelighet, 
er akseptable. Samtidig synes holdningene til doktorgradskandidatene 
i Norge gjennomgående å være litt bedre enn ved Karolinska Institutet 
i Sverige, men forskjellene er ikke store (Hofmann mfl. 2015). 

Hva betyr så dette? Er det mye forskningsfusk i Norge? Er det som 
foregår, mer eller mindre alvorlig? Et svar er at empiriske studier i 
Norge ikke avdekker mer uredelighet enn i tilsvarende studier andre 
steder. Resultatene i Norge viser at ulike former for uredelighet fore- 
kommer i samme størrelsesorden som i Sverige og i en rekke andre 
land. Om dette er godt eller dårlig, er selvsagt åpent for diskusjon. 
Det vi ser i studiene fra Norge og Norden, er at vitenskapelig urede- 
lighet forekommer. Våre studier ved de medisinske fakultetene viser 
også at doktorgradskandidater kjenner til fersk forskningsfusk ved 
egen avdeling. At så mange som 40 prosent ikke mener at det er galt 
å prøve en rekke analyser til de får et statistisk signifikant resultat, 
er tankevekkende — ikke bare vitenskapsetisk, men også rent viten- 
skapelig. Det er også klart at mange forskere opplever ulike former 
for press — ikke minst nar det gjelder forfatterskap. 


Motiver: Hvorfor fusker forskere? 


Med de mange avsløringene av forskningsfusk har det etter hvert kom- 
met rapporter og studier som har undersøkt hvorfor forskere fusker. 
Det ser ut til å være flere grunner til det. Flere studier viser at forskere 
oppfatter det som legitimt å «ta snarveier» når de synes at forsknings- 
spørsmålene er legitime og viktige (Hofmann mfl. 2015; Hofmann mfl. 
2013; Nilstun mfl. 2010). En vesentlig grunn er at presset for resultater 
er stort. «Dagens forskningssystem vektlegger konkurranse og presti- 
sje mer enn redelighet. Denne ubalansen bidrar til mer forskerfusk» 
skrev Dag Rune Olsen og Øyvind S. Bruland i Morgenbladet (Olsen 
og Bruland 2006). Vi vet også at sterk konkurranse øker forskeres 


168 


UREDELIGHET I FORSKNING - HVA VET VI? 


produktivitet, men også deres tilbøyelighet til å tolke resultater på 
bestemte måter (Fanelli 2010) og til å snarveier. 

Enkelte seniorforskere oppgir også at de føler ansvar for personer 
som de har ansatt. For å skaffe forskningsmidler til dem og seg selv 
føler de seg presset til å fuske. Anerkjennelse og avansement viser 
seg også å være en viktig grunn til at forskere fusker. 

Noen fusker også fordi det har blitt så enkelt - eksempelvis at det 
er så lett å klippe og lime fra arbeider som foreligger digitalt. Som 
allerede nevnt er også enkelte vant til å fuske fra tidligere studier og 
tar med seg vanene inn i forskningen (Kukolja Taradi mfl. 2010). 
Stort tidspress er en annen grunn (Benestad 2006). Andre oppfat- 
ter det de gjør, som legitimt, og flere kjenner andre som gjør det 
samme (Henning mfl. 2014). Noen er også så entusiastiske og har 
så stor tro på sin forskning at de mener målet helliger midlet. 

Det blir også hevdet at enkelte forskere fusker fordi de er fus- 
kere av (menneske)type. Det finnes «råtne epler» i alle yrkesgrup- 
per - så også blant forskere (Bogner og Menz 2006; Koshland 1987; 
Tunstad 2011). Fusk er som en besettelse for visse personlighets- 
typer, hevdes det (Hren mfl. 2006). Andre er mer kritiske til dette 
og peker på perverse insentiver og på manglende retningslinjer 
og opplæring (Bouter 2015). Noen peker også på utviklingstrekk 
i vitenskapsteorien: Vitenskapelige sannheter skifter ofte, og det 
synes ikke å være noen bakenforliggende virkelighet som avdek- 
kes. Derfor kan fusk oppfattes som mindre ugreit (Resnik 2014). 

Samlet sett ser det ut til at forskere fusker fordi presset er stort, 
forventingene høye og det er enkelt å gjøre det, eller fordi insenti- 
vene ikke forebygger fusk. 


Hvordan går det med dem som fusker? 


Det er et bredt spekter av reaksjoner for forskningsfusk. En rekke 
former for forskningsfusk får ingen reaksjoner overhodet: De blir 
ikke oppdaget. En studie viste at 29 prosent av forskningsfusk 

som kollegaer kjente til, aldri ble oppdaget (Gardner, Lidz og 
Hartwig 2005). Som vi har sett, behøver ikke alvorlige brudd på 
vitenskapsetiske normer, som objektivt plagiat, å føre til konkrete 
reaksjoner. Likevel er det grunner til å tro at kontroverser om ens 
troverdighet og negativ omtale kan få følger for forskerkarriæren. 

Alvorlige brudd på vitenskapsetiske regler fører ofte til at perso- 
nen sies opp eller fratrer sin stilling, men ikke alltid (Elgesem mål. 
1997). Tilbakekalling er en reaksjonsform som svir stygt for mange 
forskere. Firmaer som blir tatt for å tilby uberettiget forfatterskap, 
har fått offentliggjort navnet sitt (Nylenna mål. 1999). 

Det ser ut til at det er mindre sannsynlig at de som er tatt for forsk- 
ningsfusk, publiserer etterpå enn andre forskere. Av stipendiater 
som ble tatt for forskningsfusk mellom 1993 og 2007, var det bare 
11 prosent som publiserte mer enn en artikkel per år etter at de ble 
avslørt (Redman 2013). De som har fått trukket artikler tilbake, opp- 
lever å bli sitert sjeldnere. Det gjelder også for artikler som er publi- 
sert før de(n) tilbakekalte artikkelen(e) (Lu, Jin, Uzzi og Jones 2013). 

En grunn til at vi ofte ikke vet hvordan det går med «fuskeren», 
er at navnet holdes hemmelig. Selv om vedkommende får advarsler 
eller sies opp fra arbeidsstedet, kan vedkommende bytte institusjon 
i landet eller reise til utlandet og fortsette forskningen der. Dette 
reiser et viktig og vanskelig spørsmål: Skal navn holdes hemme- 
lig eller ikke? Her er praksisen ganske ulik. Enkelte land, slik som 
i USA, oppgir ofte navnet på forskeren, mens i andre land, som i 
Norge, er man mer tilbakeholden. 


Hva hjelper? 

Det har vært lansert mange forslag og prøvd en rekke tiltak for å 
redusere vitenskapelig uredelighet (Pimple 2002). Enkelte argumen- 
terer for at man bør endre insentivsystemet (Bouter 2015; Nosek, 
Spies og Motyl 2012). Publiseringspress fremmer forskningsfusk 
og bør derfor reduseres, er argumentet. Andre argumenterer for 

å øke undervisningen og kursingen i forskningsetikk (Lynoe mål. 
1999; Pimple 2002). Et tredje forslag er å skape gode mentorsyste- 
mer (Anderson mfl. 2007). 

Det viser seg at etikk-kursing og mentorordninger ikke er så 
effektive som vi gjerne skulle ønsket (Antes mfl. 2009; Antes mfl. 
2010; Plemmons, Brody og Kalichman 2006; Powell, Allison og 
Kalichman 2007). En nasjonal studie fra USA av 4160 forskere som 
var tidlig i karrieren, viste at økt kursing i forskningsetikk faktisk 
var assosiert med økt vitenskapelig uredelighet (Anderson mål. 
2007). Tilsvarende var økt bruk av mentor i vitenskapelige (og ikke 
økonomiske) spørsmål assosiert med redusert sjanse for vitenska- 
pelig uredelighet. For forskere som var midt i karrieren, derimot, 
var både etikk-kurs og mentorordninger positivt assosiert med 
redusert odds for vitenskapelig uredelighet (Anderson mfl. 2007). 
Det betyr selvsagt ikke at etikk-kursing gjør at unge forskere fusker 
mer (Resnik 2014), men som forfatterne påpeker, naiv tro på kur- 
sing og mentorordninger er kanskje ikke berettiget (Anderson mål. 
2007). En grunn til at mentorer har større virkning enn kursing, 
kan være at mentorer fungerer sterkere som rollemodeller enn 
kursledere i etikk. 

Så langt synes forskningslitteraturen altså ikke å gi oss et entydig 
svar på hva som er den mest effektive fremgangsmåten for å unngå 


vitenskapelig uredelighet. 


Hva vi vet, og hva vi ikke vet 


Som vi har sett, finnes det en god del forskning på omfanget av 
forskningsfusk, om motivene til forskerne, om hvordan det går 
med fuskerne, og hva som virker. Om vi skal oppsummere kunn- 
skapen, kan vi si at alvorlige former for vitenskapelig uredelighet 
innrømmes hos rundt 2 prosent av forskerne, og 10 prosent inn- 
rømmer andre former for uredelighet. Forskere kjenner også til 

alvorlig uredelighet hos andre (14 prosent), og de vet om andre 
former for uredelighet hos andre (29 prosent). Omtrent halvpar- 
ten vet om mangelfull forskningsskikk hos andre. Rundt en tidel 
opplever utfordringer med forfatterskap, men dette varierer fra 
fagfelt til fagfelt. Kunnskapen om regler og retningslinjer er ofte 
også mangelfull. Forskeres holdninger til vitenskapelig uredelighet 
varierer. Forholdsvis mange aksepterer handlinger som i littera- 
turen beskrives som vitenskapelig uredelighet. Eksempelvis synes 
både erfarne og ferske forskere at det er akseptabelt å gjøre gjentatte 
statistiske analyser til man får et signifikant resultat. Vi vet også 
at forskere som fusker, gjør det fordi presset er stort, forventin- 
gene høye og det er enkelt å gjøre det. Forskere som blir tatt i fusk, 
publiserer også mindre enn andre forskere etterpå. Når det gjelder 
virkemidler for å forebygge forskningsfusk, er bildet mindre klart. 
Mer etikk-kurs er ikke alltid effektivt. Mentorordninger synes også 
å ha god effekt. Mye av kunnskapen om vitenskapelig uredelighet 
stammer fra helsefaglig (og livsvitenskapelig) forskning. Dette er 
ikke tilfeldig: Det er her det er publisert klart mest om emnet. Her 
er også følgene ofte alvorlige. 

Selv om vi vet en god del, skulle vi gjerne visst mer - som alltid i 
forskning. Men det er betydelige metodiske utfordringer i forskning 
på vitenskapelig uredelighet. For det første kan overrapportering 
forekomme (Fanelli 2009; Marusic mfl. 2011). Samme sak kan rap- 
porteres av flere. For det andre har man ingen kvalitetssikring av at 
det som faktisk rapporteres i slike studier, er vitenskapelig urede- 
lighet. På den annen side kan underrapportering også forekomme, 
særlig når det spørres etter egen uredelighet. Eksempelvis beregnet 
en anonym studie av 2000 psykologer at falsifikasjon av data fore- 
kom hos 9 prosent av dem, mens bare 1,7 prosent av responden- 
tene faktisk innrømmet å ha falsifisert data (John, Loewenstein og 
Prelec 2012). En annen metodisk utfordring er at det finnes svært 
ulike oppfatninger og definisjoner av hva som er fusk og ikke. 

Dessuten kan det være vanskelig å fange opp forskningsfusk som 
ikke faller inn i gitte kategorier, eller som respondentene gjenkjen- 
ner i slike kategorier. 

I tillegg er det viktig å huske at mer kunnskap om omfanget ikke 
nødvendigvis gir oss svar på det som virkelig betyr noe for viten- 
skapens fremtid: Hva er god og hva er dårlig forskning? Hva er 
riktig og hva er gal forskning? Empirisk forskning kan fortelle oss 
noe om omfanget og kanskje også hvilke virkemidler som fungerer 
best til å redusere uredeligheten, men hva som er rett og galt, kan 
den ikke svare på. Her kan nærstudier av enkeltsaker være til nytte 
og hjelp, se Appendiks. 

Likevel kan kunnskapen om omfanget av ulike former for fors- 
kningsfusk og hva som forebygger det, hjelpe oss til å styre innsat- 
sen mot forskningsfusk og å bevare tilliten til forskningen. Vi har 
derfor nok å ta fatt på: Vi må avklare normene, sørge for at de er 
godt kjent og respektert blant forskerne, og forske på hvordan de 
overholdes. 


Avslutning 


Vi har etter hvert en god del kunnskap om omfanget av vitenska- 
pelig uredelighet. Ulike former for forskningsfusk er ikke uvanlig. 
Heller ikke i Norge. Vi har eksempelvis avdekket holdninger hos 
doktorgradskandidater som gjør at vi også i fremtiden må forvente 
forskningsfusk i Norge. Vi vet også at forskere fusker fordi det er 
enkelt å gjøre det, fordi forventningene er høye og presset er stort. 
Forskere som er avslørt for forskningsfusk, publiserer også mindre 
enn tidligere og mindre enn andre. Kunnskapen om hvilke virke- 
midler som fungerer best for å begrense forskningsfusk, gir ingen 
entydige svar på hva vi bør gjøre. Kunnskap om omfanget av fors- 
kningsfusk gir oss ikke svar på hva vi bør gjøre, men gir oss nyttige 
og viktige innspill på hvor innsatsen bør styres. 

Utvalgte enkeltsaker i Norge 


For å vite hva vi skal gjøre, trenger vi mer enn kunnskap om omfan- 


get av forskningsfusk. I tillegg trenger vi kunnskap fra enkeltsaker. 


Tabell 1A gir en oversikt over de mest omtalte sakene internasjo- 


nalt. Nedenfor følger derfor beskrivelser av noen enkeltsaker fra 


Norge, som kan være til nytte i kampen for å begrense vitenskapelig 


uredelighet. 


Tabell 1A Noen historiske eksempler på vitenskapelig uredelighet som har vakt all- 


menn oppmerksomhet og interesse. 


Person, institutt, 
hendelse 


Når (periode, 
tidsramme, ca.) 


Hva, hvorfor, hvordan? 


Gregory Mendel 


Sir Cyril Burt 


The Piltdown hoax 


Chemie Grinenthal 
/ Distillers 
Company 


William T. Summerlin 


John Darsee 


Werner Bezwoda 


1865 


1909-66 


1912 


1960-årene 


1974 


1981 


1995-2000 


Mendel eller gartneren hans mistenkes 
for å ha vært unøyaktige i registrerin- 
gen av resultater (genetikk). 
Psykologisk forskning: Han mente at IQ 
var arvelig. 


En hodeskalle ble hevdet å represen- 
tere «the missing link». 
Medikamentforskning, der medikamentet 
Thalidomid ble brukt i betydelig omfang, 
med alvorlige konsekvenser for fostre og 
barn. 

Summerlin transplanterte hud fra mus 
med ulik farge og hevdet å kunne unngå 
avstøtning ved å behandle vevet, men 
ble avslørt da fargen kunne vaskes av 
med sprit. 


Legemiddelforskning på hjerteinfarkt 


Han falsifisert data i brystkreftfors- 
kning (høy-dose kjemoterapi og auto- 
log stamcelletransplantasjon). 


tabell fortsetter neste side 

Tabell 1A (Fortsatt) 


Person, institutt, 
hendelse 


Når (periode, 
tidsramme, ca.) 


Hva, hvorfor, hvordan? 


Hwang Woo-Suk 


Linda Buck 


Milena Penkowa 


Eric Poehlman 


Jon Sudbø 


Marc Hauser 


Annette Schavan 


Karl-Theodor zu 
Guttenberg 


Eric J. Smart 


Lars Wiik 


2004-2005 


2004-2007 


2001-2013 


2005 


2005-2007 


2010-2012 


1998-2013 


2006 


2010-2013 


2005 


Han hevdet a ha utviklet humane 
embryionale stamcelle-linjer ved tera- 
peutisk kloning, men det ble avslørt at 
dataene var blitt fabrikkert. 
Nobelprisvinneren (sammen med to 
andre) for arbeider med luktesansen fikk 
to artikler trukket tilbake fordi de ikke 
klarte å verifisere resultatet i nye forsøk. 
Prisbelønt dansk hjerneforsker som 
ble avslørt i å ha rapportert uriktige 
forskningsresultater. Flere artikler er 
tilbaketrukket. Sa opp sin stilling ved 
Universitetet i København. 

Det ble avslørt at Poehlman hadde fal- 
sifisert og fabrikkert data på prosjekter 
som mottok forskningsstøtte på 2,9 
millioner dollar. 

Fabrikkering av data 

Kjent amerikansk evolusjonsbiolog fun- 
net skyldig i å ha manipulert resultater 
og fabrikkert data i en lang rekke forsøk. 
Tysklands minister for utdanning og 
forskning 2005-2013. Annette Schavan 
ble fratatt sin doktorgradstittel fordi 
hun hadde skrevet av andre tekster. 


Hun valgte å gå av som minister. 


Den 
Tyskland måtte trekke seg da det viste 


tidligere forsvarsministeren i 


seg at doktoravhandlingen var plagiat. 
Diabetesforskeren forfalsket og fabrik- 
kerte data. 

Kjent, men omstridt hjerteforsker ved 
Ullevål publiserte en artikkel i Resuscitation 
der store deler var plagiat fra en artikkel i 
Lancet fra 2002. 

Tabell 1A (Fortsatt) 


Person, institutt, Når (periode, Hva, hvorfor, hvordan? 
hendelse tidsramme, ca.) 
Andrew Wakefield 1994-2010 Wakefield ble funnet skyldig i viten- 


skapelig uredelighet i publikasjoner 
om sammenhengen mellom MMR- 
vaksine og autisme. Han hadde heller 
ikke oppgitt at forskningen var støttet 
av et advokatfirma som planla å gå til 
sak mot vaksineprodusenten. 


Diederik Stapel 2000-2011 Den nederlandske sosialpsykologen 
arbeidet ved universitetene i Tilburg, 
Amsterdam og Groningen og ble tatt 
for uredelighet. Det omfattet over 55 
artikler og blant annet fabrikkering og 
manipulasjon av data. Han ble avskje- 
diget fra universitetet (Tilburg), mistet 


titler og avtjente samfunnsstraff. 


Førsteamanuensis 2004-2013 I 2010 ble det varslet om mulig plagiat 
og instituttleder ved i en doktorgradsavhandling som ble 
Handelshøyskolen godkjent ved Handelshøgskolen BI i 
BI 2004. Flertallet i Det forskningsetiske 


utvalg ved BI mente det ikke var plagiat. 
Nasjonalt utvalg for gransking av rede- 
lighet i forskning kom frem til at det 
forelå vitenskapelig uredelighet (grovt 
uaktsomt). Kunnskapsdepartementets 
klageutvalg konkluderte med at før- 
steamanuensisen ikke hadde opptrådt 
vitenskapelig uredelig (ikke grovt 


uaktsomt). 
Professor ved 2012-2014 Studenter varslet om at en professor 
Universitetet i hadde brukt studenters arbeid i sine 
Stavanger publikasjoner. Granskingsutvalget ved 


UiS kom i 2013 frem til at det dreide 
seg om vitenskapelig uredelighet. 
Professoren fikk irettesettelse, og flere 
artikler ble trukket tilbake. 

Det er ingen tvil om at Sudbø-saken er den norske saken som 
har fått mest oppmerksomhet både i Norge og internasjonalt. Jon 
Sudbø var en norsk lege og tannlege som ble mistenkt for forsk- 
ningsfusk julen 2005. En grundig undersøkelse avslørte at han 
hadde falsifisert og fabrikkert data (Granskingskommisjonen 
2006). Rapporten konkluderte med at mesteparten av Sudbøs fors- 
kningsarbeid måtte underkjennes. Universitetet i Oslo frakjente 
ham deretter doktorgraden i desember 2006. 

Statens helsetilsyn tilbakekalte autorisasjonen hans som lege og 
tannlege 21. november 2006. Sudbø skiftet navn og fikk begrenset 
autorisasjon som underordnet tannlege fra juni 2007. Han arbei- 
der i dag med begrenset autorisasjon og driver ikke med forskning. 
Sudbø-saken satte i gang en gjennomgang av vitenskapsetikken 
ved Universitetet i Oslo og Rikshospitalet-Radiumhospitalet og 
en rekke andre universiteter og høgskoler. Flere institusjoner eta- 
blerte eller skjerpet sitt regelverk, og vi fikk forskningsetikkloven. 
Vitenskapsetikk har trolig fått mer oppmerksomhet som følge av 
denne saken, men vi vet lite konkret om hva dette har medført for 
forskeres bevissthet, holdninger og handlinger. 

Sudbø-saken viste at alvorlig forskningsfusk også forekommer i 
Norge, og saken reiste spørsmål om ansvaret til veiledere, institu- 
sjonen og til medforfattere. Medforfatteres ansvar ble ikke drøftet 
av granskingskommisjonen, men i mediene. Det var (og er fortsatt) 
stor uenighet om hvor stort ansvar medforfattere har. 

Et annet eksempel er også hentet fra medisin. I 2005 publiserte 
Tidsskrift for Den norske legeforening en oversiktsartikkel om 
diagnose, behandling og oppfølging av en aktuell sykdom (opti- 
kusnevritt). Det viste seg at store deler av artikkelen var avskrift 
(i oversettelse) av en artikkel i Lancet fra 2002. Da forfatterne ble 
gjort oppmerksom på dette, trakk de tilbake artikkelen. I tilbake- 
trekkingsbrevet skrev de følgende: «Vi trekker med dette tilbake 
oversiktsartikkelen [tittel]. Artikkelen ble utarbeidet på bakgrunn 

av litteraturgjennomgang, konsensusmøte og den samlede kliniske 
erfaringen hos forfatterne. Forfatterne erkjenner at på grunn av 
manglende årvåkenhet i skriveprosessen er store deler av artikke- 
len oversatt fra en tidligere publisert oversiktsartikkel om samme 
tema» (Midgard mfl. 2005). Saken viser at selv erfarne forskere kan 
bomme. Det er selvsagt fristende å skrive av noen som har gjort 
tilsvarende arbeid tidligere. Forfatterne kan ha tenkt at de vil modi- 
fisere teksten etter hvert, men så ikke gjort det. Her vil nok mange 
spørre om det var så farlig. Den opprinnelige Lancet-artikkelen var 
jo referert i den norske artikkelen. Redaktøren for legetidsskriftet 
peker derimot på at meritteringssytemet undergraves dersom ikke 
reglene om plagiat overholdes (Haug 2005). Dessuten kan man 
innvende at en oversatt artikkel uansett er et dårlig utgangspunkt 
for en artikkel. De fleste aktuelle leserne i Norge vil trolig ha tilgang 
til den engelske artikkelen. Saken reiser også et evig aktuelt spørs- 
mål innenfor vitenskapsetikken: kvaliteten på fagfellevurderingen. 
Avskriften ble ikke oppdaget i fagfellevurderingen, og artikkelen 
ble publisert. 

I en tredje sak publiserte en anerkjent forsker en kasuistikk i det 
anerkjente tidsskriftet Resuscitation i 2005. Kasuistikken var tid- 
ligere publisert i Lancet (2002) av andre forskere. Halvparten av 
introduksjonen og hele konklusjonen fra den Lancet-artikkelen 
var brukt. I tillegg var også deler av en tabell hentet fra en tidli- 
gere artikkel til en av forfatterne. Da dette ble avdekket, innrøm- 
met forfatterne hendelsen og sendte en beklagelse til de som var 
blitt plagiert. I dette tilfellet fratrådte førsteforfatteren som daglig 
leder ved et faglig kompetansesenter. I tillegg publiserte redaktøren 
en kommentar om plagiatet (Nolan 2008). Også her reises spørs- 
målet om det er så farlig, og om ikke straffen var urimelig streng. 
Hovedargumentet fra forskningsetisk hold har vært at selv om den 
direkte skaden er liten, er potensielt tap av tillit til forskningen så 
alvorlig at vi som forskere må reagere kraftig. 

En fjerde sak fra Stavanger kan også belyse noen viktige 
utfordringer. I mars 2012 fremsatte en masterstudent ved UiS ankla- 
ger om at en ansatt (og veileder) hadde brukt studenters arbeid i 
sine publikasjoner. Ledelsen ved UiS nedsatte et granskingsutvalg 
(Undersøkelsesutvalget) som undersøkte fem tilfeller av potensielt 
plagiat. De leverte sin rapport februar 2013, og konklusjonen er 
interessant: 


Utvalget har gjennomgått fem publikasjoner utarbeidet av innkla- 
gede, og fem studentoppgaver, samt en felles publikasjon som kan 
knyttes til disse. Undersøkelsesutvalget mener at tekst- og idelik- 
heten i fire av fem tilfeller er så stor at fire publikasjoner må anses 
som plagiat i objektiv forstand, og dermed et alvorlig brudd med 
god vitenskapelig praksis i forskningsetikklovens forstand. Dermed 
er det første vilkåret for uredelig i forskningsetikklovens $ 5 andre 
ledd oppfylt. Forskningsetikklovens uredelighetsdefinisjon krever 
også at det alvorlige bruddet med god vitenskapelig praksis må 
være begått forsettlig eller ved utvist grov uaktsomhet. Spørsmålet 
om dette skyldkravet er innfridd i denne saken, har utvalget besvart 
bekreftende. Undersøkelsesutvalget har derfor kommet frem til at 
innklagedes plagiat er uredelig i henhold til forskningsetikkloven 
(Dahl 2013). 


Saken ender som personalsak, og vedkommende får en iretteset- 
telse. Flere publikasjoner tilbakekalles. Oppfatningen blant studen- 
tene i Stavanger er at reaksjonen er altfor mild (NRK Rogaland 15. 
april 2014) (Sandø 2014), mens reaksjonen er langt strengere enn 
i den såkalte BI-saken, som er omtalt flere steder i denne boken. 

I denne saken kommer altså utvalget frem til at det subjektive 
kriteriet (grov uaktsomhet eller forsettlig handling) er oppfylt. I 
BI-saken kom man til motsatt konklusjon (se denne). I BI-saken har 
Klageutvalget tolket at vilkåret om forsett krever det bevist at for- 
skeren har hatt som hensikt å opptre uredelig (etter definisjonen), 

og at handlingen må ha vært begått med viten og vilje. Det å påvise 
hensikt kan selvsagt være vanskelig. I en klargjøring understreker 
Kunnskapsdepartementet (Regjeringen 2015) at det ikke kreves 
hensikt for at vilkåret om forsett er tilfredsstilt. Her kan det altså 
se ut til at man i saken ved UiS har tolket loven mer i tråd med 
intensjonene enn i BI-saken. Hvordan dette skal forstås i fremti- 
den, vil revisjonen av loven gi føringer for, men begge sakene viser 
utfordringene med å vurdere subjektive kriterier for vitenskapelig 
uredelighet. 

For nærmere beskrivelser av sakene nevnt i Tabell 1A, se for 
eksempel: Broad, W., Wade, N. og Armstrong, H. (1984). Betrayers 
of the truth, American Journal of Physics 52(4), s. 382-382; Judson, 
H.F. (2004). The great betrayal. Fraud in science. Orlando, Florida: 
Harcourt; Blakely, E., Poling, A. og Cross, J. (1986). Fraud, fakery, 
and fudging, i A. Poling og R.W. Fuqua (red.) Research methods 
in applied behavior analysis. New York: Springer; Martinson, B.C., 
Anderson, M.S. og De Vries, R. (2005). Scientists behaving badly, 
Nature 435(7043), s. 737-738; Resnik, D.B. (2005). The ethics of 
science. An introduction. London: Routledge. 

publiseringsetikk: A 
sikre kvaliteten pa 
forskningslitteraturen 


Charlotte J. Haug, seniorforsker ved SINTEF 
Teknologi og samfunn, avdeling Helse 


Abstract 


Publication ethics in science: To ensure quality of research literature 


Scientific advances are almost never the result of a single article or 
the work of an individual researcher. Scientific progress is the result 
of many researchers working for a long time, through trial and 
error, studying of research literature and discussions with collea- 
gues. Together, researchers and journals build the scientific know- 
ledge base, and together they build upon it. This cooperation is the 
strength of science, but also its vulnerability. When all build on each 
other’s work, we are dependent on all building blocks of the edifice 
being solid, otherwise it could all collapse. The quality of the rese- 
arch literature is entirely dependent on the quality and integrity of 
the research and the quality and integrity of the published article, 


good research ethics and good publishing ethics. Publication ethics 

is the set of common rules and standards editors - and eventually 
also publishers — have agreed to follow to ensure the quality of the 
scientific literature. How these rules and standards are developed, 
and how violations of these standards can be handled, is the topic of 
this article. The development of publishing ethical standards has not 
occurred in a vacuum. New technological possibilities and models 
for scientific publication has provided new opportunities and chal- 


lenges. This is also discussed. 


Innledning 


Publiseringsetikk handler om de etiske forpliktelsene tidsskrift- 
redaktører har for det de publiserer, men dreier seg også om de 
publiseringsetiske forpliktelsene til forskere som publiserer i tids- 
skriftene. Slike etiske forpliktelser har redaktører og forfattere alltid 
hatt, men de siste om lag 20 årene har tidsskriftredaktører begynt 
å se behovet for å samarbeide om å sette felles etiske standarder for 
å sikre kvaliteten på den vitenskapelige litteraturen. Hvordan disse 
reglene og standardene er utviklet, og hvordan brudd på disse stan- 
dardene kan håndteres, er temaet for dette kapitlet. Jeg har selv del- 
tatt aktivt i utviklingen av disse standardene og prosedyrene i årene 
2002-2015, da jeg var sjefredaktør i Tidsskrift for Den norske lege- 
forening. I de årene var jeg medlem av The International Committee 
of Medical Journal Editors (ICMJE, Vancouver-gruppen) og av 
Committee of Publication Ethics (COPE). Fra 2011-2015 var jeg 
nestleder i COPE. Det finnes (foreløpig) svært lite publiseringsetisk 
forskning, og artikkelen er derfor i det vesentlige basert på mine 
egne erfaringer med å utvikle og systematisere dette fagområdet. 
Forholdet mellom forskning og vitenskapelige tidsskrifter er tett 
og gjensidig. «Science does not exist until it is published», skrev 
Drummond Rennie i Lancet i 1998 (Rennie 1998). Det er riktig 


i den forstand at det er først når forskeren bringer sine funn ut 

fra laboratoriebenken eller kontoret og deler dem med forsker- 
samfunnet, at forskningen blir en del av den felles vitenskapelige 
kunnskapsbasen. Men man kan ogsa snu pa Rennies utsagn 4 si at 
vitenskapelige tidsskrifter ikke kan eksistere uten forskning. 

I introduksjonen til den forste utgaven av det forste vitenska- 
pelige tidsskriftet i var del av verden, Philosophical Transactions 
of the Royal Society, publisert i London i 1665, uttrykker Henry 
Oldenburg sammenhengen mellom vitenskap og tidsskrifter pa en 
mate som er like gyldig i dag: 


There is nothing more necessary for promoting the improvement of 
science than the communication to those who apply their studies so 
that things are discovered or put into practice by others. It is proper 
to employ this Journal to gratify those whose engagement in such 


studies entitles them to the knowledge of science (Oldenburg 1665). 


Det spesielle med forskning og vitenskapelig publisering er at hver 
enkelt forsker og hver enkelt artikkel er avhengig av andre forskere 
og andre artikler. 

Vitenskapelige fremskritt er så godt som aldri resultatet av en 
enkelt artikkel eller arbeidet til en enkelt forsker. Vitenskapelige 
fremskritt kommer som et resultat av mange forskeres arbeid gjen- 
nom lang tid, gjennom prøving og feiling, studier av forskningslit- 
teraturen og diskusjoner med kolleger. Sammen bygger forskere og 
tidsskrifter den vitenskapelige kunnskapsbasen, og sammen bygger 
de videre på den. 

Dette samarbeidet er vitenskapens styrke, men også dens sårbar- 
het. Når alle bygger videre på hverandres arbeid, blir vi også helt 
avhengige av at alle byggeklossene i byggverket er solide, ellers kan 
det hele ramle sammen. Kvaliteten på forskningslitteraturen er helt 
avhengig av kvaliteten og integriteten på selve forskningen og på 
kvaliteten og integriteten på den publiserte artikkelen, altså både 
av god forskningsetikk og god publiseringsetikk. 

Historikk 


Det er forst de siste tiarene at tidsskriftredaktorer har sett behovet 
for å organisere seg og samarbeide om å sette felles standarder. Dette 
samarbeidet vokste frem av flere grunner, men den viktigste var at 
troen på forskning og antall forskningsartikler nærmest eksploderte 
etter annen verdenskrig. Det gjorde også anvendelsen av forsk- 
ningen. Det var positivt selvfølgelig, men la også et ekstra press på 
redaktørene. Det var ikke lenger bare akademisk diskurs i spaltene. 
Det de skrev om, fikk praktisk betydning. Da måtte redaktørene føle 
seg trygge på at det de publiserte, faktisk var riktig. Og ettersom 
all forskning bygger på annen forskning, var tidsskriftredaktørene 
gjensidig avhengige av at alle fulgte de samme standardene. 

Council Science Editors (CSE)' er den eldste organisasjonen. 
Den startet i 1957 som Conference for Biology Editors (CBE), opp- 
rinnelig organisert av American Institute of Biological Sciences og 
finansiert av National Science Foundation i USA. Den var primært 
en organisasjon for redaktører av biologiske tidsskrifter, men utvi- 
det etter hvert medlemskapet til ulike disipliner. I år 2000 skiftet 
den navn til Council of Science Editors og er nå en selvstendig 
medlemsorganisasjon. 

The International Committee of Medical Journal Editors (ICMJE, 
Vancouver-gruppen) ble stiftet i 1978 av en liten gruppe redaktører 
av generelle medisinske tidsskrifter (Huth og Case 2004). Den opp- 
rinnelige hensikten var å formulere felles kriterier for formatering av 
manuskripter slik at forfattere skulle slippe å skrive manuskriptet helt 
om når det ble refusert i et tidsskrift og skulle sendes videre til et annet. 
Dette var lenge før PC-enes tid og lenge før elektroniske referanse- 
håndteringsverktøy var tilgjengelige, så det å måtte levere manuskrip- 


tet med en annen linjeavstand eller måtte sette opp referansene på en 


1 www.councilscienceeditors.org. 

annen mate var en sveer jobb. ICMJE utarbeidet det de kalte «uniform 
requirements for manuscripts submitted to biomedical journals» 
(URMs), ofte kalt «Vancouver-reglene». Disse har blitt revidert en 
rekke ganger og har siden 1980-arene mer og mer handlet om etiske 
standarder for forfattere og redaktører, slik som interessekonflikter, 
forfatterskapskriterier, dobbeltpublisering, plagiat, prospektiv regis- 
trering av kliniske studier, krav til å publisere kritikk og korrigeringer 
og så videre. Fra 2013 er det offisielle navnet på Vancouver-reglene 
«Recommendations for the conduct, reporting, editing, and publica- 
tion of scholarly work in medical journals (ICMJE 2015). 

Det var kanskje tilfeldig at ICMJE, Vancouver-gruppen, ble dan- 
net akkurat da den ble dannet, men at den utviklet seg i retning av 
å konsentrere seg mer om publiseringsetiske spørsmål, var ikke til- 
feldig. En grunn var at det var redaktører av medisinske tidsskrifter 
som dannet gruppen. Medisinsk forskning og utviklingen av nye, 
effektive legemidler og behandlingsmetoder hadde eksplodert i 60- 
og 70-årene. Det var naturligvis positivt. Men det var andre ting som 
også eksploderte: kostnadene, inntektsmulighetene og de potensielle 
konfliktene. Det var — og er — ikke bare forfatternes interessekonflik- 
ter som kan skape problemer. Også redaktørenes og fagvurderernes 
interessekonflikter kan påvirke forskningslitteraturen, og det har 
derfor vært viktig å oppfordre til åpenhet om alle forhold som poten- 
sielt kunne svekke troverdigheten til det som ble publisert. 

Det første møtet i det som senere ble Committee on Publication 
Ethics (COPE)’, var et helt uformelt møte med noen få engasjerte 
redaktører i april 1997. Mike Farthing tok initiativet. Han hadde 
kommet over fire tilfeller av uredelighet i sitt aller første år som 
redaktør i tidsskriftet Gut og lurte på om dette var uvanlig. På 
det første møtet ble det klart at den lille gruppen hadde sett hele 
spekteret av forsknings- og publiseringsfusk fra ren svindel til 


2 History of COPE. http://publicationethics.org/about/history. 

forfatterskapstvister, og at det var verdifullt å få andre redaktorers 
rad og utveksle synspunkter pa hvordan man skulle handtere disse 
sakene. «COPE er et eksperiment», skrev Mike Farthing i sin forste 
arlige rapport i mai 1998, og Richard Smith (den gang sjefredaktor 
av BMJ) la til: «COPE vil kanskje ikke være nødvendig på lang sikt, 
og vi vil være fornøyd hvis organisasjonen blir gjort overflødig fordi 
det internasjonale forskningssamfunnet finner en adekvat respons 
på uredelighet innen forskning.» Dessverre gikk ikke Farthings og 
Smiths spådommer i oppfyllelse. 

I 1999 utkom COPEs første retningslinjer for god publise- 
ringspraksis, og i 2004 ble den første «Code of conduct for edi- 
tors» lansert. Retningslinjene fastsatte minimumsstandarder som 
redaktører bør bestrebe seg på å følge, og alle COPE-medlemmer 
var forventet å rette seg etter dem. I 2004 hadde COPE nesten 
350 medlemmer. I 2006 begynte COPE å publisere flytskjemaer 
for å veilede redaktører gjennom håndteringen av enklere tilfeller 
av mistanke om uredelighet. Flytskjemaene er oversatt til mange 
språk og er en av de mest brukte ressursene COPE har produsert. 
Organisasjonen har også laget en rekke spesifikke retningslinjer og 
e-læringsmoduler innen publiseringsetikk’. 

COPE var en viktig partner da den første World Conference on 
Research Integrity (WCRI) ble avholdt i Lisboa i september 2007, 
sammen med European Science Foundation, det amerikanske Office 
of Research Integrity og den portugisiske regjeringen. Ved den andre 
WCRI i Singapore i 2010 var COPE involvert både i planleggingen 
av møtet og i utviklingen av «The Singapore Statement», de etiske 
prinsippene for forskere, forfattere, forskningsinstitusjoner og 
redaktører man ble enige om på dette møtet. Daværende nestleder 
i COPE, Sabine Kleinert, har siden vært sentral i organiseringen av 
den tredje og fjerde WCRI i henholdsvis Montreal og Rio de Janeiro, 


3 — http://publicationethics.org/resources. 

mens COPE som organisasjon har fortsatt som samarbeidspartner. 
Arsaken til dette tette samarbeidet er naturligvis at forsknings- og 
publiseringsetikken er tett sammenvevd. 

Hensikten med COPE var a skape en arena der redaktorer uformelt 
kunne diskutere og få hjelp til å håndtere problemer de støtte på med 
forfattere, fagvurderere eller utgivere. De siste 15 årene har COPE 
utviklet seg fra å være en uformell diskusjonsklubb for noen gan- 
ske få redaktører til å bli en mer formalisert organisasjon som favner 
bredere både faglig og geografisk. I dag er mer enn 10 000 tidsskrifter 
og tidsskriftredaktører medlemmer av COPE fra alle verdensdeler og 
de aller fleste fagområder. Men fortsatt er COPEs hovedanliggende å 
hjelpe og veilede redaktører i konkrete saker. Medlemmer kan sende 
inn saker og få dem vurdert og diskutert enten i åpne nettmøter eller 
av COPE Council, som er COPEs styrende organ. 

Alle de tre organisasjonene har veert avgjorende for 4 utvikle 
og implementere de publiseringsetiske standardene som gjelder 
i dag. De overlapper hverandre i noen grad, men først og fremst 
utfyller de hverandre. ICMJE lager regler og gir anbefalinger, men 
behandler ikke enkeltsaker. CSE setter standarder og gir kurs og 
veiledning også for andre enn sjefredaktørene og utgiverne, for 
eksempel redaksjonssjefer, webredaktører og manusredaktører. 
COPE behandler konkrete saker og utvikler verktøy og standar- 
der for hvordan slike saker skal håndteres. Jeg har som nevnt vært 
medlem av både ICMJE og COPE fra 2002-2015 og var nestleder 
av COPE fra 2011-2015. 


Hvordan håndtere mistanke om 
uredelighet i publikasjoner? 


Noen skiller mellom alvorlige og mindre alvorlige brudd på god 
vitenskapelig publiseringspraksis. Plagiering, fabrikkering og falsi- 
fikasjon av data hører da til første gruppe, mens dobbeltpublisering, 

feilaktig angivelse av forfatterskap, manglende angivelse av interes- 
sekonflikter, selektiv rapportering av data (for 4 nevne noe) anses 
som mindre alvorlig. 

Det er klart at plagiering, fabrikkering og falsifikasjon av data er 
en storre «forbrytelse» enn 4 dobbeltpublisere eller rapportere (litt) 
selektivt. Problemet er at man ved å kalle noe «mindre alvorlig» 
kan risikere å sende et signal om at det heller ikke er så viktig å slå 
ned på det, noe som er svært uheldig. Årsaken er at den akkumu- 
lerte effekten av alle disse «mindre alvorlige» uredelighetene etter 
alt å dømme er mye mer skadelig for kvaliteten og integriteten av 
den samlede forskningslitteraturen enn den såkalt alvorlige urede- 
ligheten (Zigmond og Fischer 2002). 

Det aller viktigste for å komme uredelighet til livs er å bringe 
sakene frem i lyset og forfølge mistanke om uredelighet. Det høres 
enkelt ut, men er komplisert i praksis. For den enkelte redaktøren 
kommer det ikke noe positivt ut av å forfølge uredelighet, tvert om 
er det både arbeidskrevende og ubehagelig. Når uredelighet avdek- 
kes, kan det få store konsekvenser. Karrierer og omdømme - endog 
liv - kan ødelegges. Og det ligger i sakens natur at det ikke vil bli 
publisert noen artikkel, eventuelt at en allerede publisert artikkel 
må trekkes tilbake. Så for den enkelte tidsskriftredaktør er det klart 
mest hensiktsmessig å bare avvise eller refusere artikler der han 
eller hun mistenker at ikke alt er som det skal. Imidlertid kan det 
resultere i at den samme artikkelen blir publisert i et annet tids- 
skrift, kanskje et med færre redaktørressurser til rådighet til å 
avdekke uredelighet, og artikkelen vil da likevel inngå i den felles 
vitenskapelige kunnskapsbasen — og korrumpere den. Den kanskje 
aller viktigste publiseringsetiske forpliktelsen redaktører av viten- 
skapelige tidsskrifter har, er derfor at de må forfølge mistanken hvis 
den oppstår. 

COPEs «Code of conduct and best practice guidelines for jour- 
nal editors» slår fast at redaktører har en forpliktelse til å handle 

hvis de mistenker uredelighet, og at denne plikten gjelder bade 
publiserte og upubliserte artikler. Det er ikke akseptabelt å bare 
refusere en artikkel man mistenker at det er problemer med. 

Hvordan man i praksis følger opp slik mistanke, kan man få vei- 
ledning i fra COPE. Alle redaktører og utgivere som er medlemmer 
av COPE, kan henvende seg med sine konkrete problemstillinger 
og be om råd. COPE har også utarbeidet praktiske retningslinjer på 
en rekke områder’. Den kanskje aller mest nyttige ressursen COPE 
har produsert, er en serie flytdiagrammer som er laget for å hjelpe 
redaktører til å følge retningslinjene og COPEs «Code of conduct» 
når de står overfor ulike problemstillinger. Det er foreløpig utarbei- 
det 16 forskjellige flytdiagrammer, og noen eller alle er oversatt til 
kroatisk, japansk, koreansk, tyrkisk, arabisk, portugisisk, italiensk, 
spansk, fransk, kinesisk og persisk. 


Den virkelige verden 


Men en ting er å sette standarder og lage regler og retningslinjer, 
noe helt annet er å bruke disse i en kompleks virkelighet som sjel- 
den passer helt inn hverken i regler, retningslinjer eller COPEs 
flytdiagrammer. Enkeltsakene som diskuteres i COPE, viser dette 
på en illustrerende måte. Når enkeltsaker drøftes i COPE, fat- 
tes det ikke beslutninger. Ofte er det uenighet blant redaktørene 
rundt bordet (enten man er samlet fysisk eller virtuelt). Et viktig 
poeng for COPE fra starten av i 1997 har vært å gi råd og å vei- 
lede, men overlate beslutningene til den enkelte redaktør og utgi- 
ver. Enkeltsakene som kommer opp, blir brukt for å gi råd til den 
enkelte redaktør, men brukes også videre i seminarer og når COPE 


4 Se COPEs retningslinjer for redaktører her: http://publicationethics.org/resources/ 
code-conduct. 

5 Se flere retningslinjer fra COPE her: http://publicationethics.org/resources/ 
guidelines. 

arrangerer workshops verden over. A kjenne til hvilke regler og 


standarder som gjelder, er viktig, men å være bevisst på og jevnlig 


øve seg på hvordan disse utfordringene skal håndteres, er kanskje 


vel så viktig. 


For å gi et inntrykk av hva det dreier seg om, gjengir jeg her en 


sak i sin helhet. Jeg velger å gjengi både spørsmålsstillingene og 


svarene fra COPE i den form de fremstår på COPEs nettsider, for å 


gi et inntrykk av sakens kompleksitet og hvordan saker behandles‘. 


Institution alleges that paper includes 
fabricated data 


In 2014 we received a communication from the Research Integrity 
Officer of an academic institution informing us that a paper, publis- 
hed in our journal in 2013, included falsified or fabricated data. We 
were informed that, following an investigation, they had determined 


that scientific misconduct had occurred. 


Within a few days we received a communication from one of the 
authors of the paper (who is no longer at the institution) reiterating 
this assertion and providing some further explanation; that a former 
student had fabricated data and that it affected the paper (but provi- 
ding no specifics). 

Over the next week or so, other journals by the same publisher 
received similar notifications from the same author. Initially, we 
were presented with no information regarding who the perpetrator 
was or the specifics of the affected data. We were therefore unable to 
determine how severely affected the validity of the overall paper was 


and whether a retraction or correction was necessary. 


6 


http://publicationethics.org/case/institution-alleges-paper-includes-fabricated- 


data. 

Our initial response was to request further information from 
the institution and the author. Initially, we were informed by both 
parties that, as a result of Federal privacy laws, they were unable to 
divulge any details pertaining to the investigation, aside from what 
they had already told us. In the meantime, we decided to publish an 
expressions of concern on all four papers affected by our publisher 
with identical notices detailing what we knew for certain and stating 
that we would seek further details from the institution. 

Sometime later we heard back from the institution providing 
further specific information (ie, outlining the fabricated data) for 
three of the four papers. Of these three papers, two are now in the 
process of being retracted, while an academic editor has been con- 
sulted to advise on whether the third should be retracted or cor- 
rected, based on the additional scientific information now available. 

However, in regard to the fourth paper, published in our jour- 
nal, we were told by the institution that no further information was 
available. The author who contacted us has not provided any specific 
information either. Therefore, we find ourselves unsure of how to 
proceed next, as we still do not know to what extent the conclusions 


in the paper are valid. 


Question(s) for the COPE Forum: 


e Should we proceed with a retraction but simply state that we 
cannot provide further information (something we feel is unsa- 
tisfactory for our authors)? 

e Should we instead leave the expression of concern online but 
update it to say that we will not be able to provide any further 
information? 


e Does the Forum have any other suggestions? 

Advice: 


The Forum asked the editor if the paper had been handled through 
the Office of Research Integrity (ORI) in the USA, as they post their 
findings on cases on their website. However, the laws related to the 
ORI are very strict and do not allow sharing of information, even 
with institutions, and so the only way of finding out any informa- 
tion is to look at what has been published in the federal registry. The 
editor told the Forum that there was no information on the ORI 
website. 

One view was that, given the history of all of these papers, and the 
concerns about the data on this particular paper, the editor should 
err on the side of caution and retract the paper. 

However, a more cautious approach was also suggested. COPE 
would advise that a retraction statement should be as informative as 
possible; a journal needs to give its readers a reason for the retrac- 
tion. Hence, in the absence of further information, the editor may 
consider not retracting at the moment, but instead updating the 
Expression of Concern. The editor may want to explain that other 
papers have been retracted as a result of the same investigation but 
no further information is available on the current paper. 

Another suggestion was to go back to the institution and insist 


that they provide further information on the validity of the data. 


Det denne saken dreier seg om, er at et tidsskrift blir varslet om 
at en artikkel de har publisert, innholder fabrikerte eller falske data. 
Forst far de varsling fra en forskningsinstitusjon, og deretter fra 
en medforfatter. Etter hvert kommer det frem at det er mistanke 
om fabrikkerte data i ytterligere tre artikler med samme forstefor- 
fatter. Hvis dette er riktig, er det alvorlig, og artiklene ma trekkes 
tilbake, men hvor sikker bor redaktoren vere for hun gar til et slikt 

skritt? Hva skal veie tyngst: hensynet til forfatteren eller hensynet 
til leserne og andre forskere som eventuelt baserer seg på resulta- 
tene av artikkelen? Hva innebærer det å feilaktig anklage noen for 
uredelighet? 

I første omgang har redaktøren altfor lite informasjon og ber vars- 
lerne dokumentere. Det gjør de, men bare for tre av de fire artiklene. 
De blir trukket tilbake, men hva skal redaktøren gjøre med den fjerde 
artikkelen? Det er dette spørsmålet COPE blir bedt om å ta stilling til. 

I COPE var det delte meninger. Noen mener at det var overvei- 
ende sannsynlig at noe ikke stemte i den fjerde artikkelen også, og 
at det derfor var tryggest å trekke også den tilbake. Andre manet 
til forsiktighet og foreslo at redaktøren heller skrev en «expression 
of concern». Uansett var det enighet om at det er viktig at leserne 
blir orientert så godt det lar seg gjøre om hva redaktøren finner 
problematisk med artikkelen. Kanskje går det også an å insistere på 
at forskningsinstitusjonen gir mer detaljert informasjon om hva de 
baserer sine mistanker på? Men hvis de ikke vil eller kan gjøre det, 
er redaktøren fortsatt ansvarlig overfor sine lesere. 

Denne saken illustrerer det som er det vanlige snarere enn unn- 
taket i saker som bringes inn for COPE: Det er sjelden helt entydig 
hva som har skjedd, og hva som bør gjøres, men det er viktig å 
lære seg (som redaktør og utgiver) hvordan saker kan analyseres 
og nøstes opp, og hvor fallgruvene ligger (f.eks. riskoen ved å feil- 
aktig anklage noen for uredelighet), uten å miste av syne det som 
er redaktørens viktigste forpliktelse: hensynet til at forskningslit- 
teraturen forblir korrekt. 

Alle saker COPE har diskutert siden starten i 1997, er lagt (ano- 
nymisert) inn i en søkbar database”. Databasen inneholder nå mer 
enn 500 saker med tilhørende råd gitt av COPE. For nyere saker 


inneholder databasen også informasjon om hvordan sakene har 


7  Sedatabasen her: http://publicationethics.org/cases. 

vært fulgt opp, og hva utfallet har blitt. Denne databasen er åpen 
for alle og gir god innsikt i hva som er og har vært publiserings- 
etiske problemstillinger de siste 15-20 årene. 


Nye muligheter, nye utfordringer 


Internett har radikalt endret måten informasjon kan formidles på 
og diskuteres. Og siden vitenskapelig publisering nettopp dreier 
seg om å få nye funn ut til forskere og lesere for diskusjon, har 
internett endret vitenskapelig publisering betydelig, stort sett til det 
bedre - og det vil fortsette å gjøre det. 

Nå begynner vi for alvor å se konturene av hvordan internett vil 
medføre dyptgripende endringer for vitenskapelig publisering, skrev 
jeg i en lederartikkel i Tidsskrift for Den norske legeforening i januar 
2015 (Haug 2015’). Vi har fått helt nye muligheter for fag- og forsk- 
ningsformidling. Vi kan ikke forestille oss et liv uten onlinedataba- 
ser, klikkbare lenker, tilgang til det aller meste direkte fra egen PC og 
mulighet til å diskutere og samarbeide med kolleger i inn- og utland 
nærmest døgnet rundt. Produksjonen av fagtidsskrifter er forenklet: 
Kommunikasjonen med forfattere og fagvurderere er blitt raskere 
og billigere. For de mange tidsskriftene som kun publiseres online, 
har distribusjonskostnadene (papir og porto) nærmest falt bort. 

Det har også åpnet for helt nye publiserings- og finansierings- 
modeller for tidsskriftene. Innen «open access»- og «open science»- 
bevegelsene tar man ikke bare i bruk ny teknologi, man tenker helt 
annerledes om hvem som eier og har ansvaret for å kvalitetssikre 
den publiserte kunnskapen. Hvorfor skal fagvurderinger og redak- 
sjonelle vurderinger gjøres i det skjulte? Hvorfor skal tidsskriftene 
eie det de publiserer? Hvorfor skal ikke tekster og forskningsdata 
som er offentliggjort, fritt kunne brukes av andre? Og hvorfor skal 
man betale for å lese forskningsresultater? Er det ikke like naturlig 
at forskerne selv dekker publiseringskostnadene? 

Det at det er blitt sa enkelt og billig 4 publisere, har selvfolgelig 
også hatt noen uforutsette konsekvenser. Det har vært en eksplosiv 
økning i antall tidsskrifter - og i publisert forskning (Bohannon 
2013, Haug 2013). Konkurransen om å publisere i de beste tids- 
skriftene er tøffere enn noen gang. Den har skapt et marked for 
tjenester som bistår forskerne med å bli akseptert i disse tidsskrif- 
tene. I det siste er det etablert en ny type publiseringstjenester som 
tilbyr alt fra helt legitim språkhjelp til fabrikkering av artikler - 
med garanti for publisering! Hvor du får publisere, avhenger av hva 
du er villig til å betale (Seife 2014). Det er så profesjonelt gjort at 
det nesten ikke er mulig å tenke seg at de tradisjonelle tidsskriftene 
kan holde tritt med utspekulertheten gjennom kontrollrutiner og 
kvalitetssikring. Det aller siste er at det også er mulig å forfalske 
fagfellevurderinger og fagvurderere (Haug 2015”). 


To accept, reject, correct, retract - and to 
protect 


Litt spissformulert sa man tidligere at en tidsskriftredaktør bare 
hadde ansvar for fire oppgaver: Å akseptere, refusere, korrigere og 
trekke tilbake artikler. Det var måten disse oppgavene ble utført 
på - med hvilken kvalitet, hvor konsistent og hvor etisk forsvarlig — 
som avgjorde tidsskriftets renomme over tid. 

I en tid der antallet forskere og antall publikasjoner øker dramatisk, 
der kunnskapsutvekslingen er global, og der forskningen og publise- 
ringen foregår i nye publiseringsmodeller, i langt flere land og kulturer 
enn tidligere, er vi mer enn noen gang avhengige av felles standarder 
for hva som er gode og etterrettelige standarder for publisering. 

Å følge normene for god publiseringsetikk er derfor det femte 
ansvarsområdet for redaktører og utgivere av vitenskapelige publika- 
sjoner. Hensikten er å beskytte den samlede forskningslitteraturen — 
den viktigste forpliktelsen av alle. 

